text:
ກອງປະຊຸມໃຫຍ່ ຄັ້ງທີີ V ຂອງອົງຄະນະພັກ ຫ້ອງວ່າການສຳ ນັກງານນາຍົກລັດຖະມົນຕີ (ຫສນຍ) ໄດ້ເປີດຂຶ້ນໃນຕອນເຊົ້າຂອງວັນທີ 18 ມັງກອນ 2022 ແລະ ດໍາເນີນໄປເປັນເວລາ 1 ວັນ ຢູ່ທີ່ຫໍປະຊຸມແຫ່ງຊາດ, ພາຍໃຕ້ຄຳຂວັນ: “ຍົກສູງຄວາມສາມາດການນຳພາຂອງອົງຄະນະພັກ, ຮັບປະກັນການປະຕິບັດບົດບາດຂອງ ຫສນຍ ມີການຫັນປ່ຽນຢ່າງແຂງແຮງ, ເລິກເຊິ່ງ, ຮອບດ້ານ ຕາມມະຕິກອງປະຊຸມໃຫຍ່ຄັ້ງທີ XI ຂອງພັກ”, ໂດຍການເປັນປະ ທານ ຂອງສະຫາຍ ຄຳເຈນ ວົງໂພສີ, ກຳມະການສູນກາງພັກ, ເລຂາຄະນະພັກ ຫສນຍ ແລະ ໃຫ້ກຽດເຂົ້າຮ່ວມ ຂອງສະຫາຍ ກິແກ້ວ ໄຂຄຳພິທູນ, ກຳມະການກົມການເມືອງສູນກາງພັກ; ມີຜູ້ຕາງໜ້າ ຈາກຄະນະກວດກາສູນກາງພັກ, ຄະນະຈັດຕັ້ງສູນກາງພັກ, ຫ້ອງວ່າການສູນກາງພັກ ພ້ອມດ້ວຍແຂກຖືກເຊີນ ພາຍໃນ ຫສນຍ ແລະ ມີຜູ້ແທນສົມບູນ ຈຳນວນ 149 ສະຫາຍ, ຍິງ 48 ສະຫາຍ ທີ່ເປັນຕົວແທນ ໃຫ້ແກ່ສະມາຊິກພັກ ຫສນຍ ຈຳນວນ 287 ສະຫາຍ, ຍິງ 102 ສະຫາຍ.
ບັນດາສະຫາຍຜູ້ແທນກອງປະ ຊຸມ ໄດ້ຍົກສູງຄວາມຮັບຜິດຊອບ ແລະ ສຸມສະຕິປັນຍາຂອງຕົນ ເຂົ້າໃນການຄົ້ນຄວ້າປະກອບຄຳຄິດຄຳເຫັນ ຕໍ່ບັນດາເອກະສານ ທີ່ນຳມາຜ່ານໃນກອງປະຊຸມຢ່າງກົງໄປກົງມາ ເຮັດໃຫ້ກອງປະຊຸມດຳເນີນໄປດ້ວຍບັນຍາກາດແຫ່ງຄວາມສາມັກຄີ, ຄວາມເປັນເອ ກະພາບ ແລະ ສຳເລັດຕາມຈຸດ ປະສົງທີ່ວາງໄວ້, ຊຶ່ງກອງປະຊຸມ ໄດ້ລົງປະຊາມະຕິເປັນເອກະສັນ ຮັບຮອງເອົາ ຮ່າງລາຍງານການເມືອງ ແລະ ທິດທາງຄາດໝາຍສູ້ຊົນແຕ່ລະດ້ານ ທັງວຽກງານກໍ່ ສ້າງພັກ-ພະນັກງານ, ການນໍາພາຊີ້ນໍາວຽກງານອົງການຈັດຕັ້ງມະ ຫາຊົນ, ວຽກງານວິຊາສະເພາະ, ວຽກງງານການພົວພັນຮ່ວມມືກັບຕ່າງປະເທດ ແລະ ຮ່າງບົດສຳ ຫຼວດການນຳພາລວມຂອງຄະ ນະພັກ ໂດຍໄດ້ຕີລາຄາດ້ານດີ, ດ້ານອ່ອນ, ຂໍ້ຄົງຄ້າງ, ສາເຫດ, ບົດຮຽນໃນການຊີ້ນຳ-ນຳພາ ແລະ ການຈັດຕັ້ງປະຕິບັດມະຕິກອງປະຊຸມໃຫຍ່ ຄັ້ງທີ IV ຜ່ານມາ, ພ້ອມກັນນີ້ ກອງປະຊຸມ ຍັງໄດ້ຮັບຮອງເອົາແຜນພັດທະນາວຽກ ງານວິຊາສະເພາະຂອງ ຫສນຍ ໄລຍະ 2021-2025 ເຊິ່ງເປັນການຜັນຂະຫຍາຍມະຕິກອງປະຊຸມໃຫຍ່ ຄັ້ງທີ V ເປັນແຜນງານ, ແຜນວຽກລະອຽດ, ໃນນັ້ນ ໄດ້ຮັບຮອງເອົາ 4 ຄາດໝາຍ ແລະ 3 ໜ້າທີ່ຕົ້ນຕໍ ຂອງ ຫສນຍ ໃນຕໍ່ໜ້າ.
ຜູ້ແທນກອງປະຊຸມ ໄດ້ພ້ອມກັນໃຊ້ສິດປະຊາທິປະໄຕຂອງຕົນ ປ່ອນບັດຄັດເລືອກເອົາຄະນະບໍລິຫານງານພັກຊຸດໃໝ່ ບົນພື້ນ ຖານຫຼັກການລວມສູນປະຊາ ທິປະໄຕ, ທັງຖືກຕ້ອງສອດຄ່ອງກັບມາດຕະຖານເງື່ອນໄຂທີ່ກຳນົດໄວ້ ຊຶ່ງມີຜູ້ອອກຮັບສະ ໜັກເລືອກຕັ້ງ 14 ສະຫາຍ, ຍິງ 3 ສະຫາຍ ແລະ ເລືອກໄດ້ 11 ສະຫາຍ, ຍິງ 2 ສະຫາຍ. ກອງປະຊຸມຄັ້ງປະຖົມມະລືກຂອງຄະນະບໍລິຫານງານພັກ ຄັ້ງທີ V ຂອງອົງຄະນະພັກ ຫສນຍ ໄດ້ເປັນເອກະສັນກັນເລືອກຕັ້ງເອົາ ຄະນະປະຈໍາພັກ ຈຳນວນ 3 ສະຫາຍ ຄື: ສະຫາຍ ຄຳເຈນ ວົງໂພສີ, ສະຫາຍ ຄຳລາວັນ ຈັນທະລາວັນ ແລະ ສະຫາຍ ນາງ ທິບພະກອນ ຈັນທະວົງສາ; ເລືອກເອົາສະຫາຍ ຄຳເຈນ ວົງໂພສີ ເປັນເລຂາຄະນະພັກ, ສະຫາຍ ຄຳລາວັນ ຈັນທະລາວັນ ເປັນຮອງເລຂາຄະນະພັກ; ເລືອກເອົາ ສະຫາຍ ນາງ ທິບພະກອນ ຈັນທະວົງສາ ເປັນປະທານກວດກາພັກ, ສະຫາຍ ວິແກ້ວ ບຸບຜາວັນ ແລະ ສະຫາຍ ນາງ ດາລາພອນ ຄຳມູນເຮືອງ ເປັນຮອງປະທານກວດກາພັກ.
ໃນໂອກາດ ທີ່ເຕັມໄປດ້ວຍຄວາມ ໝາຍສຳຄັນນີ້, ກອງປະຊຸມໄດ້ຮັບຟັງການໂອ້ລົມຈາກສະຫາຍ ກິແກ້ວ ໄຂຄຳພິທູນ, ກໍາມະການກົມການເມືອງສູນກາງພັກ, ຊຶ່ງສະຫາຍໄດ້ສະແດງຄວາມຍ້ອງຍໍຊົມເຊີຍ ຕໍ່ຜົນງານ ແລະ ໄຊຊະນະ ທີ່ອົງຄະນະພັກຫ້ອງວ່າການສຳນັກງານນາຍົກລັດຖະມົນຕີ ຍາດມາໄດ້ ເຊິ່ງແມ່ນໝາກຜົນລວມຂອງການ ຈັດຕັ້ງນຳພາ ຂອງອົງຄະນະພັກ ຫສນຍ ແລະ ຄວາມບຸກໜ້າບືນຕົວ ຂອງບັນດາສະຫາຍ ສະ ມາຊິກພັກ-ພະນັກງານ ເຮັດໃຫ້ສາມາດຍາດມາໄດ້ຜົນສຳເລັດຫຼາຍດ້ານ ອັນໄດ້ປະກອບສ່ວນສຳຄັນເຂົ້າໃນຜົນງານລວມຂອງລັດຖະບານ ແລະ ເປັນພື້ນຖານອັນໜັກແໜ້ນ ໃຫ້ແກ່ການກ້າວຂຶ້ນຂອງຫ້ອງວ່າການສຳນັກງານນາຍົກລັດຖະມົນຕີ ໃນຊຸມປີຕໍ່ໜ້າ. ພ້ອມກັນນັ້ນ ສະຫາຍຍັງໄດ້ສະແດງຄວາມເປັນຫ່ວງເປັນໄຍ ຕໍ່ດ້ານອ່ອນ, ຂໍ້ຄົງຄ້າງ ແລະ ໄດ້ຮຽກຮ້ອງໃຫ້ຄະນະພັກຊຸດໃໝ່ ສືບຕໍ່ປັບປຸງ, ແກ້ໄຂ. ຈາກນັ້ນ, ສະຫາຍ ໄດ້ໃຫ້ທິດຊີ້ນໍາຕໍ່ວຽກ ງານແຕ່ລະດ້ານ ແລະ ເຊື່ອໝັ້ນຕໍ່ຄະນະພັກຊຸດໃໝ່ ຈະສືບຕໍ່ຊີ້ນຳ-ນຳພາຈັດຕັ້ງປະຕິບັດມະຕິກອງປະຊຸມໃຫຍ່ຂອງອົງຄະນະພັກ ຫສນຍ ຄັ້ງທີ V ໃຫ້ຍາດໄດ້ຜົນງານ ແລະ ມີຜົນສໍຳເລັດໃໝ່ຍິ່ງໃຫຍ່ກວ່າເກົ່າ, ໃນນີ້ ຍັງໄດ້ເນັ້ນໜັກຊີ້ນຳໃຫ້ ອົງຄະນະພັກ ຫສນຍ ໃຫ້ເອົາໃຈໃສ່ ບັນຫາສຳ ຄັນ ຈຳນວນໜຶ່ງ ດັ່ງນີ້:
1. ສ້າງການຫັນປ່ຽນຢ່າງແຂງ ແຮງ, ເລິກເຊິ່ງ, ຮອບດ້ານ ທີ່ກອງປະຊຸມໃຫຍ່ຄັ້ງທີ XI ຂອງພັກວາງອອກ ກໍ່ຄືຄຳຂວັນກອງປະຊຸມໃຫຍ່ຄັ້ງທີ V ຂອງອົງ ຄະນະພັກຫ້ອງວ່າການສຳ ນັກງານນາຍົກລັດຖະມົນຕີ ໂດຍຖືສຳຄັນ ແລະ ເອົາໃຈໃສ່ການກໍ່ສ້າງພັກ ທາງດ້ານການເມືອງ, ແນວຄິດ, ການຈັດຕັ້ງ, ປັບປຸງແບບແຜນນຳພາ ຂອງອົງຄະນະພັກ, ເອົາໃຈໃສ່ວຽກພະນັກງານ ເປັນຕົ້ນ ການສ້າງ, ແຜນກຳນົດພະນັກງານ, ການເລືອກເຟັ້ນ ແລະ ຊັບຊ້ອນພະນັກງານ, ການປະຕິບັດນະໂຍບາຍ ແລະ ສະຫວັດດີການ.
2. ເພີ່ມທະວີການຊີ້ນໍາ-ນຳພາ ສະ ມາຊິກພັກ, ພະນັກງານ ເປັນເຈົ້າ ການໃຫ້ຫຼາຍຂຶ້ນ ໂດຍໃຫ້ມີ ການຫັນປ່ຽນຢ່າງແຂງແຮງ, ເລິກເຊິ່ງຮອບດ້ານ ໃນການຈັດ ຕັ້ງປະ ຕິບັດໜ້າທີ່ ເປັນເສນາ ທິ ການທີ່ດີ, ເກັ່ງ, ຮັບປະ ກັນຄວາມຖືກຕ້ອງ, ວ່ອງໄວ, ໂປ່ງໃສ ເປັນມືອາຊີບ ເພື່ອ ໃຫ້ລັດຖະບານ ກໍຄືທ່ານ ນາຍົກ ລັດຖະມົນຕີ, ບັນດາທ່ານຮອງນາຍົກລັດ ຖະມົນຕີ ສາມາດພິຈາລະນາ ຕົກລົງ ແລະ ຕັດສິນບັນຫາໃຫ້ຖືກຕ້ອງ, ແທດຕົວຈິງ.
3. ຕ້ອງປັບປຸງ ແລະ ເພີ່ມທະວີການເຮັດໜ້າທີ່ ປະສານງານ ກັບແໜງການກ່ຽວຂ້ອງ ແລະ ອົງ ການປົກຄອງທ້ອງຖິ່ນ ລວມທັງປະສານງານກັບຫ້ອງວ່າການສູນກາງພັກ, ຄະນະເລຂາທິການສະພາແຫ່ງຊາດ ແລະ ຫ້ອງວ່າການປະທານປະເທດ ຕາມທິດເຮັດໃຫ້ທຸກອົງການ ທັງສູນກາງ ແລະ ທ້ອງຖິ່ນ ມີການເຄື່ອນ ໄຫວຢ່າງກົມກຽວ ແລະ ຊ່ວຍໜູນເຊິ່ງກັນ ແລະ ກັນ ຮັບປະກັນພາລະບົດບາດ, ໜ້າທີ່, ເສີມຂະຫຍາຍສິດເປັນເຈົ້າ ແລະ ຄວາມຮັບຜິດຊອບ ຂອງທຸກພາກສ່ວນ; ເອົາໃຈໃສ່ສ້າງຄວາມເຂັ້ມແຂງຮອບດ້ານ ເພື່ອຫັນໃຫ້ຫ້ອງວ່າການສຳນັກງານນາຍົກລັດຖະມົນຕີ ເປັນທັນສະໄໝ ແລະ ການຫັນບໍລິຫານລັດເປັນທັນສະໄໝ.
4. ເອົາໃຈໃສ່ເປັນພິເສດຕໍ່ການຮັກສາຄວາມລັບທາງລັດຖະການ ເປັນຕົ້ນ ຄວາມລັບໃນການເຄື່ອນ ໄຫວ, ຊີ້ນໍາ ແລະ ຕົກລົງ ຂອງລັດຖະບານ, ນາຍົກລັດ ຖະມົນຕີ ແລະ ບັນດາຮອງນາຍົກລັດ ຖະມົນຕີ, ຄວາມລັບທາງດ້ານເອກະ ສານໃຫ້ໄດ້ດີກວ່າເກົ່າ.
5. ຍົກສູງບົດບາດ, ໜ້າທີ່ ແລະ ຄວາມຮັບຜິດຊອບ ເຂົ້າໃນວຽກ ງານໂຄສົກລັດຖະບານ, ການສະໜອງຂໍ້ມູນຂ່າວສານ, ການໂຄສະນາເຜີຍແຜ່ ຕ້ອງວ່ອງໄວ ແລະ ຮັບປະກັນ ຄຸນນະພາບ ໂດຍສະເພາະການແກ້ຂ່າວທີ່ໂຈມຕີລັດຖະບານ ຕ້ອງທັນການ, ຂໍ້ມູນຈາກລັດຖະບານ ຫາ ປະ ຊາຊົນ ແລະ ຈາກປະຊາຊົນ ເຖິງລັດຖະບານ ຕ້ອງຊັດເຈນ, ແທດເຖິງຕົວຈິງ ແລະ ທັນການ.
6. ສືບຕໍ່ຄົ້ນຄວ້າປັບປຸງການຈັດ ຕັ້ງ ແລະ ການ ເຄື່ອນໄຫວຂອງຕົນ ໃຫ້ແທດເໝາະກັບເງື່ອນໄຂໃໝ່ ແລະ ຮັບປະກັນການປະ ຕິບັດໜ້າທີ່ວຽກງານຂອງຕົນໄດ້ ຕາມທິດກະທັດຮັດ, ມີປະສິດທິຜົນ, ການບໍລິຫານ-ການຈັດການ ໃຫ້ມີຄວາມວ່ອງໄວ, ຊັດເຈນ, ເດັດຂາດ ໂປ່ງໃສ ແລະ ມືອາຊີບ.
7. ບັນດາສະຫາຍໃນຄະນະພັກຊຸດໃໝ່ ຈົ່ງສືບຕໍ່ຝຶກຝົນຫຼໍ່ຫຼອມຕົນເອງ ທາງດ້ານຄຸນທາດການເມືອງ, ຄຸນສົມບັດສິນທໍາປະຕິ ວັດ, ຕັ້ງໜ້າຄົ້ນຄວ້າຮ່ໍາຮຽນ, ຍົກສູງຄວາມຮັບຜິດຊອບດ້ານເມືອງ ເພື່ອຍົກລະດັບຄວາມຮູ້ຄວາມສາມາດ ຕິດພັນກັບການປັບປຸງແຜນການນໍາພາ ແລະ ວິທີເຮັດວຽກຂອງຕົນ ໃຫ້ດີຂຶ້ນເປັນກ້າວໆ.
ກອງປະຊຸມໃຫຍ່ ສະແດງຄວາມຍ້ອງຍໍຊົມເຊີຍ ສະມາຊິກພັກ, ພະນັກງານ ທີ່ໄດ້ປະກອບສ່ວນຢ່າງຕັ້ງໜ້າເຂົ້າໃນການປະຕິບັດໜ້າທີ່ວຽກງານ ໃນຕະຫລອດໄລຍະ 5 ປີທີ່ຜ່ານ, ອັນໄດ້ສ້າງພື້ນຖານສໍາຄັນ ໃຫ້ແກ່ການສືບຕໍ່ກໍ່ສ້າງບາດລ້ຽວໃໝ່ ໃນການຈັດ ຕັ້ງປະຕິບັດບັນດາຄາດໝາຍ ແລະ ໜ້າທີ່ຕົ້ນຕໍທີ່ກອງປະຊຸມໃຫ່ຍຄັ້ງທີ V ຂອງອົງຄະນະພັກ ວາງໄວ້. ກອງປະຊຸມ ໄດ້ຮຽກ ຮ້ອງໃຫ້ພະນັກງານ, ສະມາຊິກພັກທຸກສະຫາຍ ພາຍໃນອົງຄະ ນະພັກ ຫສນຍ ຈົ່ງເຊີດຊູຄວາມເປັນແບບຢ່າງນໍາໜ້າ ໃນການປະຕິບັດມະຕິຂອງກອງປະຊຸມໃຫຍ່ຄັ້ງນີ້ ໃຫ້ປະກົດຜົນເປັນຈິງ.
ພາບ ແລະ ຂ່າວ: ຫສນຍ


c: text/html

text:
ທ່ານ ສີ ຈິ້ນຜິງ ພົບປະກັບທ່ານ ນາງ ປານີ ຢ່າທໍ່ຕູ້ ປະທານສະພາແຫ່ງຊາດລາວ
ສຳນັກຂ່າວສານປະເທດລາຍງານວ່າ: ໃນຕອນເຊົ້າວັນທີ 14 ພະຈິກ 2017 ທີ່ຜ່ານມາ ທີ່ຫໍປະຊຸມແຫ່ງຊາດ, ທ່ານ ສີ ຈິ້ນຜິງ ປະທານປະເທດແຫ່ງ ສປ.ຈີນ, ໄດ້ພົບປະກັບ ທ່ານ ນາງ ປານີ ຢາທໍ່ຕູ້ ປະທານສະພາແຫ່ງຊາດ ແຫ່ງ ສປປ ລາວ, ໃນໂອກາດທີ່ທ່ານ ພ້ອມດ້ວຍຄະນະ ເດີນທາງມາຢ້ຽມຢາມ ທາງລັດຖະກິດ ຢູ່ ສປປ.ລາວ ໃນລະຫວ່າງວັນທີ 13-14 ພະຈິກ 2017 ຕາມການເຊື້ອເຊີນຂອງປະທານປະເທດ ທ່ານ ບຸນຍັງ ວໍລະຈິດ.
ໃນໂອກາດດັ່ງກ່າວ, ທ່ານ ນາງ ປານີ ຢາທໍ່ຕູ້ ໄດ້ສະແດງ ຄວາມຂໍ່ານັບຊົມເຊີຍ ແລະ ຕ້ອນຮັບອັນອົບອຸ່ນທ່ານ ສີ ຈິ້ນຜິງ ແລະ ຄະນະຜູ້ແທນຂັ້ນສູງ ພັກ-ລັດ ທີ່ໄດ້ເດີນທາງມາຢ້ຽມຢາມ ລັດຖະກິດຢູ່ ສປປ ລາວ ໃນຄັ້ງນີ້ ແລະ ໄດ້ຕີລາຄາສູງທີ່ທ່ານ ໄດ້ເລືອກເອົາ ສປປ.ລາວ ເປັນປະເທດຕົ້ນໆ ໃນການເຄື່ອນໄຫວຕ່າງປະເທດ ພາຍຫລັງກອງປະຊຸມໃຫຍ່ ຄັ້ງທີ XIX ຂອງພັກກອມມູນິດຈີນ ສຳເລັດຢ່າງສະຫງ່າງາມ, ເຊິ່ງເປັນການເອົາໃຈໃສ່ ແລະ ການໃຫ້ຄວາມສຳຄັນ ແກ່ການພົວພັນສອງຝ່າຍ ລາວ-ຈີນ ຂອງພັກ ແລະ ລັດຖະບານ ສປ.ຈີນ, ເປັນການນຳເອົາ ໄມຕີຈິດມິດຕະພາບ, ຄວາມສາມັກຄີ ຂອງປະຊາຊົນຈີນ ມາຍັງປະຊາຊົນລາວ, ທັງເປັນການ ປະກອບສ່ວນອັນສຳຄັນເຂົ້າໃນ ການເສີມສ້າງສາຍພົວພັນ ມິດຕະພາບທີ່ເປັນມູນເຊື້ອ ແລະ ການຮ່ວມມື ແບບຄູ່ຮ່ວມຍຸດທະສາດຮອບດ້ານ, ໝັ້ນຄົງຍາວນານຕາມທິດ 4 ດີ ບ້ານໃກ້ເຮືອນຄຽງທີ່ດີ, ເພື່ອນມິດທີ່ດີ, ສະຫາຍທີດີ ແລະ ຄູ່ຮ່ວມມືທີ່ດີ ລະຫວ່າງ ສອງພັກ, ສອງລັດ ແລະ ປະຊາຊົນສອງຊາດ ລາວ-ຈີນ.
ພ້ອມດຽວກັນນີ້, ທ່ານ ນາງ ປານີ ຢາທໍ່ຕູ້ ຍັງໄດ້ສະແດງຄວາມຊົມເຊີຍຕໍ່ຜົນສຳເລັດ ຂອງກອງປະຊຸມໃຫຍ່ ຄັ້ງທີ XIX ພັກກອມມູນິດຈີນ ໃນເດືອນ 10 ທີ່ຜ່ານມາ, ເຊິ່ງເປັນເຫດການການເມືອງ ທີ່ມີຄວາມໝາຍຄວາມສຳຄັນຍິ່ງ ບໍ່ສະເພາະແຕ່ສຳລັບພັກ ແລະ ປະຊາຊົນຈີນເທົ່ານັ້ນ ແຕ່ຍັງເປັນເຫດການ ທີ່ສ້າງຄວາມສົນໃຈຢ່າງກວ້າງຂວາງ ໃຫ້ແກ່ສາກົນອີກດ້ວຍ, ເຊິ່ງໃນນັ້ນ ກອງປະຊຸມໃຫຍ່ ໄດ້ກຳນົດເອົາແນວຄິດ ສີ ຈິ້ນຜິງ ກ່ຽວກັບສັງຄົມນິຍົມ ທີ່ມີສີສັນພິເສດຂອງຈີນ ເປັນແນວຄິດຊີ້ນຳ ຂອງພັກກອມມູນິດຈີນ ໃນຍຸກໃໝ່ ແລະ ພິເສດ ທ່ານ ນາງ ປານີ ຢາທໍ່ຕູ້ ຍັງສະແດງຄວາມຊົມເຊີຍ ແລະ ຍິນດີເປັນຢ່າງຍີ່ງທີ່ ທ່ານ ສີ ຈິ້ນຜິງ ໄດ້ຮັບຄວາມໄວ້ເນື້ອເຊື່ອໃຈ ຈາກທົ່ວພັກ ໃຫ້ສືບຕໍ່ດຳລົງຕຳແໜ່ງ ເປັນເລຂາທິການໃຫຍ່ ຄະນະກຳມະການສູນກາງພັກ ກອມມູນິດຈີນ ຕື່ມອີກວາລະໜຶ່ງ. ໃນຂະນະດຽວກັນ, ທ່ານ ນາງ ປານີ ຢາທໍ່ຕູ້ ໄດ້ແຈ້ງໃຫ້ທ່ານ ສີ ຈິ້ນຜິງ ແລະ ຄະນະຊາບວ່າ ໃນປັດຈຸບັນ ສະພາແຫ່ງຊາດ ສປປ.ລາວ ກຳລັງດຳເນີນ ກອງປະຊຸມສະໄໝສາມັນ ເທື່ອທີ 4 ຂອງສະພາແຫ່ງຊາດ ຊຸດທີ VIII, ເຊິ່ງກອງປະຊຸມ ໄດ້ພິຈາລະນາ ແລະ ຕົກລົງຫຼາຍບັນຫາເປັນຕົ້ນ ແມ່ນບົດລາຍງານກ່ຽວກັບ ການຈັດຕັ້ງປະຕິບັດ ແຜນພັດທະນາ ເສດຖະກິດ-ສັງຄົມ ປະຈຳປີ 2017, ທິດທາງແຜນການປີ 2018 ແລະ ພິຈາລະນາຮັບຮອງ ເອົາກົດໝາຍໃໝ່ ແລະ ກົດໝາຍສະບັບປັບປຸງ ຈຳນວນໜຶ່ງ.
ທ່ານ ສີ ຈິ້ນຜິງ ໄດ້ສະແດງຄວາມຂອບໃຈ ຕໍ່ຝ່າຍລາວ ທີ່ໄດ້ໃຫ້ການຕ້ອນຮັບຢ່າງອົບອຸ່ນສະໜິດສະໜົມ ແກ່ຄະນະຜູ້ແທນຂັ້ນສູງ ພັກ-ລັດ ສປ.ຈີນ, ທ່ານໄດ້ແຈ້ງຫຍໍ້ ສະພາບການພົ້ນເດັ່ນຂອງພັກ, ລັດຖະບານ ສປ.ຈີນ ໃນໄລຍະມໍ່ໆມານີ້; ຕີລາຄາສູງ ການພົວພັນສອງຝ່າຍ ຈີນ-ລາວ ໃນຊຸມປີທີ່ຜ່ານມາ. ໃນໂອກາດດັ່ງກ່າວ, ສອງຝ່າຍຍັງໄດ້ຕີລາຄາສູງຕໍ່ ການພົວພັນມິດຕະພາບ ທີ່ເປັນມູນເຊື້ອ ແລະ ຄູ່ຮ່ວມມືຍຸດທະສາດ ຮອບດ້ານໝັ້ນຄົງຍາວນານ ລະຫວ່າງສອງພັກ, ສອງລັດ ແລະ ປະຊາຊົນສອງຊາດ ລາວ-ຈີນ ໄດ້ຮັບການເສີມຂະຫຍາຍ ມາໂດຍຕະຫຼອດ ແລະ ນຳເອົາຜົນປະໂຫຍດຕົວຈິງມາໃຫ້ສອງຝ່າຍ. ໂດຍສະເພາະ ການຮ່ວມມືດ້ານການເມືອງ, ດ້ານເສດຖະກິດ-ການຄ້າ, ການລົງທຶນ, ການທ່ອງທ່ຽວ ແລະ ດ້ານອື່ນໆ, ເຊິ່ງເປັນການ ປະກອບສ່ວນອັນສໍາຄັນ ໃຫ້ແກ່ການພັດທະນາ ເສດຖະກິດ-ສັງຄົມ ຂອງສອງຝ່າຍ ລາວ-ຈີນ. ທ່ານ ນາງ ປານີ ຢາທໍ່ຕູ້ ຍັງໄດ້ຕາງໜ້າ ໃຫ້ພັກລັດ ແລະ ປະຊາຊົນບັນດາເຜົ່າ ສະແດງຄວາມຂອບໃຈ ແລະ ຮູ້ບຸນຄຸນຢ່າງເລິກເຊິ່ງ ມາຍັງພັກ, ລັດຖະບານ ແລະ ປະຊາຊົນຈີນອ້າຍນ້ອງ ທີ່ໃຫ້ການສະໜັບສະໜູນ ອັນໃຫຍ່ຫຼວງ ແລະ ໃຫ້ການຊ່ວຍເຫຼືອ ອັນລໍ້າຄ່າແກ່ປະຊາຊົນລາວ ຕະຫຼອດມາ ແລະ ມີຄວາມປິຕິຊົມຊື່ນ ຕໍ່ຜົນການຮ່ວມມືທີ່ດີນຳກັນລະຫວ່າງ ສອງສະພາ ລາວ-ຈີນ ໃນໄລຍະຜ່ານມາ. ໃນແຕ່ລະປີສອງຝ່າຍ ກໍໄດ້ສືບຕໍ່ຮັກສາການ ແລກປ່ຽນຢ້ຽມຢາມ ແລະ ການໄປມາຫາສູ່ກັນ ລະຫວ່າງ ການນຳຂັ້ນສູງ ຂອງສອງສະພາ ແລະ ບັນດາຄະນະກຳມະທິການ ຜູ້ແທນປະຊາຊົນຂອງຈີນ ແລະ ສະພາແຫ່ງຊາດລາວ, ໄດ້ມີການຈັດສຳມະນາ ຮ່ວມກັນໃນຫົວຂໍ້ ກ່ຽວກັບການປະຕິບັດ ພາລະບົດບາດ ຂອງອົງການນິຕິບັນຍັດ ແລະ ຫົວຂໍ້ວິທະຍາສາດຕ່າງໆ ມີການຊ່ວຍເຫຼືອ ດ້ານວັດຖຸເຕັກນິກ ແລະ ທຶນຮອນຈຳນວນໜຶ່ງ ໃຫ້ແກ່ສະພາແຫ່ງຊາດລາວ.
ເພື່ອເປັນການສືບຕໍ່ ການພົວພັນຮ່ວມມື ລະຫວ່າງ ສອງອົງການນິຕິບັນຍັດ ໃຫ້ກ້າວສູ່ ລວງເລິກກວ່າເກົ່າ ທັງສອງຍັງໄດ້ປຶກສາຫາລື ກ່ຽວກັບທິດທາງ ການຮ່ວມມືໃນຕໍ່ໜ້າ ຄື ເພື່ອສືບຕໍ່ການແລກປ່ຽນຄະນະຜູ້ແທນຂັ້ນຕ່າງໆ ນຳກັນຢ່າງເປັນປົກກະຕິ ນັບທັງສະພາຂັ້ນທ້ອງຖິ່ນ ຂອງບັນດາແຂວງ ທີ່ມີຊາຍແດນຕິດຈອດກັນ; ການຮ່ວມມື ໃນການຍົກລະດັບ ການພັດທະນາ ດ້ານບຸກຄະລະກອນ ດ້ານວິຊາສະເພາະ ໃນດ້ານຕ່າງໆ. ສືບຕໍ່ຮ່ວມມືປະສານສົມທົບກັນ ໃນການເຄື່ອນໄຫວ ໃນເວທີພາກພື້ນ ແລະ ສາກົນ ເພື່ອພາລະກິດສັນຕິພາບ, ມິດຕະພາບ ແລະ ການຮ່ວມມື ເພື່ອການພັດທະນາ.
ໃນໂອກາດນີ້, ທ່ານ ສີ ຈິ້ນຜິງ ກໍໄດ້ສະແດງຄວາມຂອບໃຈ ຕໍ່ການຕ້ອນຮັບອັນອົບອຸ່ນຂອງ ທ່ານ ນາງ ປານີ ຢາທໍ່ຕູ້ ແລະ ຄະນະ ພ້ອມທັງໄດ້ຕີລາຄາສູງ ຕໍ່ການພົວພັນຮ່ວມມື ລະຫວ່າງ ສອງສະພາແຫ່ງຊາດ ລາວ-ຈີນ ໃນໄລຍະຜ່ານມາ, ເຊິ່ງເປັນການປະກອບສ່ວນສຳຄັນ ເຂົ້າໃນການເພີ່ມທະວີສາຍພົວພັນ ມິດຕະພາບອັນເປັນມູນເຊື້ອ ແລະ ການຮ່ວມມື ຍຸດທະສາດຮອບດ້ານ ລະຫວ່າງ ສອງພັກ, ສອງລັດ ແລະ ປະຊາຊົນສອງຊາດ ລາວ-ຈີນ, ເຊິ່ງໄດ້ຮັບການເສີມຂະຫຍາຍ ແລະ ສືບຕໍ່ເຕີບໃຫຍ່ຂະຫຍາຍຕົວ ຢ່າງບໍ່ຢຸດຢັ້ງ.

robotstxt: allowed

filter: keep


text:
News
ແຜນທີ່ໃນປັດຈຸບັນ ເພື່ອອະນາຄົດຂອງຊາດກະສິກອນລາວກ່ຽວກັບລະບົບທັນສະໄໝໃນການນຳໃຊ້ທີ່ດິນກັບ ອົງການ LRIMS with FAO, GEF
ການກະເສດຂອງລາວກັບທ່າກ້າວໃນອະນາຄົດ ກ່ຽວກັບການທົດລອງນຳໃຊ້ລະບົບການຄຸ້ມຄອງຂໍ້ມູນຊັບພະຍາກອນທີ່ດິນ (LRIMS) ຊຶ່ງປະຈຸບັນອະນຸຍາດໃຫ້ປະຊາຊົນເຂົ້າເຖິງສະຖານະການລະອຽດໃນອະນາຄົດໃນທ່າມກາງການປ່ຽນແປງຂອງດິນຟ້າອາກາດໄດ້ໂດຍບໍ່ເສຍຄ່າ ພາຍໃຕ້ການຊ່ວຍເຫຼືອຈາກອົງການອາຫານ ແລະ ການກະເສດຂອງສະຫະປະຊາຊາດ (FAO) ແລະ ກອງທຶນສິ່ງແວດລ້ອມໂລກ (GEF).ການເຂົ້າເຖິງຂໍ້ມູນດິນຟ້າອາກາດແມ່ນມີຄວາມສຳຄັນຕໍ່ການວາງແຜນອະນາຄົດຂອງກະສິກຳ ແລະ ປ່າໄມ້ ທ່າມກາງການປ່ຽນແປງຂອງດິນຟ້າອາກາດ. ໃນ ສປປ ລາວ, ຄວາມສາມາດໃນການຜະລິດຊຸດຂໍ້ມູນກະສິກໍາ-ສິ່ງແວດລ້ອມໄດ້ເພີ່ມຂຶ້ນຢ່າງຫຼວງຫຼາຍໃນໄລຍະສອງສາມປີຜ່ານມາ.ຜົນໄດ້ຮັບແມ່ນພົບເຫັນຢູ່ໃນລະບົບການຄຸ້ມຄອງຂໍ້ມູນຊັບພະຍາກອນທີ່ດິນ (LRIMS), ລະບົບຂໍ້ມູນໃຫຍ່ທໍາອິດໃນປະເທດອາຊີຕາເວັນອອກສຽງໃຕ້ທີ່ໄດ້ເປີດຕົວໃນປັດຈຸບັນ. ແຜນທີ່ກ່ຽວກັບເນື້ອທີ່ປູກຝັງ, ດິນ, ການນໍາໃຊ້ທີ່ດິນ, ແລະການດໍາລົງຊີວິດຂອງຊາວກະສິກອນແມ່ນມີໃນປັດຈຸບັນ.ອ່ານເພິ່ມເຕີມ ...
ຂ່າວສານປະເທດລາວ
ເຈົ້າໜ້າທີ່ ຫາລືການສ້າງແຜນທີ່ຄວາມສ່ຽງສະພາບອາກາດ ສຳລັບຊາວກະສິກອນພາກໃຕ້
ວຽງຈັນ (ວຽງຈັນທາມສ໌/ANN) – ເຈົ້າໜ້າທີ່ລັດຖະບານໃນບັນດາແຂວງພາກໃຕ້ ເຂົ້າຮ່ວມປະຊຸມທີ່ນະຄອນປາກເຊ ໃນອາທິດນີ້ ເພື່ອຫາລືກ່ຽວກັບການສ້າງແຜນທີ່ຄວາມສ່ຽງ ແລະ ຜົນກະທົບທີ່ກ່ຽວຂ້ອງກັບການປ່ຽນແປງຂອງສະພາບອາກາດ, ເພື່ອແນໃສ່ສະໜອງຂໍ້ມູນທີ່ລະອຽດຊັດເຈດໃຫ້ແກ່ຊາວກະສິກອນ.ກອງປະຊຸມໄລຍະສອງວັນ ກ່ຽວກັບການສ້າງແຜນທີ່ການດຳລົງຊີວິດທາງດ້ານກະສິກຳ ແລະ ການກຳນົດຄວາມສ່ຽງສະພາບອາກາດ ເພື່ອຈັດຕັ້ງບູລິມະສິດເພື່ອການບໍລິການກ່ຽວກັບສະພາບອາກາດ ໄດ້ຈັດຂຶ້ນທີ່ສູນຄົ້ນຄວ້າແນວພັນເຂົ້າ ແລະ ຂະຫຍາຍພັນພືດ ບ້ານໂພນງາມ, ນະຄອນປາກເຊ ໃນວັນທີ 19-20 ທັນວານີ້.ອ່ານຕໍ່ ...
ພົມພົງ ເຫຼົາອິນ


text:
ກອງປະຊຸມຝຶກອົບຮົມການນຳໃຊ້ປຶ້ມແບບຮຽນ ແລະ ຄູ່ມືຄູ ກ່ຽວກັບ ອາກາດ ໃຫ້ແກ່ຄູອາຈານ ສຳລັບ ອະນຸ ບານ 3 ແລະ ຊັ້ນປະຖົມສຶກສາ ປໍ 1-ປໍ 5
ໃນວັນທີ 12-13 ມີນາ 2020 ທີ່ ໂຮງແຮມ ນີວໂຣດ, ນະຄອນຫຼວງວຽງຈັນ. ກົມສົ່ງເສີມຄຸນນະພາບສິ່ງ ແວດລ້ອມ (ກສສ) ຮ່ວມກັບ ສະຖາບັນຄົ້ນຄວ້າວິ ທະຍາສາດການສຶກສາ (ສວສ) ໄດ້ຈັດກອງປະຊຸມ ຝຶກອົບຮົມການນຳໃຊ້ປຶ້ມແບບຮຽນ ແລະ ຄູ່ມືຄູ ກ່ຽວ ກັບ ອາກາດ ໃຫ້ແກ່ຄູອາຈານ ສຳລັບ ຊັ້ນອະນຸບານ 3 ແລະ ຊັ້ນປະຖົມສຶກສາ ປໍ 1-ປໍ 5 ໂດຍການເປັນປະ ທານຮ່ວມຂອງ ທ່ານ ໂລນຄຳ ອາດສະນາວົງ, ຫົວ ໜ້າ ກົມສົ່ງເສີມຄຸນນະພາບສິ່ງແວດລ້ອມ ແລະ ທ່ານ ນາງ ແສງມະນີ ສຸພັນທະລົບ ຮອງອຳນວຍການ ສູນພັດທະນາຫຼັກສູດການສຶກສາ, ສະຖາບັນຄົ້ນຄວ້າ ວິທະຍາສາດການສຶກສາ ເຊິ່ງມີຜູ້ຕາງໜ້າເຂົ້າຮ່ວມ ຈາກ ກົມສົ່ງເສີມຄຸນນະພາບສິ່ງແວດລ້ອມ, ສະຖາ ບັນຄົ້ນຄວ້າວິທະຍາສາດການສຶກສາ, ພະແນກ ສຶກ ສາທິການ ແລະ ກິລາ ນະຄອນຫຼວງວຽງຈັນ, ຫ້ອງ ການສຶກສາທິການ ແລະ ກິລາ ໃນ 4 ຕົວເມືອງ (ຈັນ ທະບູລີ, ສີໂຄດຕະບອງ, ໄຊເສດຖາ, ສີສັດຕະນາກ), ຜູ້ອຳນວຍການໂຮງຮຽນຈາກ 9 ໂຮງຮຽນ ແລະ ຄູ ສອນ (ໂຮງຮຽນ ປະຖົມສົມບູນ ສິນໄຊ, ໂຮງຮຽນ ປະຖົມສົມບູນ ຊະນະພົນ, ໂຮງຮຽນ ປະຖົມສົມບູນ ໂພນທັນ, ໂຮງຮຽນປະຖົມສົມບູນ ຈອມເພັດ, ໂຮງຮຽນ ອະນຸບານ ດາລາ, ໂຮງຮຽນ ອະນຸບານ ຊະນະ ພົນ, ໂຮງຮຽນ ອະນຸບານ ຮ່ອງສຸພາບ, ໂຮງຮຽນ ອະນຸ ບານ ໄຊເສດຖາ ແລະ ໂຮງຮຽນອະນຸບານ ສາທາ), ບໍລິສັດ GFA ແລະ ບໍລິສັດ ມາຍມີເດຍ ເຂົ້າຮ່ວມທັງ ໝົດຈຳນວນ 46 ທ່ານ. ເພື່ອສືບຕໍ່ປັບປຸງຫຼັກສູດ ການສຶກສາສິ່ງແວດລ້ອມ ໃນໂຮງຮຽນຂອງຊັ້ນອະນຸ ບານ 3 ແລະ ປະຖົມສຶກສາ ປໍ1-ປໍ5 ແລະ ສ້າງຄວາມ ເຂັ້ມແຂງໃຫ້ຄູອາຈານ ໃນການນໍາໃຊ້ປື້ມແບບຮຽນ ແລະ ຄູ່ມື ກ່ຽວກັບ ອາກາດໃຫ້ມີປະສິດທິພາບ.
ມື້ທີ 1: ຜູ້ເຂົ້າຮ່ວມໄດ້ຮ່ວມກັນຄົ້ນຄ້ວາເນື້ອໃນ, ໂຄງ ສ້າງຂອງປື້ມແບບຮຽນ ແລະ ຄູ່ມື ໂດຍການແບ່ງ ກຸ່ມອອກເປັນ 2 ກຸ່ມຄື: ກຸ່ມຄູຊັ້ນອະນຸບານ ແລະ ກຸ່ມຄູຊັ້ນປະຖົມ ໃນແຕ່ລະກຸ່ມຈະມີຄູຝຶກຈາກ ສວສ ໃຫ້ຄໍາແນະນໍາ ກ່ຽວກັບ ວິທີການສິດສອນ, ການຄົ້ນ ຄວ້າເນື້ອໃນບົດສອນ, ວາງແຜນການສອນ, ການ ສອດແຊກຫຼັກສູດເສີມ ກ່ຽວກັບ ອາກາດເຂົ້າໃນຫຼັກ ສູດສ່ວນກາງ ແລະ ແລກປ່ຽນສົນທະນາ ກ່ຽວກັບ ປະສົບການໃນການສອນ, ການຈັດຕັ້ງປະຕິບັດເລື່ອງ ຄວາມຮູ້ເສີມເຂົ້າໃນຫຼັກສູດສ່ວນກາງໃນໄລຍະ ຜ່ານມາ.
ມື້ທີ 2: ສືບຕໍ່ແບ່ງກຸ່ມຄົ້ນຄວ້າເນື້ອໃນບົດສອນ, ວິ ເຄາະຫຼັກສູດເສີມ ກ່ຽວກັບ ອາກາດ, ກະກຽມແຜນ ການສອນສອດແຊກ, ສາທິດການສອນ ແລະ ປະ ກອບຄຳເຫັນປັບປຸງເຊິ່ງກັນ ແລະ ກັນ. ກອງປະຊຸມ ຝຶກອົບຮົມໃນຄັ້ງນີ້ຍັງ ໄດ້ປຶກສາຫາລືບາງບັນຫາທີ່ ຄວນໄດ້ຮັບການແກ້ໄຂໃນຕໍ່ໜ້າ ເຊິ່ງຜູ້ເຂົ້າຮ່ວມໄດ້ ມີຂໍ້ສະເໜີດັ່ງນີ້:
– ສະເໜີໃຫ້ທາງຄະນະຮັບຜິດຊອບກອງປະຊຸມເພີ່ມ ໄລຍະເວລາການຝຶກອົບຮົມຕື່ມ;
– ສະເໜີໃຫ້ຄູໃນໂຮງຮຽນທີ່ມີຫ້ອງຮຽນອະນຸບານ 3 ຫຼາຍຫ້ອງ ມາຝຶກອົມຮົມຕື່ມ;
– ສະເໜີໃຫ້ທາງຄະນະຮັບຜິດຊອບພົວພັນກັບທາງ ຫ້ອງການສຶກສາທິການ ແລະ ກິລາ ເມືອງໃຫ້ຊັດເຈນ ກ່ຽວກັບ ການສົ່ງຄູອາຈານແຕ່ລະໂຮງຮຽນ ມາຝຶກອົບຮົມໃຫ້ຖືກຕາມເປົ້າໝາຍໃນຄັ້ງຕໍ່ໄປ. ແຜນໃນຕໍ່ໜ້າແມ່ນຈະໄດ້ມອບປຶ້ມແບບຮຽນ ແລະ ຄູ່ມື ໃຫ້ແກ່ ໂຮງຮຽນ ທີ່ເຂົ້າຮ່ວມຝຶກອົບຮົມໃນຄັ້ງນີ້ ເພື່ອທົດລອງນໍາໃຊ້, ລົງຕິດຕາມ ແລະ ປະເມີນຜົນ ການຮຽນ-ການສອນ.


text:
ຂ່າວສານ
ຈັດການສຳຫຼວດ ການສັກວັກຊິນກັນໂຄວິດ - 19 ໃຫ້ແກ່ເດັກນ້ອຍທີ່ມີອາຍຸແຕ່ 5 ປີ
ພາບປະກອບ: TTXVN
ຕາມນັ້ນແລ້ວ, ທ່ານນາຍົກລັດຖະມົນຕີ ຫວຽດນາມ ຟ້າມມິງຈິງ ໄດ້ມອບໃຫ້ກະຊວງສາທາລະນະສຸກ ຫວຽດນາມ ເປັນປະທານ, ສົມທົບກັບກະຊວງການສຶກສາ ແລະ ບຳລຸງສ້າງ ຈັດການສຳຫຼວດ ການສັກວັກຊິນໃຫ້ແກ່ເດັກນ້ອຍທີ່ມີອາຍຸແຕ່ 5 ປີຂຶ້ນໄປ, ທາບທາມປະສົບການຈາກສາກົນ, ທີ່ຖອດຖອນບົດຮຽນຈາກບັນດາທ້ອງຖິ່ນພາຍໃນປະເທດ, ກະກຽມແຜນການສັກວັກຊິນໃຫ້ແກ່ເດັກນ້ອຍ ເພື່ອໃຫ້ໄດ້ໄປມາຮຽນ ຢູ່ໂຮງຮຽນ ໂດຍກົງ.ທ່ານນາຍົກລັດຖະມົນຕີ ຟ້າມມິງຈິງ ກໍ່ຮຽກຮ້ອງໃຫ້ ກະຊວງສາທາລະນະສຸກ ຮີບດ່ວນປະຕິບັດບັນດາຄຳສັ່ງຂອງ ນາຍົກລັດຖະມົນຕີ ກ່ຽວກັບການຍູ້ໄວການສັກວັກຊິນ, ກ່ຽວກັບຄວາມຕ້ອງ ການນຳເຂົ້າ ວັກຊິນ ເພື່ອຮັບປະກັນເປົ້າໝາຍທີ່ ທ່ານນາຍົກລັດຖະມົນຕີ ໄດ້ຊີ້ນຳ.
(ແຫຼ່ງຄັດຈາກ VOV)


text:
ຂ່າວສານ
ເພື່ອລາຍງານຜົນການຈັດຕັ້ງປະຕິບັດມະຕິກອງປະຊຸມຄົບຄະນະຂອງ ຄຄຊ ຄັ້ງທີ III ປີ 2021 ແລະ ລາຍງານທິດທາງແຜນການຈັດຕັ້ງປະຕິບັດໃນປີ 2022 ຂອງ ສຳນັກງານຄະນະກຳມະການຄຸ້ມຄອງຫຼັກຊັບ (ສຄຄຊ) ຕໍ່ຄະນະກຳມະການຄຸ້ມຄອງຫຼັກຊັບເພື່ອຮັບຊາບ ແລະ ພິຈາລະນາຮັບຮອງ ສຳນັກງານຄະນະກຳມະການຄຸ້ມຄອງຫຼັກຊັບ ໄດ້ຈັດກອງປະຊຸມຄົບຄະນະຂອງ ຄະນະກຳມະການຄຸ້ມຄອງຫຼັກຊັບ ຄັ້ງທີ I ປະຈໍາປີ 2022 ຂຶ້ນທີ່ຫ້ອງປະຊຸມຊັ້ນ 5 ອາຄານສຳນັກງານຄະນະກຳມະການຄຸ້ມຄອງຫຼັກຊັບ ໃນຕອນເຊົ້າຂອງວັນທີ 30 ມີນາ 2022 ເຊິ່ງໃຫ້ກຽດເປັນປະທານໂດຍ ທ່ານ ສອນໄຊ ສີພັນດອນ ຮອງນາຍົກລັດຖະມົນຕີ, ປະທານ ຄຄຊ ແລະ ໃຫ້ກຽດເຂົ້າຮ່ວມໂດຍ ທ່ານ ສອນໄຊ ສິດພະໄຊ, ຜູ້ວ່າການ ທຫລ, ຮອງປະທານ ຄຄຊ ຜູ້ທີ່ 1 ທັງເປັນຜູ້ປະຈຳການ ພ້ອມດ້ວຍບັນດາຄະນະກຳມະການ, ຄະນະສຳນັກງານຄະນະກຳມະການຄຸ້ມຄອງຫຼັກຊັບ ແລະ ພະນັກງານທີ່ກ່ຽວຂ້ອງເຂົ້າຮ່ວມຫຼາຍກວ່າ 20 ກວ່າທ່ານ ທັງແບບເຊິ່ງຫນ້າ ແລະ ແບບຜ່ານຊອງທາງອອນລາຍ.
ກອງປະຊຸມດັ່ງກ່າວ ໄດ້ດໍາເນີນໄປເປັນເວລາເຄິ່ງວັນ ແລະ ມີເນື້ອໃນອັນຄົບຖ້ວນ ບັນດາທ່ານທີ່ເຂົ້າຮ່ວມກອງປະຊຸມ ໄດ້ສຸມທຸກສະຕິປັນຍາຂອງຕົນ ເຂົ້າໃນການຄົ້ນຄວ້າ, ປະກອບຄໍາເຫັນຕໍ່ແຕ່ລະເນື້ອໃນຢ່າງລະອຽດ, ຢ່າງກົງໄປກົງມາ ແລະ ແທດເໝາະກັບສະພາບຄວາມເປັນຈິງ ເພື່ອໃຫ້ສາມາດນໍາໄປຈັດຕັ້ງປະຕິບັດໄດ້ຢ່າງແທດເໝາະ ແລະ ມີປະສິດທິພາບສູງ ບົນພື້ນຖານເພື່ອຜົນປະໂຫຍດລວມຂອງຊາດ ໃນຕອນທ້າຍກອງປະຊຸມ ທ່ານປະທານ ຍັງໄດ້ຕີລາຄາສູງກ່ຽວກັບຜົນງານທີ່ຍາດມາໄດ້ຂອງ ສຳນັກງານຄະນະກຳມະການຄຸ້ມຄອງຫຼັກຊັບ ແລະ ຍັງໄດ້ມອບໃຫ້ທ່ານຜູ້ວ່າການ, ຮອງປະທານ ຄຄຊ ຜູ້ປະຈຳການ ແລະ ສຄຄຊ ຊຶ່ງເປັນກົງຈັກຊ່ວຍວຽກຂອງ ຄຄຊ ໃນການພັດທະນາຕະຫຼາດທຶນ ຈົ່ງຮີບຮ້ອນປະສານສົມທົບກັບຂະແໜງການກ່ຽວຂ້ອງຕ່າງໆ ເພື່ອຜັນຂະຫຍາຍເນື້ອໃນຈິດໃຈກອງປະຊຸມຄັ້ງນີ້ ເປັນໜ້າວຽກລະອຽດ ແລະ ຈັດຕັ້ງເຊື່ອມຊຶມໃຫ້ເປັນເອກະພາບກັນ. ພ້ອມທັງ, ຈັດຕັ້ງປະຕິບັດຕາມເນື້ອໃນຈິດໃຈທີ່ກອງປະຊຸມຄັ້ງນີ້ ທີ່ໄດ້ຮັບຮອງເອົາໃຫ້ເປັນຮູບປະທໍາ, ດ້ວຍຄວາມເປັນເຈົ້າການ ແລະ ດ້ວຍຄວາມຮັບຜິດຊອບສູງ. ໃນການຈັດຕັ້ງປະຕິບັດ ກໍ່ໃຫ້ມີການຕິດຕາມກວດກາ ແລະ ສະຫຼຸບຖອດຖອນບົດຮຽນແຕ່ລະໄລຍະຢ່າງເໝາະສົມ ເພື່ອໃຫ້ການຈັດຕັ້ງປະຕິບັດມີປະສິດທິຜົນສູງ. ຈາກນັ້ນ ໃຫ້ສະຫຼຸບຕີລາຄາການຈັດຕັ້ງປະຕິບັດດັ່ງກ່າວ ເພື່ອລາຍງານຕໍ່ຄະນະ ຄຄຊ ຫຼື ລາຍງານໃນກອງປະຊຸມຄະນະກໍາມະການຄຸ້ມຄອງຫຼັກຊັບຄັ້ງຕໍ່ໄປ.
ພາບ ແລະ ຂ່າວໂດຍ: ພະແນກຝຶກອົບຮົມ ແລະ ໂຄສະນາເຜີຍແຜ່.


text:
ຫວຽດນາມ-ລາວ ແລກປ່ຽນບົດຮຽນໃນການເຄື່ອນໄຫວກໍາມະບານໃນກອງທັບ
ກປ.ອອນໄລ - ເນື່ອງໃນໂອກາດສະເຫຼີມສະຫຼອງ 60 ປີແຫ່ງວັນສ້າງຕັ້ງການພົວພັນທາງການທູດລະຫວ່າງສອງປະເທດ ແລະປີສາມັກຄີມິດຕະພາບ ຫວຽດນາມ-ລາວ 2022, ຕອນບ່າຍວັນທີ 23 ພະຈິກ, ອົງການກໍາມະບານ ກົມໃຫຍ່ເສນາທິການ ກອງທັບປະຊາຊົນຫວຽດນາມ ແລະຄະນະພະນັກງານກໍາມະບານ ກອງທັບປະຊາຊົນລາວ ໄດ້ຈັດຕັ້ງການພົບປະ, ແລກປ່ຽນບົດຮຽນກ່ຽວກັບວຽກງານກໍາມະບານ ແລະຂະບວນການກໍາມະກອນ ເພື່ອແນໃສ່ເພີ່ມທະວີນໍ້າໃຈສາມັກຄີມິດຕະພາບ ແລະຄວາມເຂົ້າໃຈເຊິ່ງກັນ ແລະກັນ.
ທີ່ການພົບປະ, ສອງຝ່າຍໄດ້ແລກປ່ຽນບົດຮຽນ, ແນະນໍາໝາກຜົນທີ່ພົ້ນເດັ່ນ, ບັນດາຮູບແບບ, ປະສົບການ, ວິທີການໃນວຽກງານກໍາມະບານ ແລະຂະບວນການກໍາມະກອນໃນໄລຍະຜ່ານມາ, ພ້ອມທັງສະເໜີເນື້ອໃນ, ມາດຕະການຍົກສູງວຽກງານກໍາມະບານ ແລະຂະບວນການກໍາມະກອນ.
ຜ່ານການພົບປະ, ແລກປ່ຽນບົດຮຽນ, ສອງຝ່າຍເຫັນດີເປັນເອກະພາບສະເໜີໃຫ້ການນໍາກົມໃຫຍ່ການເມືອງ ກອງທັບປະຊາຊົນສອງປະເທດ ສ້າງເງື່ອນໄຂໃຫ້ອົງການກໍາມະບານໃນກອງທັບຂອງສອງປະເທດຍູ້ແຮງການເຄື່ອນໄຫວແລກປ່ຽນ, ພົບປະເຈລະຈາ, ແລກປ່ຽນບົດຮຽນ, ປະກອບສ່ວນປັບປຸງ ແລະພັດທະນາສາຍພົວພັນມິດຕະພາບແບບພິເສດ ຫວຽດນາມ-ລາວ. ພາຍຫຼັງການພົບປະແລກປ່ຽນ, ບັນດາຜູ້ແທນໄດ້ໄປຢ້ຽມຊົມຮູບແບບການຜະລິດ, ດໍາເນີນທຸລະກິດທີ່ບໍລິສັດສຳຫຼວດທີ່ດິນແຜນທີ່ຈໍາກັດຜູ້ດຽວ (ກົມໃຫຍ່ເສນາທິການ ກອງທັບປະຊາຊົນຫວຽດນາມ).
ໂດຍ: ທູຈາງ


text:
ຫວ່າງແລ້ວນີ້, ຢູ່ນອກກອງປະຊຸມກ່ຽວກັບການພັດທະນາແບບຍືນຍົງເຂດທົ່ງພຽງແມ່ນ້ຳຂອງທາງພາກໃຕ້ຫວຽດນາມ ຮັບມືກັບການປ່ຽນແປງຂອງດິນຟ້າອາກາດ, ທີ່ການຕ້ອນຮັບບັນດາຄູ່ຮ່ວມມື, ອົງການຈັດຕັ້ງ, ນັກອຸປະຖຳສາກົນ, ທ່ານ ຫງວຽນຊວນຟຸກ ນາຍົກລັດຖະມົນຕີຫວຽດນາມ ໄດ້ເນັ້ນໜັກວ່າ ການຮ່ວມມືຂອງບັນດາຄູ່ຮ່ວມມື, ອົງການຈັດຕັ້ງ, ນັກອຸປະຖຳສາກົນແມ່ນສຳຄັນທີ່ສຸດ. ທ່ານ ຫງວຽນຊວນຟຸກ ປາດຖະໜາວ່າ ບັນດາຄູ່ຮ່ວມມື, ອົງການຈັດຕັ້ງ, ນັກອຸປະຖຳສາກົນຈະເອົາໃຈໃສ່ພ້ອມກັບຫວຽດນາມ ສ້າງແຫຼ່ງກໍາລັງໃໝ່ຈາກການຮ່ວມມື, ຍ້ອນກໍາລັງບົ່ມຊ້ອນເພື່ອລະດົມແຫຼ່ງເງິນກູ້ຢືມຈາກພາຍນອກຍັງໃຫຍ່ຫຼວງຢູ່ໃນຂະນະທີ່ 5 ປີຜ່ານມາ. ພ້ອມທັງ ກໍ່ໄດ້ສະເໜີຊຸກຍູ້ການຮ່ວມມືໃນຂົງເຂດກໍ່ສ້າງຊັບພະຍາກອນມະນຸດ, ການລົງທຶນ FDI ເຂົ້າອຸດສາຫະກຳການປຸງແຕ່ງ ເພື່ອເພີ່ມມູນຄ່າຂອງບັນດາຜະລິດຕະພັນເຂດທົ່ງພຽງແມ່ນ້ຳຂອງທາງພາກໃຕ້ຫວຽດນາມແມ່ນບັນຫາຕ້ອງເອົາໃຈໃສ່.
ທີ່ການຕ້ອນຮັບ, ຜູ້ຕາງໜ້າບັນດາຄູ່ຮ່ວມມື, ບັນດາອົງການຈັດຕັ້ງ, ນັກອຸປະຖຳສາກົນ ໃຫ້ຮູ້ວ່າ ຈະສະໜັບສະໜູນຂໍ້ລິເລີ່ມກ່ຽວກັບການວາງແຜນສັງລວມພັດທະນາເຂດທົ່ງພຽງແມ່ນ້ຳຂອງທາງພາກໃຕ້ຫວຽດນາມ ແລະສະເໜີຈະໜູນຊ່ວຍດ້ານການເງິນ ເພື່ອຊ່ວຍຫວຽດນາມ ຜ່ານຜ່າສິ່ງທ້າທາຍຈາກການປ່ຽນແປງຂອງດິນຟ້າອາກາດ.
ໃນເຫດການທີ່ກ່ຽວຂ້ອງ, ທີ່ກອງປະຊຸມຄັ້ງທີ 3 ກ່ຽວກັບການພັດທະນາແບບຍືນຍົງເຂດທົ່ງພຽງແມ່ນ້ຳຂອງທາງພາກໃຕ້ຫວຽດນາມ, ທ່ານນາຍົກລັດຖະມົນຕີ ຫວຽດນາມ ຫງວຽນຊວນຟຸກ ໄດ້ຢືນຢັນວ່າ ເຂດທົ່ງພຽງແມ່ນ້ຳຂອງທາງພາກໃຕ້ຫວຽດນາມ ມີບົດບາດ, ທີ່ຕັ້ງສໍາຄັນຕໍ່ປະເທດຫວຽດນາມ, ໃນໄລຍະຈະມາເຖິງເຂດທົ່ງພຽງແມ່ນ້ຳຂອງທາງພາກໃຕ້ຫວຽດນາມ ຈະຈັດຕັ້ງເວທີປາໄສໃນຂອບເຂດການເຈລະຈາ 2045 ເພື່ອແນໃສ່ພົບປະກັບຖັນແຖວປັນຍາຊົນ, ນັກວິທະຍາສາດ, ບັນດາວິສາຫະກິດ, ນັກທຸລະກິດ ແລະ ອື່ນໆ ຜູ້ທີ່ພວມສະໜິດຕິດພັນ ແລະພວມລົງທຶນຢູ່ເຂດທົ່ງພຽງແມ່ນ້ຳຂອງທາງພາກໃຕ້ຫວຽດນາມ ເພື່ອຊອກຫາບັນດາມາດຕະການແກ້ໄຂເພື່ອໃຫ້ປະຊາຊົນເຂດທົ່ງພຽງແມ່ນ້ຳຂອງທາງພາກໃຕ້ຫວຽດນາມ ພັດທະນາແບບຍືນຍົງ.
ໄຊພອນ


text:
ສິວ, ຝ້າ, ຈຸດດ່າງດຳ, ຈຸດດ່າງດຳ, ຮອຍເລືອດແດງ, ຮູຂຸມຂົນກວ້າງ, ຜິວໝອງຄ້ຳ...
ການນໍາໃຊ້ຫນຶ່ງຂວດຫຼັງຈາກອື່ນສໍາລັບຜະລິດຕະພັນດູແລຜິວຫນັງ, ຜົນກະທົບແມ່ນບໍ່ດີ;
ບາງທີ, ເຈົ້າເຄີຍໄດ້ຍິນກ່ຽວກັບໂຄງການລະດັບເຂົ້າໃນການເສີມຄວາມງາມທາງດ້ານການແພດ-photon skin rejuvenation?
ມັນໄດ້ຖືກກ່າວວ່າສາມາດ ກຳ ຈັດສິວແລະ freckle, ຜິວຂາວແລະສົດໃສ, ຕ້ານການແກ່, ແລະຫຼຸດຜ່ອນຮູຂຸມຂົນ.ມັນຍັງເປັນທີ່ຮູ້ຈັກເປັນສິ່ງມະຫັດສະຈັນຂອງການຮັກສາໃບຫນ້າທີ່ບໍ່ດີ, ໂຄງການຄວາມງາມທາງການແພດທັງຫມົດ.
IPL ແມ່ນປະເພດຂອງອຸປະກອນການປິ່ນປົວ photon, ເຊິ່ງເອີ້ນວ່າ IPL photo rejuvenation.ມັນຖືກນໍາໃຊ້ຢ່າງກວ້າງຂວາງສໍາລັບການຟື້ນຟູຜິວຫນັງ, ການໂຍກຍ້າຍຜົມແລະການກໍາຈັດເມັດສີທີ່ມີກົນໄກການປິ່ນປົວຂອງຜົນກະທົບທາງເລືອກຄວາມຮ້ອນ.ມັນເປັນປະເພດຂອງການປິ່ນປົວດ້ວຍ photodynamic ທີ່ບໍ່ມີຮອຍຂີດຂ່ວນ, ເຮັດໃຫ້ການນໍາໃຊ້ຂອງ insignificant ຂອງເຕັກໂນໂລຊີແສງສະຫວ່າງ pulsed ສຸມເພື່ອດໍາເນີນການປິ່ນປົວດ້ວຍ rejuvenation ຜິວຫນັງທີ່ບໍ່ແມ່ນ abrasive ທີ່ມີພະລັງງານຕ່ໍາແລະຄວາມຫນາແຫນ້ນ, ເພື່ອບັນລຸຈຸດປະສົງຂອງ rejuvenating ແລະຄວາມງາມຂອງຜິວຫນັງ.


text:
ມັນເປັນອຸປະກອນການຫຸ້ມຫໍ່ທີ່ມີຄວາມຍືດຫຍຸ່ນທີ່ສໍາຄັນທີ່ມີລະດັບຄວາມກ້ວາງຂອງຄໍາຮ້ອງສະຫມັກ.ຮູບເງົາ BOPP ແມ່ນບໍ່ມີສີ, ບໍ່ມີກິ່ນ, ບໍ່ມີກິ່ນ, ບໍ່ມີສານພິດ, ແລະມີຄວາມເຂັ້ມແຂງ tensile ສູງ, ມີຄວາມເຂັ້ມແຂງຜົນກະທົບ, rigidity, toughness ແລະຄວາມໂປ່ງໃສທີ່ດີ.ພະລັງງານດ້ານຂອງຮູບເງົາ BOPP ແມ່ນຕໍ່າ, ແລະການປິ່ນປົວ Corona ແມ່ນຈໍາເປັນກ່ອນທີ່ຈະຕິດກາວຫຼືພິມ.ຢ່າງໃດກໍຕາມ, ຫຼັງຈາກການປິ່ນປົວ corona, ຮູບເງົາ BOPP ມີການປັບຕົວການພິມທີ່ດີແລະສາມາດ overprinted ເພື່ອໃຫ້ໄດ້ຮັບຮູບລັກສະນະທີ່ສວຍງາມ, ສະນັ້ນມັນມັກຈະຖືກນໍາໃຊ້ເປັນວັດສະດຸຊັ້ນພື້ນຜິວຂອງຮູບເງົາປະສົມ.ຮູບເງົາ BOPP ຍັງມີຂໍ້ບົກຜ່ອງເຊັ່ນ: ການສະສົມຂອງໄຟຟ້າສະຖິດໄດ້ງ່າຍແລະບໍ່ມີການປະທັບຕາຄວາມຮ້ອນ.ໃນສາຍການຜະລິດຄວາມໄວສູງ, ຮູບເງົາ BOPP ມີຄວາມສ່ຽງຕໍ່ການເກີດໄຟຟ້າສະຖິດ, ສະນັ້ນມັນຈໍາເປັນຕ້ອງຕິດຕັ້ງເຄື່ອງກໍາຈັດໄຟຟ້າສະຖິດ.ເພື່ອໃຫ້ໄດ້ຟິມ BOPP ທີ່ສາມາດປິດບັງຄວາມຮ້ອນໄດ້, ກາວຢາງທີ່ມີຄວາມຮ້ອນທີ່ສາມາດປິດບັງໄດ້, ເຊັ່ນ: ຢາງ PVDC, ຢາງ EVA, ແລະອື່ນໆ, ສາມາດໄດ້ຮັບການເຄືອບໃນດ້ານຂອງຮູບເງົາ BOPP ຫຼັງຈາກການປິ່ນປົວ corona, ກາວ solvent, ຫຼືການເຄືອບ extrusion ຫຼືການ. ວິທີການຮ່ວມ extrusion ແລະປະສົມຜະລິດຮູບເງົາ BOPP ຄວາມຮ້ອນ sealable.ຮູບເງົາໄດ້ຖືກນໍາໃຊ້ຢ່າງກວ້າງຂວາງໃນການຫຸ້ມຫໍ່ເຂົ້າຈີ່, ເຄື່ອງນຸ່ງຫົ່ມ, ເກີບແລະຖົງຕີນ, ເຊັ່ນດຽວກັນກັບການຫຸ້ມຫໍ່ຂອງຢາສູບແລະຫນັງສື.ຄວາມເຂັ້ມແຂງຂອງ tear induced ຂອງຮູບເງົາ BOPP ໄດ້ຖືກປັບປຸງຫຼັງຈາກ stretching, ແຕ່ຄວາມເຂັ້ມແຂງ tear ທີສອງແມ່ນຕໍ່າຫຼາຍ.ດັ່ງນັ້ນ, ບໍ່ຄວນປະໄວ້ທັງສອງສົ້ນຂອງຮູບເງົາ BOPP, ຖ້າບໍ່ດັ່ງນັ້ນ, ຮູບເງົາ BOPP ຈະຖືກ torn ໄດ້ຢ່າງງ່າຍດາຍໃນລະຫວ່າງການພິມແລະ lamination.ຫຼັງຈາກ BOPP ຖືກເຄືອບດ້ວຍກາວດ້ວຍຕົນເອງ, tape sealing ສາມາດຜະລິດໄດ້, ເຊິ່ງເປັນຕະຫຼາດທີ່ມີຈໍານວນ BOPP ຫຼາຍ.
ຮູບເງົາ BOPP ສາມາດຜະລິດໄດ້ໂດຍວິທີການຮູບເງົາທໍ່ຫຼືວິທີການຮູບເງົາແປ.ຄຸນສົມບັດຂອງຮູບເງົາ BOPP ທີ່ໄດ້ຮັບໂດຍວິທີການປຸງແຕ່ງທີ່ແຕກຕ່າງກັນແມ່ນແຕກຕ່າງກັນ.ຮູບເງົາ BOPP ທີ່ຜະລິດໂດຍວິທີການຟິມຮາບພຽງມີອັດຕາສ່ວນ stretch ຂະຫນາດໃຫຍ່ (ເຖິງ 8-10), ດັ່ງນັ້ນຄວາມເຂັ້ມແຂງແມ່ນສູງກວ່າວິທີການຂອງຮູບເງົາທໍ່, ແລະຄວາມສອດຄ່ອງຂອງຄວາມຫນາຂອງຮູບເງົາຍັງດີກວ່າ.
ເພື່ອໃຫ້ໄດ້ປະສິດທິພາບໂດຍລວມທີ່ດີກວ່າ, ມັນມັກຈະຖືກຜະລິດໂດຍວິທີການປະສົມຫຼາຍຊັ້ນໃນລະຫວ່າງການໃຊ້.BOPP ສາມາດປະສົມກັບວັດສະດຸທີ່ແຕກຕ່າງກັນຫຼາຍເພື່ອຕອບສະຫນອງຄວາມຕ້ອງການຂອງຄໍາຮ້ອງສະຫມັກພິເສດ.ຕົວຢ່າງ, BOPP ສາມາດປະສົມກັບ LDPE (CPP), PE, PT, PO, PVA, ແລະອື່ນໆເພື່ອໃຫ້ໄດ້ອຸປະສັກອາຍແກັສສູງ, ອຸປະສັກຄວາມຊຸ່ມຊື່ນ, ຄວາມໂປ່ງໃສ, ຄວາມທົນທານຕໍ່ອຸນຫະພູມສູງແລະຕ່ໍາ, ການຕໍ່ຕ້ານການປຸງແຕ່ງອາຫານແລະການຕໍ່ຕ້ານນ້ໍາມັນ.ຮູບເງົາປະສົມທີ່ແຕກຕ່າງກັນສາມາດຖືກນໍາໃຊ້ກັບອາຫານທີ່ມີນ້ໍາມັນ.
ເວລາປະກາດ: 24-05-2022


text:
ໃນລະຫວ່າງວັນທີ 12-14 ຕຸລາ 2022 ສະມາຊິກສະພາແຫ່ງຊາດ ພ້ອມດ້ວຍສະມາຊິກສະພາປະຊາຊົນປະຈຳແຂວງສະຫວັນະເຂດ ເຊິ່ງນຳໂດຍທ່ານ ຄຳຜັນ ຄູນສະຫວັນ ຮອງປະທານຄະນະສະມາຊິກສະພາແຫ່ງຊາດ ປະຈໍາເຂດເລືອກຕັ້ງທີ 13, ທັງເປັນຮອງປະທານສະພາປະຊາຊົນແຂວງ, ພ້ອມບັນດາທ່ານ ສສຊ, ສສຂ ໄດ້ລົງຕິດຕາມ ການຈັດຕັ້ງປະຕິບັດມະຕິກອງປະຊຸມສະໄຫມສາມັນ ເທື່ອທີ 02, 03 ຂອງສະພາແຫ່ງຊາດ ຊຸດທີ IX ແລະ ສະພາປະຊາຊົນແຂວງ ຊຸດທີ II, ແຜນພັດທະນາເສດຖະກິດ-ສັງຄົມ ແລະ ແຜນງົບປະມານແຫ່ງລັດຂອງແຂວງ ຢູ່ເມືອງ ນອງ, ເຊໂປນວິລະບູລີ, ພີນ, ພະລານໄຊ ແລະ ດ່ານສາກົນແດນສະຫວັນ ໃຫ້ກຽດຕ້ອນຮັບໂດຍ ບັນດາທ່ານເຈົ້າເມືອງ, ຮອງເຈົ້າເມືອງ, ຄະນະປະຈຳພັກເມືອງ, ຫົວໜ້າດ່ານສາກົນແດນສະຫວັນ, ບັນດາໜ້າຫ້ອງການ ແລະ ພະນັກງານຫຼັກແຫຼ່ງຂອງເມືອງກ່ຽວຂ້ອງເຂົ້າຮ່ວມຢ່າງພ້ອມພຽງ.
ໃນແຕ່ລະເມືອງ ກໍໄດ້ຮັບຟັງການລາຍງານສະພາບການພັດທະນາເສດຖະກິດ-ສັງຄົມຂອງແຕ່ລະເມືອງ ໂດຍສັງເຂບ ຈາກນັ້ນ ປະທານກອງປະຊຸມກໍ່ໄດ້ເປີດໂອກາດໃຫ້ບັນດາທ່ານ ສສຊ, ສສຂ ຂອງແຕ່ລະຄະນະກໍາມະການທີ່ຕິດຕາມໃນຄະນະ ໄດ້ແລກປ່ຽນ ແລະ ເຈາະຈິ້ມຂອງແຕ່ລະຂົງເຂດເປັນຕົ້ນ: ການຕິດຕາມກວດກາ ແລະ ຊຸກຍູ້ການຈັດຕັ້ງປະຕິບັດບັນດາມະຕິກອງປະຊຸມສະພາແຫ່ງຊາດ ແລະ ມະຕິກອງປະຊຸມສະພາປະຊາຊົນແຂວງ ທີ່ໄດ້ຮັບຮອງເອົາໃນກອງປະຊຸມ ໃຫ້ມີຜົນສໍາເລັດຕາມລະດັບຄາດຫມາຍທີ່ວາງໄວ້; ການຊຸກຍູ້ ການຈັດຕັ້ງປະຕິບັດລັດຖະທໍາມະນູນ ແລະ ກົດໝາຍ, ບັນດາມະຕິຂອງສະພາແຫ່ງຊາດ ແລະ ສະພາປະຊາຊົນແຂວງ, ແຜນພັດທະນາເສດຖະກິດສັງຄົມ ແລະ ແຜນງົບປະມານແຫ່ງລັດຂອງແຂວງ ໃນໄລຍະຜ່ານມາ ແລະ ເກັບກໍາບັນຫາພົ້ນເດັ່ນຕ່າງໆ ທັງເປັນການລົງໃກ້ຊິດຕິດແທດກັບຮາກຖານ, ກໍາໄດ້ຂໍ້ມູນຕົວຈິງ ໃນການເຄື່ອນໄຫວປະຕິບັດໜ້າທີ່ວຽກງານ ຂອງພາກສ່ວນທີ່ກ່ຽວຂ້ອງ ຢູ່ບັນດາ 05 ເມືອງ; ພ້ອມທັງເປັນຂໍ້ມູນໃຫ້ແກ່ສະມາຊິກສະພາແຫ່ງຊາດ ປະຈໍາເຂດເລືອກຕັ້ງ ທີ 13 ແລະ ສະມາຊິກສະພາປະຊາຊົນແຂວງ ທີ່ຈະເຂົ້າຮ່ວມໃນກອງປະຊຸມສະໄຫມສາມັນ ເທື່ອທີ 04 ຂອງ ສະພາແຫ່ງຊາດ ຊຸດທີ IX ແລະ ສະພາປະຊາຊົນແຂວງ ຊຸດທີ II ທີ່ຈະໄດ້ຈັດຂຶ້ນໃນມໍ່ໆນີ້ ເພື່ອເຮັດໃຫ້ການຕິດຕາມກວດກາຢູ່ກອງປະຊຸມມີປະສິດທິຜົນ, ຮູ້ໄດ້ເຖິງສະພາບລວມ ດ້ານຂໍ້ສະດວກ ແລະ ຂໍ້ຫຍຸ້ງຍາກ ໃນການຈັດຕັ້ງປະຕິບັດພັດທະນາເສດຖະກິດ – ສັງຄົມ ແລະ ແຜນງົບປະມານແຫ່ງລັດ ຂອງແຂວງ ກໍຄືຢູ່ບັນດາ 05 ເມືອງ ໃຫ້ບັນລຸຕາມລະດັບຄາດໝາຍທີ່ກໍານົດໄວ້.


text:
ວັນທີ 17 ທັນວາ 2021 ທີ່ສະໂມ ສອນຂອງແຂວງສາລະວັນ, ສະຫາຍ ທອງລຸນ ສີສຸລິດ ເລຂາ ທິການໃຫຍ່ ຄະນະບໍລິຫານງານສູນກາງພັກ, ປະທານປະເທດ ແຫ່ງ ສາທາລະນະລັດ ປະຊາ ທິ ປະໄຕ ປະຊາຊົນລາວ ໄດ້ລົງເຄື່ອນໄຫວຢ້ຽມຢາມ ແລະ ເຮັດວຽກ ຢູ່ແຂວງສາລະວັນ, ໂດຍການຕ້ອນຮັບຂອງ ສະຫາຍ ໂພໄຊ ໄຊຍະສອນ ກໍາມະການສູນ ກາງພັກ, ເລຂາພັກແຂວງ ເຈົ້າແຂວງສາລະວັນ, ມີບັນດາ ສະ ຫາຍ ອະດີດກຳມະການສູນກາງພັກ, ເລຂາພັກ, ເຈົ້າແຂວງໆສາ ລະວັນ, ສະຫາຍຄະນະປະຈໍາພັກແຂວງ, ກໍາມະການພັກແຂວງ, ຫົວໜ້າພະແນກການອອ້ມຂ້າງແຂວງ ເຂົ້າຮ່ວມ.
ພິທີພົບປະໄດ້ຈັດຂຶ້ນ ທີ່ສະໂມ ສອນຂອງແຂວງສາລະວັນ ໃນໂອກາດດຽວກັນນັ້ນ, ສະຫາຍ ໂພໄຊ ໄຊຍະສອນ ໄດ້ລາຍງານການຈັດຕັ້ງປະຕິບັດມະຕິກອງປະຊຸມໃຫຍ່ ຄັ້ງທີ XI ຂອງສູນກາງພັກ ຕິດພັນກັບມະຕິກອງປະຊຸມໃຫຍ່ ຄັ້ງທີ IX ຂອງອົງຄະນະພັກແຂວງສາລະວັນ, ແຜນພັດທະນາເສດ ຖະກິດ-ສັງຄົມຂອງແຂວງສາລະວັນ, ການປະຕິບັດມາດຕະການປ້ອງກັນພະຍາດໂຄວິດ-19 ແລະ ການຈັດຕັ້ງປະຕິບັດ 2 ວາລະແຫ່ງຊາດ ຂອງແຂວງໂດຍສັງ ເຂບ.
ສະເພາະວຽກງານຂົງເຂດປ້ອງ ກັນຊາດ-ປ້ອງກັນຄວາມສະຫງົບ ແມ່ນມີສະຖຽນລະພາບທາງດ້ານການເມືອງ, ສັງຄົມມີຄວາມສະ ຫງົບສຸກ, ປະຊາຊົນມີຄວາມສາ ມັກຄີປອງດອງ, ເສດຖະກິດສືບຕໍ່ຂະ ຫຍາຍຕົວຕາມທ່າອ່ຽງຂອງເສດຖະກິດແຫ່ງຊາດ, ໂດຍສະເພາະຂົງເຂດອຸດສາຫະກໍາ-ພະ ລັງງານໄຟຟ້າ, ຂົງເຂດກະສິກໍາ ແລະ ການຜະລິດ, ຈັ່ງຫວະການຂະຫຍາຍຕົວເສດຖະກິດຂອງແຂວງ ຢູ່ໃນລະດັບ 1,4%, ການຈັດເກັບລາຍຮັບເຂົ້າງົບປະມານ ປະຕິບັດໄດ້ 106,02 ຕື້ກີບ; ເທົ່າ ກັບ 61% ຂອງແຜນປີ (ຄາດຄະ ເນໝົດປີ 117,4 ຕຶື້ກີບ ເທົ່າກັບ 67,55%) ໃນນັ້ນລາຍຮັບພູດສູນ ກາງ ປະຕິບັດໄດ້ 26,45 ຕື້ກີບ, ເທົ່າກັບ 40,7% ຂອງແຜນ ແລະ ລາຍຮັບພູດທ້ອງຖິ່ນ ປະຕິ ບັດໄດ້ 79,56 ຕື້ກີບ, ເທົ່າກັບ 73,12% ຂອງແຜນ, ປະຕິບັດລາຍຈ່າຍໄດ້ 370,72 ຕື້ກີບ ເທົ່າກັບ 86,54 ຂອງແຜນປີ.
ໃນໂອກາດດຽວກັນນີ້, ສະຫາຍ ທອງລຸນ ສີສຸລິດ ໄດ້ມີຄໍາເຫັນໂອ້ລົມ ແລະ ເນັ້ນໜັກຫລາຍບັນຫາສໍາຄັນ ເປັນຕົ້ນ: ໃຫ້ອົງຄະນະພັກແຂວງສາລະວັນ ເອົາໃຈໃສ່ຫັນວຽກງານກົງຈັກພັກ-ພະ ນັກງານໃຫ້ເຂົ້າສູ່ລວງເລິກ ແລະ ມີ ການຫັນປ່ຽນຢ່າງຈະແຈ້ງ, ສືບຕໍ່ຊີ້ນໍາ-ນໍາພາ ຕິດພັນກັບການປະ ຕິບັດ 2 ວາລະແຫ່ງຊາດທີ່ລັດ ຖະບານສຸມໃສ່ ຄື: ວາລະແຫ່ງ ຊາດວ່າດ້ວຍການແກ້ໄຂບັນຫາຄວາມຫຍຸ້ງຍາກທາງດ້ານເສດ ຖະກິດ-ການເງິນ ແລະ ການແກ້ໄຂບັນຫາຢາເສບຕິດ ໃຫ້ບັນລຸຕາມຄາດໝາຍຂອງແຜນ ການທີ່ວາງໄວ້; ສືບຕໍ່ເຂັ້ມງວດໃນວຽກງານປ້ອງກັນຊາດ-ປ້ອງກັນຄວາມສະຫງົບ ໃຫ້ມີສະຖຽນລະພາບທາງດ້ານການເມືອງໜັກແໜ້ນ, ສັງຄົມມີຄວາມສະຫງົບ ແລະ ເປັນລະບຽບຮຽບຮ້ອຍໂດຍພື້ນຖານ; ຫັນເອົາການຄຸ້ມຄອງການເກັບລາຍຮັບໄປສູ່ຄວາມທັນສະໄໝ; ດຶງດູດການລົງທຶນຂອງລັດ, ເອກະຊົນພາຍໃນ ແລະ ຕ່າງປະເທດ ເຂົ້າໃນການພັດທະ ນາພື້ນຖານໂຄງລ່າງ ເພື່ອສ້າງເງື່ອນໄຂ ແລະ ສິ່ງອໍານວຍຄວາມສະ ດວກຕ່າງໆໃຫ້ແກ່ການດໍາລົງຊີວິດຂອງປະຊາຊົນ; ຊຸກຍູ້ສົ່ງ ເສີມປະຊາຊົນ ເຮັດການຜະລິດກະສິກໍາໃຫ້ກາຍເປັນສິນຄ້າ ຕາມທ່າແຮງບົ່ມຊ້ອນຂອງປະຊາຊົນໃຫ້ຫລາຍຂຶ້ນ, ສືບຕໍ່ປົກປັກຮັກ ສາ ແລະ ສົ່ງເສີມມູນເຊື້ອວັດທະນະທໍາ ແລະ ຮີດຄອງປະເພນີອັນດີງາມຂອງຊາດ ແລະ ຂອງທ້ອງ ຖິ່ນໃຫ້ຫລາຍຂຶ້ນ. ເພື່ອສ້າງຄວາມເຂັ້ມແຂງ ໃຫ້ແກ່ການພັດທະນາເສດຖະກິດ-ສັງຄົມ ໃຫ້ມີຄວາມເຂັ້ມແຂງ ແລະ ຢືນຍົງ.
ຂ່າວ-ພາບ : ກິນດາວັນ ອ້ວນນາຄູ


text:
ໂດຍປະຕິບັດຕາມກົດໝາຍວ່າດ້ວຍການຕິດຕາມກວດກາ ຂອງສະພາແຫ່ງຊາດ ແລະ ແຜນການເຄື່ອນໄຫວປະຈໍາປີ. ກໍາມາທິການບັນດາເຜົ່າ ລົງເຄື່ອນໄຫວຕິດຕາມກວດກາ ແລະ ເກັບກໍາຂໍ້ມູນ ການຈັດຕັ້ງປະຕິບັດກົດໝາຍ, ນິຕິກໍາໃຕ້ກົດໝາຍ ຂອງບັນດາຂະແໜງການທີ່ກ່ຽວຂ້ອງ ເປັນຕົ້ນ: ວຽກງານສາສະໜາ, ຊົນເຜົ່າ, ການພັດທະນາຊົນນະບົດ ແລະ ແກ້ໄຂຄວາມທຸກຍາກ, ການປົກຄອງທ້ອງຖີ່ນ, ການຈັດສັນພູມລໍາເນົາ ແລະ ອາຊີບຄົງທີ່, ສ້າງບ້ານພັດທະນາຕິດພັນກັບວຽກງານ 3 ສ້າງ, ໂຄງການລົງທືນ ແລະ ການພັດທະນາທີ່ມີຜົນກະທົບຕໍ່ປະຊາຊົນບັນດາເຜົ່າ. ໃນວັນທີ 28 ກັນຍາ 2022. ທີ່ຫ້ອງປະຊຸມສະພາປະຊາຊົນແຂວງ (ສພຂ), ໂດຍການເປັນປະທານຂອງທ່ານ ແກ້ວຈະເລີນ ເຊ່ຍຢີ້ງຢ່າງ ຮອງປະທານກໍາມາທິການບັນດາເຜົ່າ ສະພາແຫ່ງຊາດ ຮ່ວມກັບທ່ານ ນາງ ພອນມະນີ ຂຽນໄຊຍະວົງ ຮອງປະທານ ສພຂ ຜູ້ຊີ້ນໍາວຽກງານວັດທະນະທໍາ-ສັງຄົມ ແລະ ບັນດາເຜົ່າ ສພຂ, ມີທ່ານ ແຫວນຄໍາ ປະທຸມມະແສງ ປະທານຄະນະກໍາມະການວັດທະນະທໍາ-ສັງຄົມ ແລະ ບັນດາເຜົ່າ (ຄວສຜ), ຕາງໜ້າຈາກອົງການແນວລາວສ້າງຊາດແຂວງ, ພະແນກພາຍໃນ, ພະແນກກະສີກໍາ ແລະ ປ່າໄມ້, ສະຫະພັນແມ່ຍິງ, ສະຫະພັນກໍາມະບານ, ກອງບັນຊາການ ປກສ ແລະ ພະນັກງານກ່ຽວຂ້ອງ.
ກອງປະຊຸມໄດ້ຮັບຟັງການລາຍງານ ຕາມຄຳຖາມເຈາະຈິ້ມຂອງ ກຳມາທິການບັນດາເຜົ່າ ຂອງສະພາແຫ່ງຊາດ ເປັນຕົ້ນ: ກ່ຽວກັບການແກ້ໄຂປະກົດການຫຍໍ້ທໍ້ທາງສາສະໜາ ແລະ ບັນດາເຜົ່າ ຢູ່ພາຍໃນແຂວງ; ການຈັດຕັ້ງປະຕິບັດດຳລັດ ວ່າດ້ວຍການຄຸ້ມຄອງ ແລະ ການປົກປ້ອງການເຄື່ອນໄຫວຂອງສາສະໜາ ສະບັບເລກທີ 315/ລບ, ລົງວັນທີ 16/8/2016, ວຽກງານການປົກຄອງທ້ອງຖິ່ນ ແລະ ວຽກງານ 3 ສ້າງ ແລະ ວຽກງານພັດທະນາຊົນນະບົດ – ແກ້ໄຂຄວາມທຸກຍາກ, ການຈັດສັນພູມລຳເນົາ ແລະ ອາຊີບຄົງທີ່; ການສ້າງບ້ານພັດທະນາ ທີ່ຕິດພັນກັບຜົນກະທົບຈາກໂຄງການພັດທະນາ ແລະ ການແກ້ໄຂບັນຫາຂອງປະຊາຊົນບັນດາເຜົ່າທີ່ຖຶກຜົນກະທົບຈາກໂຄງການພັດທະນາຕ່າງໆ ພ້ອມດຽວກັນ, ກໍໄດ້ແລກປ່ຽນປະກອບຄຳຄິດເຫັນຕໍ່ກັບວຽກງານບັນດາເຜົ່າພາຍໃນແຂວງ ຢ່າງມີຈຸດສຸມ ເພື່ອເຮັດໃຫ້ການຈັດຕັ້ງປະຕິບັດວຽກງານບັນດາເຜົ່າພາຍໃນແຂວງ, ເມືອງ ຂອງແຂວງອັດຕະປື ຖຶກຕ້ອງຕາມແນວທາງຂອງພັກ ແລະ ລະບຽບກົດໝາຍຂອງລັດ.
ໂອກາດດັ່ງກ່າວ ທ່ານ ແກ້ວຈະເລີນ ເຊ່ຍຢີ້ງຢ່າງ ຍັງໄດ້ມີຄຳເຫັນໂອ້ລົມກ່ອນອື່ນທ່ານໄດ້ສະແດງຄວາມຍ້ອງຍໍຊົມເຊີຍຕໍ່ຜົນງາມອັນພົ້ນເດັ່ນຫລາຍດ້ານຂອງພາກສ່ວນທີ່ກ່ຽວຂ້ອງທີ່ຍາດມາໄດ້ ແລະ ຮຽກຮ້ອງເນັ້ນໃຫ້ສືບຕໍ່ເອົາໃຈໃສ່ຟືນຟູວັດທະນະທໍາ, ສົ່ງເສີມການສືກສາ ແລະ ແກ້ໄຂບັນຫາຮີດຄອງປະເພນີທີ່ບໍ່ຖືກຕ້ອງສອດຄ່ອງ,ເອົາໃຈໃສ່ທ່າແຮງທີ່ເປັນມູນເຊື້ອໃນການສົ່ງເສີມກະສີກໍາ ການປູກ,ການລ່ຽງໃຫ້ປະຊາຊົນບັນດາເຜົ່າ, ຍົກສູງໃນການຕິດຕາມ, ກວດກາ ກ່ຽວກັບວຽກງານເຜົ່າ ແລະ ສາສະໜາ ຢູ່ພາຍໃນແຂວງ ແລະ ລົງໃກ້ຊິດຕິດແທດກັບປະຊາຊົນບັນດາເຜົ່າໃຫ້ຫລາຍຂຶ້ນກວ່າເກົ່າ ເພື່ອນຳເອົາວຽກງານເຜົ່າ ແລະ ສາສະໜານຳເອົາແນວທາງຂອງພັກ, ລະບຽບກົດໝາຍຂອງລັດ ລົງໃຫ້ປະຊາຊົນຮັບຮູ້ເຊື່ອມຊຶມ ແລະ ເຂົ້າໃຈ.
(ນັກຂ່າວ: ສພຂ ອັດຕະປື)


text:
ຫວ່າງແລ້ວນີ້, ຄະນະປະຕິບັດງານຂອງ ກະຊວງການຕ່າງປະເທດ ຫວຽດນາມ ແລະ ສະຖານທູດ ຍີ່ປຸ່ນ ປະຈຳ ຫວຽດນາມ ໄດ້ມີການເຮັດວຽກກັບແຂວງ ຮຶງອຽນ ສສ ຫວຽດນາມ. ທ່ານ ເລຮ່ວາຍຈຸງ ຫວັງວ່າ ທ່ານ ເອກອັກຄະລັດຖະທູດ ແລະ ບັນດາອົງການຕາງໜ້າ ຈະເພີ່ມທະວີການແລກປ່ຽນ, ຈັດຕັ້ງບັນດາການເຄື່ອນໄຫວລະຫວ່າງ ແຂວງ ຮຶງອຽນ ແລະ ບັນດາອົງການ ຍີ່ປຸ່ນ ໃນບັນດາຂົງເຂດ; ສະຖານທູດ ຍີ່ປຸ່ນ ແນະນຳເພື່ອໃຫ້ບັນດານັກລົງທຶນຮູ້ຈັກແຂວງ ຮຶງອຽນ ຫຼາຍກ່ວາອີກ.
ທ່ານ Yamada Takio, ເອກອັກຄະລັດຖະທູດຜູ້ມີອຳນາດເຕັມແຫ່ງປະເທດ ຍີ່ປຸ່ນ ປະຈຳ ຫວຽດນາມ, ສະເໜີໃຫ້ແຂວງ ຮຶງອຽນ ຊຸກຍູ້ການເຊື່ອມຕໍ່ຮ່ວມມືລະຫວ່າງບັນດາວິສາຫະກິດ, ສົ່ງເສີມຂະແໜງອຸດສາຫະກຳໜູນຊ່ວຍເພີ່ມທະວີຄຸນນະພາບການສຶກສາສາມັນ ແລະ ການສິດສອນພາສາ ຍີ່ປຸ່ນ ຢູ່ບັນດາ ໂຮງຮຽນ, ຍາດແຍ່ງບັນດານັກເຝິກງານ ຫວຽດນາມ ທີ່ພວມດຳລົງຊີວິດ ແລະ ເຮັດວຽກຢູ່ ຍີ່ປຸ່ນ ກັບຄືນມາບ້ານເກີດເມືອງນອນເພື່ອເຮັດວຽກໃຫ້ບັນດາວິສາຫະກິດ ຍີ່ປຸ່ນ.
ກ່ອນໜ້ານັ້ນ, ກອງປະຊຸມຄັ້ງທີ 4 ຄະນະກຳມະການປະສົມຫວຽດນາມ - ຍີ່ປຸ່ນກ່ຽວກັບການຮ່ວມມືດ້ານອຸດສາຫະກຳ, ການຄ້າ ແລະພະລັງງານໄດ້ຈັດຂຶ້ນຢູ່ຫວຽດນາມໃນຕອນບ່າຍວັນທີ 7 ສິງຫາ ໃນຮູບແບບການທາງອອນລາຍດ້ວຍ ການເປັນປະທານຮ່ວມຂອງທ່ານ ເຈິ່ນຕ໊ວນແອງ ລັດຖະມົນຕີກະຊວງອຸດສາຫະກຳ ແລະການຄ້າຫວຽດນາມ ແລະທ່ານ Kajiyama Hiroshi ລັດຖະມົນຕີກະຊວງເສດຖະກິດແລະອຸດສາຫະກຳ ຍີ່ປຸ່ນ.
ທີ່ກອງປະຊຸມ ຄັ້ງທີ 4 ນີ້, ລັດຖະມົນຕີສອງທ່ານໄດ້ສະແດງຄວາມເພິ່ງພໍໃຈຕໍ່ໝາກຜົນການຮ່ວມມືລະຫວ່າງສອງຝ່າຍນັບແຕ່ກອງປະຊຸມຄັ້ງທີ 3 ຂອງ ຄະນະກຳມະການປະສົມຫວຽດນາມຍີ່ປຸ່ນ, ພິເສດແມ່ນໝາກຜົນຂອງການຮ່ວມມືໃນຂອບເຂດອາຊຽນ, ສັນຍາຄູ່ຮ່ວມເສດຖະກິດໃນພາກພື້ນ (RCEP), ສັນຍາຄູ່ຮ່ວມມືຮອບດ້ານແລະກ້າວໜ້າຂ້າມປາຊີຟິກ (CPTPP), ການຮ່ວມມືດ້ານພະລັງງານ, ການຮ່ວມມືໃນຂະແໜງອຸດສາຫະກຳ ລົດໂອໂຕ , ສານເຄມີ, ການຝຶກອົບຮົມຊັບພະຍາກອນມະນຸດດ້ານອຸດສາຫະກຳ.
ລັດຖະມົນຕີທັງສອງໄດ້ຢັ້ງຢືນຄືນບົດບາດສຳຄັນຂອງກົນໄກຄະນະ ກຳມະການປະສົມຫວຽດນາມ - ຍີ່ປຸ່ນ ໃນການແກ້ໄຂຄວາມຫຍຸ້ງຍາກໃຫ້ແກ່ແກ່ວິສາຫະກິດ, ຮັບປະກັນການຮັກສາ, ບໍ່ມີການຂັດຂວາງແລະຊຸກຍູ້ການຮ່ວມມືສອງຝ່າຍ, ໂດຍສະເພາະໃນສະພາບການເກີດໂລກລະບາດ COVID-19.
ລັດຖະມົນຕີທັງສອງໄດ້ເຫັນດີເປັນເອກະພາບວ່າການຮ່ວມມືດ້ານການຄ້າ, ອຸດສາຫະກຳ ແລະພະລັງງານໃນອະນາຄົດລະຫວ່າງສອງຝ່າຍຄວນຕິດພັນກັບ ຈຸດປະສົງຂອງຖະແຫຼງການຮ່ວມຂອງລັດຖະມົນຕີເສດຖະກິດອາຊຽນ - ຍີ່ປຸ່ນກ່ຽວກັບຂໍ້ລິເລີ່ມ ຟື້ນຟູເສດຖະກິດ. ຮັບມືກັບໂລກລະບາດ COVID-19 ແລະແຜນປະຕິບັດການຟື້ນຟູເສດຖະກິດອາຊຽນ - ຍີ່ປຸ່ນ.ພ້ອມກັນນັ້ນ, ທ່ານລັດຖະມົນຕີ Kajiyama Hiroshi ໄດ້ຕີລາຄາສູງບົດບາດ ນຳພາຂອງຫວຽດນາມໃນການເປັນປະທານອາຊຽນ 2020 ແລະໃຫ້ຄຳ ໝັ້ນສັນຍາສືບຕໍ່ຮ່ວມມືກັບຫວຽດນາມເພື່ອຜົນສຳເລັດຂອງບັນດາກອງປະຊຸມຢູ່ພາຍໃນອາຊຽນ.
ໄຊພອນ


text:
ຕອນເຊົ້າຂອງວັນທີ 22 ກັນຍາ 2022, ຄະນະໂຄສະນາອົບຮົມແຂວງຫົວພັນໄດ້ຈັດກອງປະຊຸມສອງແສງລາຍງານສະພາບແນວຄິດ - ຫາງສຽງສັງຄົມ ປະຈໍາ ເດືອນ 9 ຂຶ້ນ ຢູ່ທີ່ຫ້ອງປະຊຸມຊັ້ນ 4 ຫ້ອງວ່າການປົກຄອງແຂວງຫົວພັນ ຫຼັງເກົ່າ, ພາຍໃຕ້ການເປັນປະທານຂອງ ທ່ານ ເພີດ ມາປັນຍາ ຮອງເລຂາພັກແຂວງ, ຜູ້ປະຈຳການ, ຊີ້ນໍາວຽກງານການເມືອງ - ແນວຄິດ, ວຽກງານພັກພະນັກງານ, ມີທ່ານຫົວໜ້າ, ຮອງຫົວໜ້າຄະນະໂຄສະນາອົບຮົມແຂວງຫົວພັນ, ບັນດາ ທ່ານຄະນະກໍາມະການຄົ້ນຄວ້າ, ວິເຄາະ, ວິໄຈ, ຕິດຕາມ, ເກັບກໍາຫາງສຽງ-ສັງຄົມຂັ້ນແຂວງ ແລະ ຜູ້ຕາງໜ້າເຂົ້າຮ່ວມທັງໝົດ 19 ສະຫາຍ, ຍິງ 7 ສະຫາຍ.
ຄະນະຮັບຜິດຊອບກອງປະຊຸມໄດ້ນຳສະເໜີລາຍງານສະພາບແນວຄິດ ຫາງສຽງ - ສັງຄົມ ໃນໄລຍະ 1 ເດືອນຜ່ານມາ ປະກອບມີ 5 ຄຳສະເໜີ, 4 ຫາງສຽງ ແລະ ພ້ອມກັນຕີລາຄາຢ່າງສູງຕໍ່ກັບບັນຫາສັງຄົມຕັ້ງຂື້ນ ພ້ອມນັ້ນ ປະທານກອງປະຊຸມ ຍັງໄດ້ເຈາະຈີ້ມຕໍ່ກອງປະຊຸມເປັນຕົ້ນ ການຈັດຕັ້ງປະຕິບັດ 2 ວາລະແຫ່ງຊາດ; ການຈັດຕັ້ງປະຕິບັດແນວທາງຂອງພັກ, ການນຳພາ - ຊີ້ນຳ, ການຄຸ້ມຄອງລັດ - ຄຸ້ມຄອງສັງຄົມ ທີ່ສະທ້ອນທາງດ້ານບວກ ແລະ ດ້ານລົບ. ພ້ອມທັງກັນລາຍງານສະພາບແນວຄິດ ຫາງສຽງ - ສັງຄົມ, ການຄົ້ນຄວ້າ, ວິເຄາະ, ວິໄຈ ຊອກຫາສາຍເຫດ ແລະ ວິທີແກ້ໄຂ. ຜູ້ເຂົ້າຮ່ວມກອງປະຊຸມໄດ້ພັດຜ່ຽນກັນຂື້ນລາຍງານຕີລາຄາສະພາບ ແນວຄິດ - ຫາງສຽງສັງຄົມທີ່ເກີດຂື້ນໃນສັງຄົມກໍ່ຄືໃນຂົງເຂດວຽກງານ ຂະແໜງການທີຕົນຮັບຜິດຊອບ. ກອງປະຊຸມໄດ້ຍົກສູງຄວາມຮັບຜິດຊອບໃນ ການຄົ້ນຄວ້າ, ວິເຄາະ, ວິໃຈ ຫາງສຽງທີ່ສັງຄົມຕັ້ງຂື້ນຢ່າງເລີກເຊີ່ງ, ກົງໄປກົງມາ ຖືກກັບໂຈດຂອງຫາງສຽງ ເພື່ອສືບຕໍ່ນຳພາເຮັດວຽກງານການເມືອງ ແນວຄິດ ແລະ ຊີ້ແຈງໃຫ້ສັງຄົມຮັບຊາບຢ່າງກະທັນຫັນ.
ຕອນທ້າຍກອງປະຊຸມຍັງໄດ້ຮັບຟັງການໂອ້ລົມຂອງສະຫາຍ ເພີດ ມາປັນຍາ ຮອງເລຂາພັກແຂວງ, ຜູ້ປະຈຳການ, ຊີ້ນໍາວຽກງານການເມືອງ - ແນວຄິດ, ວຽກງານພັກ - ພະນັກງານ ເຊິ່ງທ່ານໄດ້ ສະແດງຄວາມຍ້ອງຍໍຊົມເຊີຍຕໍ່ບັນດາທ່ານຄະນະກຳມະການຄົ້ນຄວ້າ, ວິເຄາະ, ວິໃຈ ທີ່ໄດ້ເອົາໃຈໃສ່ຕິດຕາມເກັບກຳສະພາບ ຫາງສຽງ - ສັງຄົມ ລາຍງານໃຫ້ຂັ້ນເທີງເປັນປົກກະຕິ ທ່ານຍັງໄດ້ຮຽກຮ້ອງໃຫ້ ຄະນະພັກ, ຄະນະນຳແຕ່ລະຂັ້ນ, ບັນດາຄະນະກຳຄົ້ນຄວ້າ, ວິເຄາະ, ວິໃຈຕິດຕາມເກັບກຳສະພາບແນວຄິດ ຫາງສຽງ - ສັງຄົມ ເປັນເຈົ້າຮັບຜິດຊອບຕໍ່ໜ້າທີ່ ການເມືອງໃຫ້ໜັກ ແໜ້ນຄື: 1) ຄະນະພັກ, ຄະນະນຳແຕ່ລະຂັ້ນຕ້ອງເພີ່ມທະວີໃນການເຮັດວຽກງານ ນຳພາ - ຊີ້ນຳ ເຮັດວຽກງານສືກສາອົບຮົມນຳພາແນວຄິດດ້ວຍການນຳເອົາແນວທາງຂອງ ພັກ - ແຜນນະໂຍບາຍຂອງລັດ ກໍຄືການຈັດຕັ້ງປະຕິບັດ 2 ວາລະແຫ່ງຊາດ ເຜີຍແຜ່ເຊື່ອມຊືມ ໃຫ້ສັງຄົມໄດ້ຮັບຮູ້, ຮັບປະກັນສ້າງ ຄວາມເປັນເອກະພາບທາງດ້ານແນວຄິດ ແລະ ການກະທຳຂອງ ຄະນະພັກແຕ່ລະຂັ້ນ. 2) ຄະນະກຳມະການທຸກສະຫາຍຈົ່ງເຊີດຊູຄວາມຮັບຜິດຊອບເປັນເຈົ້າເຂົ້າຮ່ວມຂະບວນການລວມ, ເປັນເຈົ້າຕີດຕາມ, ກວດກາ ລາຍງານ, ວິເຄາະ, ວິໃຈ ຫາງສຽງສັງຄົມທີ່ສັງຄົມຕັ້ງຂື້ນມາ ໃຫ້ຖືກຕ້ອງຊັດເຈນ. 3) ຄະນະໂຄສະນາອົບຮົມແຂວງ ໃນນາມເປັນໃຈກາງໃນການປະສານງານໃນການຕິດຕາມເກັບກຳສະພາບແນວຄິດ ຫາງສຽງ - ສັງຄົມ ຕ້ອງສືບຕໍ່ນຳເອົາ ເອກະສານມູນເຊື້ອ ແລະ ການສືບຕໍ່ປົກປັກຮັກສາເທດສະບານເມືອງຊຳເໜືອ ໂດຍສົມທົບກັບເມືອງຊຳເໜືອ ລົງໂຄສະນາເຜີຍແຜ່ໃຫ້ສັງຄົມພາຍໃນເທດສະບານຮັບຮູ້ເຂົ້າໃຈຢ່າງເລີກເຊີ່ງ ແລະ ທົ່ວເຖີງ.
ມີ 16 ຂາສັນຈອນ ແລະ ບໍ່ມີສະມາຊິກອອນໄລນ໌ ອອນໄລນ໌


text:
ການໄດ້ຮັບການເລືອກຕັ້ງເປັນສະມາຊິກສະພາສິດທິມະນຸດ ບໍ່ພຽງແຕ່ເປັນພະຍານຫຼັກຖານຢັ້ງຢືນໃຫ້ແກ່ຄວາມມານະພະຍາຍາມຂອງ ຫວຽດນາມ ໃນການປະຕິບັດຄຳໝັ້ນສັນຍາສາກົນກ່ຽວກັບສິດທິມະນຸດເທົ່ານັ້ນ, ຫາກຍັງເປັນການຢັ້ງຢືນການສະໜັບສະໜູນ, ຄວາມໄວ້ວາງໃຈ ກໍຄືການຕັ້ງຄວາມຫວັງຂອງປະຊາຄົມສາກົນ ຕໍ່ການປະກອບສ່ວນສຳຄັນ ແລະ ມີຄວາມຮັບຜິດຊອບຂອງ ຫວຽດນາມ ໃນການຊຸກຍູ້ສິດທິມະນຸດໃນໂລກ...
ຍສໝ - ໃນສອງວັນ ວັນທີ 23 ແລະ 24 ມີນາ (ເວລາຂອງນິວຢອກ), ກອງປະຊຸມໃຫຍ່ສະຫະປະຊາຊາດ ສືບຕໍ່ຈັດຕັ້ງກອງປະຊຸມຮີບດ່ວນຄັ້ງທີ 11 ເພື່ອປຶກສາຫາລືກ່ຽວກັບສະຖະນະການຂອງຢູເຄຣນ ໂດຍສຸມໃສ່ເຂົ້າໃນສະຖານະການທາງດ້ານມະນຸດສະທຳ.
ຍສໝ - ຫວ່າງແລ້ວນີ້, ທ່ານເອກອັກຄະລັດຖະທູດຫວຽດນາມ ປະຈຳ ຝະລັ່ງ ດີງຕ່ວານຖັງ ໄດ້ໃຫ້ການຕ້ອນຮັບທ່ານ Fabien Gay, ຫົວໜ້າບັນນາທິການໃຫຍ່ ໜັງສືພິມມະນຸດສະທຳ - l’Humanité, ທັງເປັນສະມາຊິກສະພາສູງ ແລະ ສະມາຊິກສະພາທົ່ວປະເທດພັກກອມມູນິດ ຝະລັ່ງ.
ຍສໝ - ຫວ່າງແລ້ວນີ້, ທີ່ການປະຊຸມຂ່າວສະໄໝສາມັນ ປະຈໍາຂອງກະຊວງການຕ່າງປະເທດຫວຽດນາມ, ທ່ານນາງ ເລທິທູຮັ່ງ ໂຄສົກກະຊວງ ການຕ່າງປະເທດຫວຽດນາມ ຢັ້ງຢືນເທື່ອໜຶ່ງອີກວ່າ ການສົ່ງພົນລະເມືອງຊາວ ຫວຽດນາມ ຢູ່ຕ່າງປະເທດທີ່ມີຄວາມຕ້ອງການ, ມີສະພາບການທີ່ປະສົບຄວາມ ຫຍຸ້ງຍາກ ພິເສດ ກັບເມືອປະເທດໃນສະພາບການພະຍາດໂຄວິດ-19 ຜ່ານມາ ແມ່ນແຜນນະໂຍບາຍທີ່ຖືກຕ້ອງ ແລະມະນຸດສະທຳຂອງພັກ ແລະລັດ.
ຍສໝ - ຫວ່າງແລ້ວນີ້, ສະພາຄວາມໝັ້ນຄົງ ສປຊ ໄດ້ຈັດກອງປະຊຸມກ່ຽວກັບສະພາບການຂາດສະຖຽນລະພາບຢູ່ ສປ.ກົງໂກ ແລະ ການເຄື່ອນໄຫວຂອງ ຄະນະປະຕິບັດງານຂອງ ສປຊ ຢູ່ປະເທດນີ້ (MOUNUSCO). ນະທີ່ນີ້, ຫວຽດນາມ ໄດ້ຮຽກຮ້ອງໃຫ້ໂລກ ຈົ່ງເພີ່ມທະວີການໜູນຊ່ວຍດ້ານມະນຸດສະທຳໃຫ້ປະເທດນີ້.
ຍສໝ - ມະຕິກອງປະຊຸມໃຫຍ່ຄັ້ງທີ XIII ຂອງພັກກອມມູນິດຫວຽດນາມ ໄດ້ຖືປັດໄຈມະນຸດ ແລະ ຄວາມໝັ້ນຄົງຂອງມະນຸດເປັນໃຈກາງຂອງທຸກການເຄື່ອນໄຫວ.
ຍສໝ - ກ່າວຄຳເຫັນທີ່ການປະຊຸມ ໃນວັນທີ 29 ກັນຍາ ຂອງສະພາຄວາມໝັ້ນຄົງສະຫະປະຊາຊາດ (UNSC) ກ່ຽວກັບສະຖານະການຕາເວັນອອກກາງ, ຜູ້ຕາງໜ້າ ຫວຽດນາມ ສະແດງຄວາມວິຕົກກັງວົນຕໍ່ສະພາບການໃຊ້ຄວາມຮຸນແຮງທີ່ນັບມື້ນັບເພີ່ມຂຶ້ນພ້ອມທັງສະພາບການມະນຸດສະທຳທີ່ບໍ່ດີ ຢູ່ ເຂດກາຊາ.
ຕອນບ່າຍວັນທີ 23 ສິງຫາ ຢູ່ຮ່າໂນ້ຍ, ສະພາທີ່ປຶກສາອະໄພຍະໂທດປີ 2021 ໄດ້ໂຮມປະຊຸມ ພິຈາລະນາ ກວດເອກະສານ, ບັນຊີລາຍຊື່ສະເໜີອະໄພຍະໂທດປີ 2021 . ທ່ານຮອງນາຍົກລັດຖະມົນຕີ ຝ້າມບີງມິນ ປະທານ ສະພາທີ່ປຶກສາອະໄພຍະໂທດເປັນປະທານກອງປະຊຸມ.
ສະພາກາແດງຂັ້ນຕ່າງໆຢູ່ແຂວງຕຽນຢາງ ເພີ່ມທະວີການເຄື່ອນໄຫວ ຊ່ວຍໜູນການປ້ອງກັນ ແລະ ຕ້ານໂລກລະບາດ ໂຄວິດ-19 ໃນບໍລິເວນ, ຍູ້ແຮງວຽກງານຂົນຂວາຍຊ່ວຍເຫຼືອບັນດາຄອບຄົວປະສົບກັບຄວາມຫຍຸ້ງຍາກ, ເປັນຕົ້ນແມ່ນປະຊາຊົນຢູ່ເຂດແຍກຕົວ, ເຂດຈຳກັດບໍລິເວນ.
ຍສໝ - ທີ່ກອງປະຊຸມຂອງສະພາຄວາມໝັ້ນຄົງສະຫະປະຊາຊາດ, ຮອງເລຂາທິການໃຫຍ່ອົງການສະຫະປະຊາຊາດ ທ່ານ Mark Lowcock ໄດ້ກ່າວເຕືອນວ່າ ວິກິດການມະນຸດສະທຳຢູ່ຊີຣີ ກຳລັງຢູ່ລະດັບຮ້າຍແຮງສູງ.
ຍສໝ - ວັນທີ 3 ພະຈິກ,ທີ່ຮ່າໂນ້ຍ ສສ.ຫວຽດນາມ, ກະຊວງການຕ່າງປະເທດຫວຽດນາມ ໄດ້ຈັດຕັ້ງກອງປະຊຸມສຳມະນາອາຊຽນ-ຈີນ ກ່ຽວກັບການຊຸກຍູ້ການຮ່ວມມືເພື່ອແນໃສ່ຮັບປະກັນການປະພຶດຕໍ່ຊາວປະມົງຢ່າງຍຸຕິທຳ ແລະມີມະນຸດສະທຳ.
ຍສໝ - ທີ່ກອງປະຊຸມປະຈຳເດືອນຂອງສະພາຄວາມໝັ້ນຄົງ, ຫວຽດນາມ ໄດ້ຮຽກຮ້ອງໃຫ້ປະຊາຄົມສາກົນ ເພີ່ມທະວີການສະໜັບສະໜູນສຳລັບ ປະເທດຊີຣີ ໃນການຕອບໂຕ້ກັບພະຍາດ COVID-19 ແລະ ແກ້ໄຂບັນຫາຄວາມໝັ້ນຄົງດ້ານສະບຽງອາຫານ.
ຍສໝ - ສະຫະພາບເອີຣົບ ໜູນຊ່ວຍ ຫວຽດນາມ ເປັນເງິນຈຳນວນ 1,3 ລ້ານເອີໂຣ ເພື່ອແກ້ໄຂຜົນຮ້າຍຢ້ອນຫຼັງຈາກໄພນ້ຳຖ້ວມ.
ຍສໝ - ຕາມຂໍ້ມູນຈາກສະຖານທູດລັດເຊຍ ປະຈຳຫວຽດນາມ, ໃນວັນທີ 23 ຕຸລາ ຈຳນວນອຸປະກອນການແພດ ຊ່ວຍເຫຼືອມະນຸດສະທຳ ໄດ້ສົ່ງໄປເຖິງ Vladivostok, ລັດເຊຍ.
ເມື່ອບໍ່ດົນມານີ້, ຢູ່ທີ່ກົມພົວພັນຕ່າງປະເທດລາວ ໄດ້ເປີດກອງປະຊຸມຖ່າຍທອດສົດ ລະຫວ່າງຄະນະວິຊາການດ້ານການ ຊ່ວຍເຫຼືອມະນຸດສະທຳ ແລະ ບັນເທົາທຸກໄພພິບັດຂອງກະຊວງ ປ້ອງກັນປະເທດແຫ່ງ ສປປ.ລາວ ກັບກະຊວງປ້ອງກັນປະເທດຢີ່ປຸ່ນ ເພື່ອຮ່ວມກັນປຶກສາຫາລືກ່ຽວ ກັບແຜນການຮ່ວມມືສອງຝ່າຍ ປະຈຳປີ 2020.
ຍສໝ - ທ່ານ ດັ້ງດິ່ງກຸ໊ຍ ເອກອັກຄະລັດຖະທູດ, ຫົວໜ້າຄະນະຜູ້ຕາງໜ້າຫວຽດນາມປະຈຳສະຫະປະຊາຊາດໄດ້ຮຽກຮ້ອງໃຫ້ວົງຄະນະຍາດສາກົນສືບຕໍ່ ສະໜອງການໜູນຊ່ວຍດ້ານມະນຸດສະທຳໃຫ້ແກ່ ຊີຣີ ແລະ ເນັ້ນໜັກວ່າ ຄວາມຈຳເປັນຕ້ອງຂອງຄວາມເປັນເອກະພາບໃນບັນຫາໜູນຊ່ວຍດ້ານມະນຸດສະທຳ.
ຍສໝ - ອີງຕາມ ທ່ານ Mike Pompeo ລັດຖະມົນຕີການຕ່າງປະເທດສະຫະລັດອາເມລິກາ, ສະຫະລັດອາເມລິກາໄດ້ເພີ່ມເງິນຊ່ວຍເຫລືອມະນຸດສະທຳ ແລະ ການແພດທົ່ວໂລກ 128 ລ້ານໂດລາ ເພື່ອຕໍ່ສູ້ຕ້ານກັບ COVID-19.
ຍສໝ - ຕອນຄ່ຳວັນທີ 19 ມັງກອນ, ຄະນະກຳມະການສູນກາງສະພາກາແດງ ຫວຽດນາມ ໄດ້ຈັດຕັ້ງລາຍການ “ກຳລັງແຮງມະນຸດສະທຳ 2020” ດ້ວຍຫົວຂໍ້ວ່າ ບຸນເຕັດສຳລັບຜູ້ທຸກຈົນ ແລະ ຜູ້ປະສົບເຄາະຮ້າຍຈາກທາດພິດສີສົ້ມ. ທ່ານນາຍົກລັດຖະມົນຕີ ຫງວຽນຊວນຟຸກ ໄດ້ເຂົ້າຮ່ວມ ແລະ ກ່າວຄຳປາໄສໃນພິທີ.
ຍສໝ - ໃນເວລາຜ່ານມາ, ສະມາຄົມມິດຕະພາບຫວຽດນາມ - ລາວ, ສະມາຄົມບັນດາອົງການຈັດຕັ້ງມິດຕະພາບແຂວງກວ້າງນາມ, ທ່ານຫມໍຂອງໂຮງຫມໍສູນກາງກວາງນາມ, ບັນດາຜູ້ອຸປະທໍາ, ແພດໝໍອາສາສະຫມັກຂອງແຂວງກວາງນາມ, ນະຄອນໂຮ່ຈີມີງ ທີ່ໄດ້ມີການເຄື່ອນໄຫວເປັນມະນຸດສະທໍາທີ່ແຂວງເຊກອງ ລາວ.
ມື້ວານນີ້, ອົງການກາແດງ ແຂວງສາລະວັນ ສປປ ລາວ ກັບ ສະພາກາແດງ ແຂວງເທື່ອທຽນເຫວ້ ສສ ຫວຽດນາມ ໄດ້ເຊັນສັນຍາການຮ່ວມມືດ້ານມະນຸດສະທຳ ໄລຍະ 2018-2022.


text:
ຍສໝ - ທີ່ກອງປະຊຸມ, ທ່ານ ຮອງນາຍົກລັດຖະມົນຕີ ຫວູດຶກດາມ ຫົວໜ້າຄະນະຊີ້ນຳແຫ່ງຊາດ ໄດ້ເນັ້ນໜັກເຖິງຄວາມສ່ຽງໂລກລະບາດຍັງຄົງຕົວຢູ່ທຸກໆແຂວງ, ນະຄອນ, ພິເສດແມ່ນບັນດານະຄອນໃຫຍ່, ຄະນະຊີ້ນຳແຫ່ງຊາດໄດ້ຮຽກຮ້ອງໃຫ້ບັນດາທ້ອງຖິ່ນຂຶ້ນແຜນການຂົນຂວາບປະຊາຊົນໃສ່ຜ້າອັດປາກ - ອັດດັງ ແລະ ປະຕິບັດບັນດາມາດຕະການປ້ອງກັນສະກັດກັ້ນທີ່ໄດ້ວາງອອກ.
ຍສໝ - ຫວຽດນາມ ແລະ ອິນເດຍໄດ້ແບ່ງປັນນຳກັນຫຼາຍບົດຮຽນ, ປະສົບການທີ່ກ່ຽວຂອ້ງເຖິງການຮັບມືກັບໂລກລະບາດ Covid – 19 ດ້ວຍຮູບການທາງອອນລາຍ ແລະ ເຊີນຄູ່ຮ່ວມມືຫວຽດນາມເຂົ້າຮ່ວມ.
ຍສໝ - ທ່ານຮອງນາຍົກລັດຖະມົນຕີຫວຽດນາມ ຫວູດຶກດາມ ໄດ້ຢັ້ງຢືນເຖິງບົດບາດຫຼັກແຫຼ່ງຂອງກຳລັງກອງທັບ, ໃນນັ້ນມີກຳລັງທະຫານປ້ອງກັນຊາຍແດນ, ໃນການປະຕິບັດການຊີ້ນຳນຳພາຂອງພັກ, ລັດຢ່າງເຂັ້ມງວດ, ປະຕິບັດໜ້າທີ່ຄວາມຮັບຜິດຊອບໃນການຮັກສາເສັ້ນຊາຍແດນໃຫ້ສຳເລັດເວົ້າລວມ, ວຽກງານປ້ອງກັນ, ສະກັດກັ້ນໂລກລະບາດ ເວົ້າສະເພາະ.
ຍສໝ - ຢູ່ ເອີຣົບ, ລັດເຊຍ ແມ່ນປະເທດຖືກຜົນສະທ້ອນຢ່າງຮຸນແຮງຈາກ ໂຄວິດ-19 ເຊິ່ງຢືນອັນດັບ 4 ໃນໂລກ ແລະ ອັນດັບ 1 ຢູ່ ເອີຣົບ.
ຍສໝ - ວັນທີ 3 ສິງຫາ, ຜູ້ຕາງໜ້າອົງການອະນາໄມໂລກ (WHO) ໄດ້ຍ້ອງຍໍຊົມເຊີຍວິທີການຮັບມືກັບໂລກລະບາດ Covid – 19 ຂອງຫວຽດນາມ, ພ້ອມທັງຮຽກຮ້ອງໃຫ້ບັນດາປະເທດຕ່າງໆທາບທາມມາດຕະການດັ່ງກ່າວ.
ຍສໝ - ໂດຍບໍ່ຫົວຊາຕໍ່ສະພາບການໂລກທີ່ພວມຖືກຮັບຜົນກະທົບຢ່າງໜັກໜ່ວງຈາກໂລກລະບາດ Covid -19, ທ່ານນາຍົກລັດຖະມົນຕີຫງວຽນຊວັນຟຸກ ໃຫ້ຮູ້ວ່າ ບັນດາອົງການການເງິນໃຫຍ່ລ້ວນແຕ່ຕີລາຄາດ້ວຍຄວາມປະເອີບໃຈກ່ຽວກັບຫວຽດນາມ.
ຍສໝ - ໃນໄລຍະຈະມາເຖິງ, ເລື່ອງນຳພົນລະເມືອງທີ່ປະສົບກັບຄວາມຫຍຸ້ງຍາກກັບມາປະເທດຈະໄດ້ຈັດຕັ້ງຕາມຄວາມມຸ່ງຫວັງຂອງປະຊາຊົນ, ເໝາະສົມກັບສະພາບການໂລກລະບາດ ແລະ ຄວາມອາດສາມາດຂອງການແຍກຕົວພາຍໃນປະເທດ.
ຍສໝ - ເດືອນພະຈິກປີ 2019, ຫວຽດນາມຮັບດຳລົງຕຳແໜ່ງເປັນປະທານອາຊຽນ ໃນປີ 2020, ຫຼັງຈາກນັ້ນ, ຫວຽດນາມ ໄດ້ກະກຽມຮັບມືກັບບັນດາສິ່ງທ້າທາຍ ແລະ ກຽມພ້ອມໃຫ້ແກ່ປີສຳຄັນນີ້.
ຍສໝ - ຕາມທ່ານ Douglas Foo ແລ້ວ, ສອງປັດໄຈສຳຄັນທີ່ສຸດເພື່ອແກ້ໄຂວິກິດການໂລກລະບາດ Covid – 19 ແມ່ນຄວາມໄວ້ເນື້ອເຊື່ອໃຈຂອງປະຊາຊົນ ແລະ ຄວາມພ້ອມຂອງຂະແໜງສາທາລະນະສຸກ.
ຍສໝ - ວັນທີ 30 ກໍລະກົດ ຢູ່ຮ່າໂນ້ຍ, ທະນາຄານໂລກ ແລະ ທະນາຄານແຫ່ງລັດ ຫວຽດນາມ ໄດ້ລົງນາມໃນສັນຍາຊ່ວຍເຫຼືອຫຼ້າ ດ້ວຍມູນຄ່າກວ່າ 6.2 ລ້ານ ໂດລາສະຫະລັດ ເພື່ອຊ່ວຍ ຫວຽດນາມ ຮັບມື ກັບໂລກລະບາດໂຄວິດ - 19 ແລະ ໂຄສະນາເຜີຍແຜ່ກ່ຽວກັບໂລກລະບາດໂຄວິດ - 19.
ຍສໝ - ຜູ້ຕາງໜ້າ JICA ຫວຽດນາມ ໃຫ້ຮູ້ວ່າ, ໃນໄລຍະຈະມາເຖິງ ຈະສືບຕໍປຶກສາຫາລືຢ່າງແໜ້ນແຟ້ນກັບລັດຖະບານຍີ່ປຸ່ນເພື່ອໜູນຊ່ວຍຫວຽດນາມໃນການປ້ອງກັນ, ຕ້ານບັນດາພະຍາດຕິດແປດໃນນັ້ນມີ ໂລກລະລາດ Covid – 19.
ຍສໝ - ທີ່ກອງປະຊຸມ, ທ່ານ ຫວຸດຶກດາມ - ຫົວໜ້າຄະນະຊີ້ນຳແຫ່ງຊາດກ່ຽວກັບການປ້ອງກັນສະກັດກັ້ນໂລກລະບາດໃຫ້ຮູ້ວ່າ: ແຕ່ລະເທື່ອເມື່ອໂລກລະບາດ ມີການປ່ຽນແປງ, ຫວຽດນາມ ມີຄວາມຫວັງຢາກປຶກສາຫາລືຄຳເຫັນຂອງ WHO ແລະ ບັນດາອົງການຈັດຕັ້ງສາກົນ, ນັກຊ່ຽວຊານສາກົນ.
ຍສໝ - ທ່ານ ປ.ອ Frederick Kliem ຖືວ່າ ດ້ວຍຄວາມເຄົາລົບເຊິ່ງຫວຽດນາມບັນລຸໄດ້ ຈາກບັນດາປະເທດອາຊຽນ ແລະ ໃນປະຊາຄົມທົ່ວໂລກ, ຄວາມຈິງແລ້ວ ຫວຽດນາມ ອາດຈະສວມບົດບາດນຳໜ້າໃນພາກພື້ນ.
ຍສໝ - ວັນທີ 24 ກໍລະກົດ, ກະຊວງການຕ່າງປະເທດໄດ້ເປັນເຈົ້າການປະສານສົມທົບກັບກະຊວງ, ຂະແໜງການທີ່ກ່ຽວຂ້ອງ ແລະ ບໍລິສັດສົ່ງແຮງງານໄປເຮັດວຽກປຶກສາຫາລືມາດຕະການຕ່າງໆເພື່ອແກ້ໄຂຄວາມປາຖະໜາ ຂອງພົນລະເມືອງ ແລະ ນຳສົ່ງພົນລະເມືອງກັບເມືອປະເທດໃນເວລາໄວທີ່ສຸດ.ບົນຫຼັກການຮັບປະກັນຄວາມປອດໄພຂອງການປ້ອງກັນ, ສະກັດກັ້ນ ແລະ ການແຍກຕົວທາງການແພດ.
ຍສໝ - ທ່ານລັດຖະມົນຕີກະຊວງການຕ່າງປະເທດ Kang Kyung Wha ໄດ້ເຫັນດີເປັນເອກະພາບສືບຕໍ່ບັນດາມາດຕະການໜູນຊ່ວຍບັນດາວິສາຫະກິດ, ຍູ້ແຮງການດຳເນີນທຸລະກິດ ແລະ ມາລົງທຶນຢູ່ຫວຽດນາມ, ທ່ານກໍ່ຢັ້ງຢືນວ່າ ຈະຕັ້ງໜ້າເຂົ້າຮ່ວມບັນດາການເຄື່ອນໄຫວຮ່ວມມືໃນບັນດາກົນໄກຂອງອາຊຽນ ແລະ ອະນຸພາກພື້ນແມ່ນ້ຳຂອງໃນໄລຍະຈະມາເຖິງ.
ຍສໝ - ໃນສະພາບການໂລກລະບາດ Covid – 19 ຍັງຄົງມີການຜັນແປຢ່າງສັບສົນ, ບັນດາປະເທດໄດ້ສະແດງຄວາມຕັດສິນໃຈເພີ່ມທະວີການຮ່ວມມືໃນການຮັບມືຜ່ານບັນດາຂໍ້ລິເລີ່ມຂອງການນຳອາຊຽນ + 3 ຢູ່ກອງປະຊຸມສຸດຍອດພິເສດກ່ຽວກັບ ໂລກລະບາດ Covid – 19 ທີ່ໄດ້ຈັດຂຶ້ນໃນເດືອນເມສາທີ່ຜ່ານມາ.
ຍສໝ - ບັນດາອຸປະກອນການແພດປົກປ້ອງສ່ວນຕົວໂດຍຫວຽດນາມໜູນຊ່ວຍ ໄດ້ອຳນາດການປົກຄອງ ກາຊັກສະຖານ ສົ່ງໄປຍັງບັນດາຮາກຖານການແພດທ້ອງຖິ່ນແຂວງ Atyrau ທາງພາກຕາເວັນຕົກຂອງປະເທດນີ້.
ຍສໝ - ທ່ານຮອງນາຍົກລັດຖະມົນຕີ, ລັດຖະມົນຕີການຕ່າງປະເທດ ຟ້າມບິ່ງມິງແບ່ງປັນບັນດາຄວາມມານະພະຍາຍາມ ແລະຂໍ້ລິເລີ່ມຕ່າງໆເພື່ອຊຸກຍູ້ການຮ່ວມມືສາກົນຂອງລັດຖະບານອັງກິດໃນການຮັບມືກັບໂລກລະບາດ Covid-19, ແລະ ທ່ານກໍ່ຢືນຢັນວ່າຫວຽດນາມພ້ອມແລ້ວທີ່ຈະຮ່ວມມືຢ່າງໃກ້ຊິດກັບອັງກິດໃນຄວາມພະຍາຍາມເຫຼົ່ານີ້.
ຍສໝ - ບົດຂຽນໄດ້ເອົາລົງໃນເວັບໄຊຂອງ IMF ໂດຍຕີລາຄາວ່າ ຫວຽດນາມແມ່ນແບບຢ່າງທີ່ດີກ່ຽວກັບຜົນສຳເລັດຂອງປະເທດທີ່ພວມມີການພັດທະນາສາມາດເອົາໄຊຊະນະໂລກລະບາດ Covid – 19.
ຍສໝ - ນັກຂຽນໄດ້ຫວນຄືນບັນດາວິທີການທີ່ມີປະສິດທິຜົນຂອງຫວຽດນາມໃນການສະກັດກັ້ນໂລກລະບາດ, ພ້ອມທັງຢັ້ງຢືນວ່າຫວຽດນາມໄດ້ຜ່ານຜ່າວິກິດການ Covid – 19 ແບບມະຫັດສະຈັນ ແລະ ນີ້ຈະແມ່ນໜຶ່ງໃນບັນດາເງື່ອນໄຂດີທີ່ສຸດເພື່ອນຳພື້ນຖານເສດຖະກິດ ມີການເຕີບໂຕຄືນໃໝ່.


text:
ຂາຍສົ່ງແມ່ເຫຼັກ Smco ແບບພິເສດ
ລາຍລະອຽດຜະລິດຕະພັນ
ປ້າຍສິນຄ້າ
ລາຍລະອຽດຜະລິດຕະພັນ
ແມ່ເຫຼັກ SmCo 1:5
ແມ່ເຫຼັກ SmCo1:5 ຍັງມີຊື່ SmCo5.Prorated ກັບ samarium ໂລຫະ, cobalt ແລະ praseodymium ໂລຫະ, ທໍາອິດແມ່ນ roughcasts ເຫຼົ່ານັ້ນທີ່ມີຄຸນສົມບັດແລະຊັ້ນຮຽນທີທີ່ແຕກຕ່າງກັນຫຼັງຈາກການປະມວນຜົນເຕັກໂນໂລຊີຊຸດຈາກການ melting, milling, ແລະການກົດດັນເພື່ອ sintering ໃນຄໍາສັ່ງ.ລະດັບສູງສຸດ (BH) ແມ່ນຕັ້ງແຕ່ 16 ຫາ 25, ອຸນຫະພູມເຮັດວຽກສູງສຸດ 250 ອົງສາ.ລັກສະນະທາງກາຍະພາບແລະຄວາມຢືດຢຸ່ນຂອງ SmCo5 ແມ່ນດີກວ່າ Sm2Co17, ດັ່ງນັ້ນ SmCo5 ແມ່ນງ່າຍກວ່າເລັກນ້ອຍທີ່ຈະເຄື່ອງຈັກແຜ່ນຫນາບາງໆຫຼືແຜ່ນວົງແຫວນແລະຮູບຮ່າງທີ່ສັບສົນໃນຂະນະທີ່ Sm2Co17 ມີຄວາມແຕກຫັກຫຼາຍ.
ການສະກົດຈິດສະຫນາມແມ່ເຫຼັກຂອງ SmCo5 ແມ່ນຕ່ໍາກວ່າ Sm2Co17 ຂອງ.ໂດຍທົ່ວໄປ, SmCo5 ສາມາດໄດ້ຮັບການສະກົດຈິດອີ່ມຕົວໂດຍສະຫນາມແມ່ເຫຼັກ 4000Gs, ຢ່າງໃດກໍຕາມ, ການສະກົດຈິດ Sm2Co17 ທີ່ມີມູນຄ່າ Hcj ສູງຕ້ອງການຫຼາຍກ່ວາ 6000Gs ສະຫນາມແມ່ເຫຼັກ.ໃນທຸກມື້ນີ້, ລາຄາຂອງວັດສະດຸແຜ່ນດິນຫາຍາກໄດ້ປັບປຸງຢ່າງຫຼວງຫຼາຍ, ແລະລະດັບຂອງວັດຖຸທີ່ຫາຍາກປະມານແມ່ເຫຼັກແມ່ນສູງເຖິງ 40%.ສໍາລັບເຫດຜົນເຫຼົ່ານີ້, ລາຄາຂອງ SmCo5 ແມ່ນລາຄາແພງກວ່າ Sm2Co17.ອີງຕາມສະຖານະການການນໍາໃຊ້ທີ່ແຕກຕ່າງກັນ, ລູກຄ້າສາມາດເລືອກ SmCo5 ຫຼື Sm2Co17 ຢ່າງສົມເຫດສົມຜົນ.ຖ້າລູກຄ້າຕ້ອງການລາຍລະອຽດເພີ່ມເຕີມກ່ຽວກັບ SmCo5, ກະລຸນາຕິດຕໍ່ທີ່ປຶກສາດ້ານວິຊາການຂອງພວກເຮົາໃນການບໍລິການແລະການສະຫນັບສະຫນູນ.ສໍາລັບຂໍ້ມູນເພີ່ມເຕີມຂອງ SmCo5 grade date, ກະລຸນາກວດເບິ່ງຕາຕະລາງການປະຕິບັດການສະກົດຈິດ SmCo.ຄຸນສົມບັດທາງກາຍະພາບ ກະລຸນາແຕະ ເຕັກໂນໂລຊີແອັບພລິເຄຊັນ.
2:17 ການສະກົດຈິດ SmCo
SmCo2:17 ແມ່ເຫຼັກແມ່ນຍັງມີຊື່
Sm2Co17.Prorated ດ້ວຍ samarium ໂລຫະ, cobalt, ທອງແດງ, ທາດເຫຼັກແລະ zirconium, ທໍາອິດແມ່ນ roughcasts ທີ່ມີຄຸນສົມບັດທີ່ແຕກຕ່າງກັນແລະຊັ້ນຮຽນທີຫຼັງຈາກເຕັກໂນໂລຊີການປະມວນຜົນຊຸດຈາກການລະລາຍ, milling, ກົດເພື່ອ sintering ໃນຄໍາສັ່ງ.ລະດັບສູງສຸດ (BH) ແມ່ນຕັ້ງແຕ່ 20 ຫາ 32, ອຸນຫະພູມເຮັດວຽກສູງສຸດ 350 ° C.Sm2Co17 ມີຄ່າສຳປະສິດອຸນຫະພູມຕໍ່າທີ່ສຸດ ແລະ ດີກວ່າການຕ້ານການເຜົາຜານ.ໃນສະພາບອຸນຫະພູມສູງ, ຄຸນສົມບັດແມ່ເຫຼັກແມ່ນດີກ່ວາແມ່ເຫຼັກ NdFeB, ດັ່ງນັ້ນ, ມັນຖືກນໍາໃຊ້ຢ່າງກວ້າງຂວາງໃນພາກສະຫນາມ..ເຊັ່ນ: ການບິນ ແລະອາວະກາດ, ການປ້ອງກັນຊາດ ແລະເຊັນເຊີ.ເປັນຜົນມາຈາກການ brittleness ທີ່ຍິ່ງໃຫຍ່ຂອງວັດສະດຸ Sm2Co17, ມັນບໍ່ເຫມາະສົມສໍາລັບຮູບຮ່າງທີ່ຊັບຊ້ອນແລະແຜ່ນຫນາບາງໆຫຼືວົງແຫວນ. ເນື່ອງຈາກລັກສະນະນີ້, ອາດຈະມີບາງຂໍ້ບົກພ່ອງໃນລັກສະນະເຊັ່ນ: chip ຂະຫນາດນ້ອຍໃນລະຫວ່າງການຜະລິດ, ການກວດສອບແລະການສະກົດຈິດ.ຢ່າງໃດກໍ່ຕາມ, ມັນຈະບໍ່ປ່ຽນແປງຊັບສິນຂອງມັນ;ພວກເຮົາພິຈາລະນາພວກມັນເປັນຜະລິດຕະພັນທີ່ມີຄຸນນະພາບ.ຜະລິດຕະພັນ SmCo ທີ່ຖືກສະກົດຈິດຕ້ອງຖືກເກັບຂຶ້ນຢ່າງລະມັດລະວັງແລະຄ່ອຍໆໃນລະຫວ່າງຂະບວນການປະກອບແລະເກັບຮັກສາໄວ້ຫ່າງຈາກເຄື່ອງເຫຼັກເພື່ອຫຼີກເວັ້ນການດຶງດູດເຊິ່ງກັນແລະກັນ, ເຊິ່ງກໍ່ໃຫ້ເກີດຊິບແລະຮອຍແຕກ.ການສະກົດຈິດ Sm2Co17 ບໍ່ແມ່ນການງ່າຍທີ່ຈະສະກົດຈິດອີ່ມຕົວ, ດັ່ງນັ້ນ, ລູກຄ້າຕ້ອງຄຸ້ນເຄີຍກັບພະລັງງານການສະກົດຈິດຂອງອຸປະກອນການສະກົດຈິດຂອງຕົນເອງ, ເພື່ອຜົນກະທົບທີ່ລະດັບທີ່ເຫມາະສົມຈະຖືກເລືອກແລະຜະລິດຕະພັນຂອງບໍລິສັດສາມາດອີ່ມຕົວຢ່າງເຕັມທີ່.ກະລຸນາເບິ່ງສະຫນາມແມ່ເຫຼັກແມ່ເຫຼັກຂອງ Application Technology ສໍາລັບການອ້າງອີງຂອງທ່ານ.ຖ້າລູກຄ້າຕ້ອງການລາຍລະອຽດເພີ່ມເຕີມກ່ຽວກັບ Sm2Co17, ກະລຸນາຕິດຕໍ່ທີ່ປຶກສາດ້ານວິຊາການຂອງພວກເຮົາໃນການບໍລິການແລະການສະຫນັບສະຫນູນ.ສໍາລັບຂໍ້ມູນເພີ່ມເຕີມຂອງ Sm2Co17 grade date, ກະລຸນາກວດເບິ່ງຕາຕະລາງການປະຕິບັດການສະກົດຈິດ SmCo.ຄຸນສົມບັດທາງກາຍະພາບ ກະລຸນາແຕະ ເຕັກໂນໂລຊີແອັບພລິເຄຊັນ.
SmCo ແມ່ນທາງເລືອກຂອງແມ່ເຫຼັກ Neodymium ເມື່ອຜົນຜະລິດທີ່ຫມັ້ນຄົງກວ່າໃນຂອບເຂດອຸນຫະພູມທີ່ກວ້າງກວ່າແມ່ນຕ້ອງການ.
ການສະກົດຈິດ SmCo ສາມາດນໍາໃຊ້ໄດ້ຈາກອຸນຫະພູມຕ່ໍາສຸດສູນຢ່າງແທ້ຈິງ (-273 ° C) ເຖິງ +350 ° C.ເຖິງແມ່ນວ່າແມ່ເຫຼັກ Neodymium ສະຫນອງພື້ນທີ່ທີ່ເຂັ້ມແຂງຢູ່ໃນອຸນຫະພູມຫ້ອງ, SmCo ເລີ່ມຕົ້ນທີ່ຈະດີກວ່າໃນອຸນຫະພູມສູງກວ່າ +150 ° C.
ດ້ວຍຄ່າສໍາປະສິດອຸນຫະພູມທີ່ເຫນືອກວ່າ Neodymium, ຜົນຜະລິດແມ່ເຫຼັກຈາກ SmCo ແຕກຕ່າງກັນຫນ້ອຍລົງໃນການປ່ຽນແປງຂອງອຸນຫະພູມ, ເຮັດໃຫ້ມັນເປັນທາງເລືອກທີ່ເຫມາະສົມສໍາລັບຄໍາຮ້ອງສະຫມັກທີ່ລະອຽດອ່ອນຂອງອຸນຫະພູມເຊັ່ນເຊັນເຊີແລະລໍາໂພງທີ່ຄວາມຫມັ້ນຄົງຂອງພາກສະຫນາມໃນລະຫວ່າງການປະຕິບັດງານແມ່ນສໍາຄັນ.
SmCo ຍັງມີການບີບບັງຄັບພາຍໃນທີ່ດີຫຼາຍທີ່ອະນຸຍາດໃຫ້ນໍາໃຊ້ໃນຄໍາຮ້ອງສະຫມັກທີ່ກໍາລັງ demagnetising ພາຍນອກສູງ (ແລະອຸນຫະພູມສູງ) ອາດຈະມີຢູ່, ເຊັ່ນ: ການເລີ່ມຕົ້ນຂອງມໍເຕີໄຟຟ້າ.
SmCo ມີທາດເຫຼັກທີ່ບໍ່ເສຍຄ່າພຽງເລັກນ້ອຍໃນໂຄງສ້າງຂອງມັນຫມາຍຄວາມວ່າມັນສະຫນອງການຕໍ່ຕ້ານ corrosion ທີ່ດີເລີດກັບນ້ໍາ.ມັນບໍ່ຄ່ອຍຮຽກຮ້ອງໃຫ້ມີການເຄືອບປ້ອງກັນ (ເຊັ່ນ: ການເຄືອບ nickel ເພື່ອອະນຸຍາດໃຫ້ soldering ກັບແຜ່ນວົງຈອນພິມ).ເນື່ອງຈາກຄຸນລັກສະນະການປະຕິບັດຂອງມັນ SmCo ມັກຈະຖືກນໍາໃຊ້ແທນ Neodymium ໃນຄໍາຮ້ອງສະຫມັກທີ່ສໍາຄັນເຊັ່ນ: ການບິນແລະການນໍາໃຊ້ທາງທະຫານ.
SmCo ເປັນວັດສະດຸທີ່ເສື່ອມແລະສາມາດແຕກ, ຊິບ, snap ຫຼືອາດຈະແຕກຫັກຖ້າຖືກຈັດການຜິດ.ຄວນລະມັດລະວັງໃນເວລາປະກອບກັບ SmCo (ເຊັ່ນ: ໃສ່ແວ່ນຕານິລະໄພ).
ຄວາມທົນທານຂອງການຜະລິດມາດຕະຖານແມ່ນ +/- 0.1mm ໃນທຸກຂະຫນາດ.
ຄຸນສົມບັດສະກົດຈິດ Samarium Cobalt
ການສະກົດຈິດແຜ່ນ Samarium Cobalt (SmCo) ແມ່ນແມ່ເຫຼັກທີ່ມີປະສິດຕິພາບທີ່ຫາຍາກຂອງແຜ່ນດິນໂລກທີ່ປະກອບດ້ວຍ samarium ແລະ cobalt.ພວກມັນຖືກນໍາໃຊ້ທົ່ວໄປໃນມໍເຕີທີ່ມີປະສິດທິພາບສູງ, ການເຊື່ອມສະນະແມ່ເຫຼັກແລະຕົວແຍກແມ່ເຫຼັກ.ເຫຼົ່ານີ້ແມ່ນແມ່ເຫຼັກ brittle ແລະມີຄວາມສ່ຽງທີ່ຈະ cracking ແລະ chipping.ແມ່ເຫຼັກ Samarium ສາມາດຖືກນໍາໃຊ້ສໍາລັບຄໍາຮ້ອງສະຫມັກທີ່ມີອຸນຫະພູມສູງທີ່ neodymium ຈະບໍ່ເຮັດວຽກ.


text:
ວັນທີ 2 ມິຖຸນາ ຜ່ານມາ, ກະຊວງການເງິນ ໄດ້ຈັດຕັ້ງປະຕິບັດຕິດ ກາໝາຍ(ໂລໂກ້) ລົດຮັບໃຊ້ວຽກທາງລັດຖະການ ໂດຍມີ ທ່ານ ບຸນໂຈມ ອຸບົນປະເສີດລັດຖະມົນຕີກະຊວງການເງິນ, ມີຮອງລັດຖະມົນຕີ, ຫົວໜ້າຫ້ອງການກະຊວງ, ຫົວໜ້າກົມຄຸ້ມຄອງຊັບສິນແຫ່ງລັດ, ພ້ອມດ້ວຍຄະນະຮັບຜິດຊອບ ແລະ ພາກສ່ວນກ່ຽວຂ້ອງເຂົ້າຮ່ວມ ທັງນີ້ ກໍເພື່ອສືບຕໍ່ຈັດຕັ້ງປະຕິບັດວາລະແຫ່ງຊາດ ວ່າດ້ວຍການແກ້ໄຂຄວາມຫຍຸ້ງຍາກທາງດ້ານເສດຖະກິດ-ການເງິນ ໂດຍສະເພາະພາຍຫລັງສຳເລັດການເຜີຍແຜ່ດຳລັດວ່າດ້ວຍລົດ ຂອງລັດສະບັບເລກທີ 599/ລບ ແລະ ບັນດານິຕິກຳທີ່ກ່ຽວຂ້ອງຂັ້ນສູນກາງ ແລະ ທ້ອງຖິ່ນໃນຂອບເຂດທົ່ວປະເທດ, ທັງເປັນການຕິດຕາມ, ຊຸກຍູ້ການຈັດ ຕັ້ງປະຕິບັດດຳລັດດັ່ງກ່າວ ໃຫ້ບັນລຸຜົນສຳເລັດຕາມຄາດໝາຍທີ່ກຳນົດໄວ້.
ການຈັດຕັ້ງປະຕິບັດຕິດ ກາໝາຍ(ໂລໂກ້) ລົດຮັບໃຊ້ວຽກທາງລັດຖະການ (ລົດບໍລິຫານຂອງລັດ,ລົດວິຊາສະເພາະ) ຂອງກະຊວງການເງິນ ໃຫ້ບັນດາກົມອ້ອມຂ້າງກະຊວງການເງິນ ເປັນຕົ້ນ ຫ້ອງການກະຊວງ, ກົມພາສີ, ກົມສ່ວຍສາອາກອນ, ຄັງເງິນແຫ່ງຊາດ, ກົມຄຸ້ມຄອງຊັບສິນແຫ່ງລັດ ເພື່ອຄວາມເປັນເອກະພາບໃນການນຳໃຊ້ລົດບໍລິຫານຂອງລັດ ພາຍໃນກະຊວງການເງິນ ພາຍໃຕ້ການຊີ້ນຳນຳພາຂອງຄະນະນຳກະຊວງການເງິນ ແລະ ຈະໄດ້ສືບຕໍ່ຕິດກາໝາຍ ໃສ່ລົດບໍລິຫານຂອງລັດ, ລົດວິຊາສະເພາະຂອງກະຊວງການເງິນໃຫ້ຄົບຖ້ວນ. ທັງນີ້, ກໍເພື່ອເປັນການຍົກສູງປະສິດທິຜົນ ຄຸ້ມຄອງລາຍຈ່າຍງົບປະມານຂອງລັດດ້ວຍມາດຕະການປະຢັດມັດທະຍັດ, ຕ້ານການຟູມເຟືອຍ ແລະ ຈຳກັດລາຍຈ່າຍງົບປະ ມານທີ່ບໍ່ຈຳເປັນ ໂດຍເປັນການປະກອບສ່ວນໃນການຈັດຕັ້ງຜັນຂະຫຍາຍວາລະແຫ່ງຊາດ ວ່າດ້ວຍການແກ້ໄຂຄວາມຫຍຸ້ງຍາກທາງດ້ານເສດຖະກິດ-ການເງິນ ໃຫ້ເປັນຮູບປະທຳໃຫ້ປະກົດຜົນເປັນຈິງ.
ດຳລັດສະບັບເລກທີ 599/ລບ ແມ່ນໜຶ່ງໃນນິຕິກຳ ກໍຄື ມາດຕະການທີ່ລັດຖະ ບານ ໄດ້ຈັດຕັ້ງຜັນຂະຫຍາຍ ວາລະແຫ່ງຊາດ ວ່າດ້ວຍການແກ້ໄຂຄວາມຫຍຸ້ງຍາກທາງດ້ານເສດຖະກິດ-ການເງິນ ເປັນອັນລະອຽດ ເຊິ່ງເນື້ອໃນຈິດໃຈຂອງດຳລັດດັ່ງກ່າວ ເປັນການຍົກສູງປະສິດທິຜົນ ຄຸ້ມຄອງລາຍຈ່າຍງົບປະມານຂອງລັດ ດ້ວຍມາດຕະການປະຢັດມັດທະຍັດ, ຕ້ານການຟູມເຟືອຍ ແລະ ຈຳກັດລາຍຈ່າຍງົບປະມານທີ່ບໍ່ຈຳເປັນໂດຍການຄຸ້ມຄອງລົດຂອງລັດ ໃຫ້ມີຄວາມເປັນເອກະພາບລວມສູນ, ສະເໝີພາບ, ນຳໃຊ້ຖືກເປົ້າໝາຍ, ມີຄວາມໂປ່ງໃສ, ມີລະບຽບວິໄນ, ສາມາດກວດສອບໄດ້ ແລະ ສອດ ຄ່ອງກັບເງື່ອນໄຂຕົວຈິງ ໂດຍສະເພາະການຫລຸດຈຳນວນລົດລົງ, ການຖອນຄືນ, ການ ດຸ່ນດ່ຽງດັດສົມລົດປະຈຳຕຳແໜ່ງ, ດັດປັບການເບີກຈ່າຍນ້ຳມັນ, ການຫັນມາໃຊ້ລົດໄຟຟ້າໃຫ້ຫລາຍຂຶ້ນ ແລະ ອື່ນໆ.
ການຈັດຕັ້ງປະຕິບັດດຳລັດສະບັບນີ້, ສ່ອງແສງໃຫ້ເຫັນເຖິງຄວາມພະຍາຍາມຂອງພັກ ແລະ ລັດໃນການສ້າງການຫັນປ່ຽນໃໝ່ຢ່າງແຂງແຮງໃນການຄຸ້ມຄອງ ແລະ ນຳໃຊ້ຊັບສິນຂອງລັດໃຫ້ເກີດປະໂຫຍດສູງສຸດ, ປະກອບສ່ວນແກ້ໄຂຄວາມຫຍຸ້ງຍາກທາງດ້ານເສດຖະກິດ-ການເງິນຂອງປະເທດ, ສ້າງລັດຂອງປະຊາຊົນໃຫ້ເຂັ້ມແຂງ, ສ້າງຄວາມໄວ້ເນື້ອເຊື່ອໃຈຂອງປະຊາຊົນ ແລະ ສັງຄົມຫລາຍຂຶ້ນ, ສິ່ງສຳຄັນແມ່ນປະຕິບັດທິດຫັນປ່ຽນໃໝ່ຢ່າງແຂງແຮງເລິກເຊິ່ງ ແລະ ຮອບດ້ານ.
ຂ່າວ-ພາບ: ກະຊວງການເງິນ


text:
ເອກະສານສະບັບນີ້ໄດ້ອະທິບາຍເຖິງວິໄສທັດຮ່ວມກັນແລະການບັນຍາຍ ສຳ ລັບລະບົບອາຫານທົ່ວໂລກຂອງພວກເຮົາທີ່ສົ່ງເສີມສຸຂະພາບຂອງມະນຸດ, ນິເວດວິທະຍາ, ແລະສຸຂະພາບຂອງສັດ. ມັນແມ່ນຜົນມາຈາກຂະບວນການມີສ່ວນຮ່ວມທີ່ ນຳ ພາໂດຍພາກສ່ວນກ່ຽວຂ້ອງໄດ້ລວບລວມຄວາມເຂົ້າໃຈແລະ ຄຳ ຄິດເຫັນຈາກບຸກຄົນແລະອົງການຈັດຕັ້ງຕ່າງໆທີ່ເຮັດວຽກໃນຂອບເຂດອາຫານ - ສຸຂະພາບ, ພາຍໃນແລະຫຼາຍສະພາບການ, ເກັດ, ວັດທະນະ ທຳ ແລະພູມສາດ. ມັນມີຈຸດປະສົງເພື່ອສົ່ງເສີມການສົນທະນາຫຼາຍຂື້ນກ່ຽວກັບໂອກາດທີ່ຈະເລັ່ງການຫັນປ່ຽນລະບົບອາຫານຂອງພວກເຮົາ - ວິທີການປັບປຸງວິທີການຜະລິດ, ການເກັບກ່ຽວ, ການປຸງແຕ່ງ, ການແຈກຢາຍ, ການບໍລິໂພກແລະການ ກຳ ຈັດ - ເພື່ອໃຫ້ທຸກລະບົບຂອງອາຫານສາມາດບັນລຸສຸຂະພາບແລະຄວາມຍືນຍົງ. ເປົ້າ ໝາຍ ໂດຍຜ່ານນະໂຍບາຍ, ການປະຕິບັດແລະຮູບແບບທຸລະກິດ ໃໝ່. ການປ່ຽນແປງແບບປ່ຽນແປງຈະບໍ່ເກີດຂື້ນໂດຍບໍ່ມີການປ່ຽນແປງການເລົ່າເລື່ອງແລະແນວຄິດຈິດໃຈ, ວິໄສທັດທີ່ດົນໃຈກ່ຽວກັບສິ່ງທີ່ເປັນໄປໄດ້, ແລະການຮັບຮູ້ວ່າສຸຂະພາບດ້ານນິເວດວິທະຍາແລະສັດມີຄວາມ ສຳ ຄັນຕໍ່ສຸຂະພາບ, ສະຫວັດດີພາບແລະຄວາມສຸກ.
ຫມວດ: ພາສາ:ຊັບພະຍາກອນ


text:
ການເຊື່ອມສານເສດຖະກິດ ລາວ ເຂົ້າສູ່ພູມມິພາກອາຊຽນ ດ້ວຍການພັດທະນາດ້ານທຸລະກິດ ແລະ ການຄ້າ
ລາຍລະອຽດຂອງໂຄງການ
ຊື່ໂຄງການ : ການເຊື່ອມສານເສດຖະກິດ ລາວ ເຂົ້າສູ່ພູມມິພາກອາຊຽນ ດ້ວຍການພັດທະນາດ້ານທຸລະກິດ ແລະ ການຄ້າ
ໃຫ້ທຶນໂດຍ : ກະຊວງ ການຮ່ວມມືດ້ານເສດຖະກິດ ແລະ ການພັດທະນາ (BMZ)
ປະເທດ : ລາວ
ຄູ່ຮ່ວມງານໂຄງການ : ກະຊວງ ແຜນການ ແລະ ການລົງທຶນ, ກະຊວງອຸດສາຫະກໍາ ແລະ ການຄ້າ
ໄລຍະໂຄງການ : 2014 ຫາ 2017
ຄວາມເປັນມາ
ປະຊາຄົມເສດຖະກິດອາຊຽນ (AEC) ທີ່ຈະມາເຖິງນີ້ ແມ່ນມີຄວາມສຳພັນທີ່ສຳຄັນຍິ່ງ ຕໍ່ການພັດທະນາເສດຖະກິດຂອງລາວ. ມັນຈະເປັນການສ້າງຕະຫຼາດດ່ຽວ ທີ່ມີຜູ້ຊົມໃຊ້ເຖີງ 670 ລ້ານຄົນ. ສໍາລັບປະເທດນ້ອຍ ແລະ ບໍ່ມີທາງອອກສູ່ທະເລເຊັ່ນ ສປປ ລາວ, ການເປັນສະມາຊິກປະຊາຄົມເສດຖະກິດອາຊຽນ ຈະມີທ່າແຮງມະຫາສານ ໃນການເອື້ອອຳນວຍໃຫ້ເຂົ້າເຖິງຕະຫຼາດພູມມິພາກໄດ້ເປັນຢ່າງດີ. ຖານການຜະລິດດ່ຽວ ຈະເພີ່ມໂອກາດໃຫ້ເປັນສ່ວນປະກອບໜຶ່ງ ຂອງຕ່ອງໂສ້ມູນຄ່າພູມມິພາກ. ດ້ານການຄ້າຕ່າງປະເທດໃນ ສປປ ລາວ ຫຼາຍກວ່າເຄິ່ງແມ່ນຄ້າຂາຍກັບບັນດາລັດພາຄີຂອງອາຊຽນ ເຖິງຢ່າງໃດກໍ່ດີ ກາລະໂອ ກາດທີ່ເປັນບວກຈາກການຮ່ວມເປັນປະຊາຄົມເສດຖະກິດອາຊຽນນັ້ນ ຈະຕິດຕາມມາດ້ວຍບັນດາສິ່ງທ້າທາຍຫຼາຍປະການ ເຊິ່ງທາງພາກລັດ ແລະ ເອກະຊົນ ຕ້ອງໄດ້ຕຽມຄວາມພ້ອມໃນໄລຍະສັ້ນພາຍໃນປີ ຄສ 2015 ນີ້.
ລັດຖະບານລາວ ກຳລັງປະເຊີນກັບໜ້າທີ່ໆທ້າທ້າຍ ໃນການປັບປ່ຽນລະບຽບການທີ່ຈຳເປັນຕ່າງໆ ເພື່ອໃຫ້ສອດຄ່ອງກັບສັນຍາອາຊຽນ, ນີ້ບໍ່ພຽງແຕ່ຮຽກຮ້ອງຄວາມຮູ້ທາງດ້ານເຕັກນິກທີ່ເລີກເຊິ່ງກວ້າງຂວາງເທົ່ານັ້ນ ຫາກຍັງຮຽກຮ້ອງໃຫ້ມີການຮ່ວມປະສານງານຂອງບັນດາຂະແໜງການ ແລະ ອົງການຈັດຕັ້ງຕ່າງໆ ທີ່ກ່ຽວຂ້ອງຂອງລັດ. ໃນສະພາວະຄວາມເປັນຈິງຂອງການເປີດກວ້າງການຄ້າເສລີ ຂະແໜງທຸລະກິດຈະໄດ້ປະເຊີນການແຂ່ງຂັນ ກັບບັນດາປະເທດສະມາຊິກອາຊຽນທີ່ມີຄວາມກ້າວໜ້າກວ່າ. ໃນຂະນະດຽວກັນ, ການສົ່ງອອກຕົ້ນຕໍຂອງປະເທດລາວ ຍັງແມ່ນພະລັງງານ ແລະ ຊັບພະຍາກອນບໍ່ແຮ່, ທັງສອງຂະແໜງການ ລ້ວນແລ້ວແຕ່ສົ່ງຜົນຈໍາກັດຕໍ່ການຈ້າງງານພາຍໃນ.
ພາກທຸລະກິດສ່ວນຫຼາຍໃນປະເທດລາວ ແມ່ນທຸລະກິດຂະໜາດນ້ອຍ ແລະ ຂະໜາດກາງ (SMEs). ດັ່ງນັ້ນ, ການສົ່ງເສີມພັດທະນາພາກທຸລະກິດເຫຼົ່ານີ້ ຈຶ່ງເປັນທ່າແຮງອັນຍິ່ງໃຫຍ່ ທີ່ຈະເຮັດໃຫ້ການເຊື່ອມສານເສດຖະກິດພູມມິພາກອາຊຽນມີ ຄວາມສະເໝີພາບແບບຍືນຍົງ.
ຈຸດປະສົງ
ລັດຖະບານລາວ ໄດ້ປະສົບຜົນສຳເລັດໃນການຄຸ້ມຄອງວຽກງານການເຊື່ອມໂຍງ ແລະ ປັບປຸງສະພາບແວດລ້ອມດ້ານລະບຽບການຄ້າ ແລະ ການລົງທຶນ ໃນພາກພື້ນ. ພາກທຸລະກິດຂອງລາວ ສາມາດໄດ້ຮັບຜົນປະໂຫຍດ ແລະ ຫຼຸດຜ່ອນຄວາມສ່ຽງຕ່າງໆ ຈາກການເປັນສະມາຊິກປະຊາຄົມເສດຖະກິດອາຊຽນ (AEC)
ເປົ້າໝາຍ
ດ້ວຍການຮ່ວມມືກັບບັນດາພາກສ່ວນກ່ຽວຂ້ອງຂອງພາກລັດ ແລະ ເອກະຊົນ, ໂຄງການ ເຊື່ອມສານເສດຖະກິດລາວເຂົ້າສູ່ພູມມິພາກອາຊຽນ ດ້ວຍການພັດ ທະນາດ້ານທຸລະກິດ ແລະ ການຄ້າ (RELATED) ມຸ່ງໃສ່ການສະໜັບສະໜູນໃຫ້ ສປປ ລາວ ໄດ້ຮັບຜົນປະໂຫຍດ ແລະ ສະກັດກັ້ນຄວາມສ່ຽງຕ່າງໆ ຈາກປະຊາຄົມເສດຖະກິດອາຊຽນ (AEC) ເຊິ່ງຈະສ້າງຕັ້ງຂື້ນໃນປີ 2015 ນີ້. ໂຄງການດັ່ງກ່າວລວມມີ 3 ນິມິດໝາຍຕົ້ນຕໍເຊັ່ນ: ປະກອບສ່ວນສ້າງສັນສະພາບເອື້ອອຳນວຍທາງດ້ານລະບຽບການ ດ້ານການຄ້າ ແລະ ການລົງທຶນໃນລະດັບພູມມິພາກ, ຊ່ວຍພາກລັດໃນການສ້າງສັນຂະບວນການເຊື່ອມໂຍງ ແລະ ສະໜັບສະໜູນພາກເອກະຊົນ ໃຫ້ໄດ້ຮັບຜົນປະໂຫຍດ ຈາກປະຊາຄົມເສດຖະກິດອາຊຽນ (AEC).
ອີງຕາມສະພາບທາງດ້ານລະບຽບການ, ໂຄງການໄດ້ໃຫ້ການຊ່ວຍເຫຼືອແກ່ເຈົ້່າໜ້າທີ່ຂອງລາວ ໃນການຜັນຂະຫຍາຍບັນດາສັນຍາຂອງອາຊຽນ ເປັນລະບຽບການພາຍໃນ ໃນຂົງເຂດການຄ້າຊາຍແດນ ທີ່ຕິດພັນກັບສິນຄ້າ ແລະ ການບໍລິການ ເຊັ່ນດຽວກັບການອໍານວຍຄວາມສະດວກໃຫ້ແກ່ການລົງທຶນ ທີ່ຕິດພັນກັບການຄ້າ, ໂດຍສະເພາະໃນຮູບແບບຂອງເຂດເສດຖະກິດພິເສດຕ່າງໆ (SEZs). ພ້ອມກັນນັ້ນ, ໂຄງການ ຍັງປະກອບສ່ວນທາງດ້ານການເງິນສະໜັບສະໜູນ ແລະ ອຳນວຍຄວາມສະດວກໃຫ້ແກ່ການພັດທະນາການຄ້າໄລຍະສອງ (TDF II). ອົງການຜູ້ໃຫ້ການສະໝັບສະໜູນທຶນຈາກຫຼາຍປະເທດ ໄດ້ຕົກລົງ ສົ່ງເສີມການຈັດຕັ້ງປະຕິບັດໜ້າວຽກສໍາຄັນລະດັບຊາດ ທີ່ເປັນບູລິມະສິດທາງດ້ານການຄ້າ.
ຍ້ອນຄວາມສັບຊ້ອນ ແລະ ການມີສ່ວນຮ່ວມຂອງຫຼາຍພາກສ່ວນກ່ຽວຂ້ອງ ໃນການເຊື່ອມສານເສດຖະກິດອາຊຽນ, ໂຄງການ ໄດ້ສະໜັບສະໜູນການຊີ້ນໍາ, ການປະສານງານ ແລະ ການຕິດຕາມກວດກາຜົນຂອງການຈັດຕັ້ງປະຕິບັດເສດຖະກິດປະຊາຄົມ ອາຊຽນ AEC. ນອກຈາກນີ້ ໂຄງການດັ່ງກ່າວ ຍັງມີຈຸດມຸ່ງໝາຍທີ່ຈະຍົກລະດັບຄວາມຮັບຮູ້ ໃນການຜັນຂະຫຍາຍຂະບວນການການເຊື່ອມສານເສດຖະກິດອາຊຽນ ແລະ ເພີ່ມທະວີຂະບວນການເຈລະຈາທີ່ສ້າງສັນ.
ທ້າຍນີ້ ໂຄງການ RELATED ຍັງໃຫ້ການຊ່ວຍເຫຼືອສະມາຄົມທຸລະກິດຂອງລາວ ໂດຍສະເພາະຫົວໜ່ວຍວິສາຫະກິດຂະໜາດນ້ອຍ ແລະ ຂະໜາດກາງ (SMEs) ເພື່ອກຽມພ້ອມຕໍ່ທ່າແຮງ ແລະ ສິ່ງທ້າທາຍຕ່າງໆໃນການເຊື່ອມສານສູ່ພູມມິພາກ. ໂຄງການ ໄດ້ຍົກສູງຂີດຄວາມສາມາດທາງດ້ານການດໍາເນີນທຸລະກິດ ແລະ ດ້ານເຕັກນິກຂອງພາກທຸລະກິດ ເພື່ອປັບປຸງຄວາມສາມາດໃນການແຂ່ງຂັນ, ມາດຕະຖານຂອງຜະລິດຕະພັນ ແລະ ການເຂົ້າເຖິງບັນດາປະເທດອາຊຽນ.
ສິ່ງທີ່ພວກເຮົາໄດ້ບັນລຸ
ໂຄງການ RELATED ສ້າງຂື້ນຈາກຜົນໄດ້ຮັບ ແລະ ປະສົບການຂອງແຜນງານຮ່ວມມືດ້ານການພັດທະນາ ລາວ-ເຢຍລະມັນໃນຂົງເຂດການເຊື່ອມສານເສດຖະກິດພູມມິພາກ ແລະ ການພັດທະນາພາກທຸລະກິດທີ່ຜ່ານມາ. ແຜນງານເຫຼົ່ານີ້ ໄດ້ຊ່ວຍເພີ່ມທະວີຄວາມຮັບຮູ້ ເຖີງຄວາມສໍາຄັນໃນການສ້າງປະຊາຄົມເສດຖະກິດອາຊຽນ ແລະ ສະໜັບສະໜູນພັດທະນາຄວາມສາມາດຮັບມືກັບຜົນຂອງ AEC ທີ່ຈະຕາມມາ. ໃນນັ້ນ ປະກອບມີ 670 ຕົວແທນຂອງລັດ ແລະ ເອກະຊົນ ໄດ້ຮັບການອົບຮົມໃນຫຼາກຫຼາຍຫົວຂໍ້ກ່ຽວກັບປະຊາຄົມເສດຖະກິດອາຊຽນ, ເພື່ອເຮັດໃຫ້ການສ້າງປະຊາຄົມເສດຖະກິດອາຊຽນມີປະສິດທິຜົນ ລັດຖະບານຍັງໄດ້ຮັບການຊ່ວຍເຫຼືອດ້ານການປະຕິບັດພັນທະສັນຍາໃນການເຊື່ອມໂຍງ AEC ແລະ ການຕິດຕາມກວດກາຜົນຂອງການຈັດຕັ້ງປະຕິບັດ.
ນອກນີ້ GIZ ຍັງໄດ້ໃຫ້ການສະໜັບສະໜູນການຄົ້ນຄວ້າຜະລິດຕະພັນຂອງລາວ ທີ່ມີທ່າແຮງແກ່ການສົ່ງອອກສູ່ຕະຫຼາດອາຊຽນ ແລະ ພັດທະນາຕ່ອງໂສ້ມູນຄ່າເພີ່ມຜະລິດຕະພັນບູລິມະສິດ.
ການພັດທະນາຄວາມສາມາດຂອງບັນດາສະພາການຄ້າ ແລະ ອຸດສາຫະກໍາ ລວມທັງບັນດາສະມາຄົມທຸລະກິດກໍ່ໄດ້ຮັບການປັບປຸງ ເພື່ອຕອບສະໜອງການບໍລິການໃຫ້ຄໍາປຶກສາແກ່ບັນດາສະມາຊິກ ກ່ຽວກັບປະຊາຄົມເສດຖະກິດອາຊຽນ (AEC). ຂະແໜງທຸລະກິດ ໄດ້ມີ ຄວາມເພີ່ງພໍໃຈຫຼາຍຂື້ນຕໍ່ກັບການບໍລິການ ແລະ ການຊີ້ນໍາຂອງພາກລັດໃນຊຸມປີທີ່ຜ່ານມາ.


text:
ຂ່າວສານ
ນະຄອນ ໂຮ່ຈີມິນ ຍູ້ແຮງການຮ່ວມມືພັດທະນາພະລັງງານຂຽວ, ສະອາດກັບ ອາເມລິກາ
ທ່ານ ຫງວຽນວັນເນັນ, ເຊື່ອໝັ້ນວ່າ ໃນໄລຍະຈະມາເຖິງ 2 ປະເທດຈະມີການເຄື່ອນໄຫວຮ່ວມມືຫຼາຍຢ່າງກວ່າອີກ.
ທ່ານ ຫງວຽນວັນເນັນ, ເລຂາຄະນະພັກນະຄອນ ໂຮ່ຈີມິນ ຕ້ອນຮັບທ່ານ John Kerry, ທູດພິເສດຂອງປະທານາທິບໍດີ ອາເມລິກາ. (ພາບ: TTXVN)
ຕອນຄ່ຳວັນທີ 25 ກຸມພາ, ຢູ່ນະຄອນ ໂຮ່ຈີມິນ, ທ່ານ ຫງວຽນວັນເນັນ, ເລຂາຄະນະພັກນະຄອນ ໂຮ່ຈີມິນ ໄດ້ໃຫ້ການຕ້ອນຮັບທ່ານ John Kerry, ທູດພິເສດຂອງປະທານາທິບໍດີ ອາເມລິກາ ຮັບຜິດຊອບກ່ຽວກັບການປ່ຽນແປງຂອງດິນຟ້າອາກາດ, ເນື່ອງໃນໂອກາດການຢ້ຽມຢາມ ຫວຽດນາມ ຢ່າງເປັນທາງການ.
ທີ່ການຕ້ອນຮັບ, ທ່ານ ຫງວຽນວັນເນັນ, ເຊື່ອໝັ້ນວ່າ ໃນໄລຍະຈະມາເຖິງ 2 ປະເທດຈະມີການເຄື່ອນໄຫວຮ່ວມມືຫຼາຍຢ່າງກວ່າອີກ, ໂດຍສະເພາະແມ່ນກັບບັນດາທ້ອງຖິ່ນ, ວິສາຫະກິດ ອາເມລິກາ ເພື່ອຮ່ວມເດີນທາງພ້ອມກັບນະຄອນ ໂຮ່ຈີມິນ ໃນການພັດທະນາພະລັງງານຂຽວ, ພະລັງງານສະອາດ ແລະ ພະລັງງານຜະລິດຄືນໃໝ່.
ທ່ານ John Kerry ໃຫ້ຮູ້ວ່າ, ມີວິສາຫະກິດຫຼາຍແຫ່ງຂອງ ອາເມລິກາ ມີຄວາມສາມາດບົ່ມຊ້ອນຢ່າງພຽງພໍເພື່ອຊ່ວຍ ນະຄອນໂຮ່ຈີມິນ ກໍຄືບັນດາທ້ອງຖິ່ນຂອງ ຫວຽດນາມ ຮັບມືກັບການປ່ຽນແປງຂອງດິນຟ້າອາກາດ, ທ່ານກໍ່ເຊື່ອໝັ້ນວ່າ ຫວຽດນາມ ມີຄວາມສາມາດຫຼາຍພໍສົມຄວນ ໃນການນຳໜ້າບັນດາປະເທດຢູ່ພາກພື້ນອາຊີຕາເວັນອອກສ່ຽງໃຕ້ ໃນຂົງເຂດພັດທະນາພະລັງງານໃໝ່.
(ແຫຼ່ງຄັດຈາກ VOV)


text:
ທ່ານ ຫງວຽນຝູຈ້ອງ ແລະທ່ານ ບຸນທອງ ຈິດມະນີ ສະແດງຄວາມປິຕິຊົມຊື່ນຕໍ່ໝາກຜົນການຮ່ວມມືອັນດີງາມໃນທຸກຂົງເຂດລະຫວ່າງສອງພັກ, ສອງລັດໃນໄລຍະຜ່ານມາ; ຢັ້ງຢືນວ່າເຖິງວ່າໃນສະພາບການໃດ, ສອງຝ່າຍກໍ່ຈະຮ່ວມແຮງຮ່ວມໃຈຮັກສາ ແລະເພີ່ມພູນຄູນສ້າງເພື່ອໃຫ້ການພົວພັນຈົງຮັກພັກດີ, ບໍລິສຸດຜຸດຜ່ອງຫວຽດນາມ-ລາວ, ລາວ-ຫວຽດນາມ ໝັ້ນຄົງຂະໜົງແກ່ນຊົ່ວກາລະນານ, ນໍາເອົາຜົນປະໂຫຍດທີ່ແທດຈິງມາໃຫ້ແກ່ປະຊາຊົນສອງປະເທດ, ຖືກກັບລັກສະນະຂອງສາຍພົວພັນແບບພິເສດທັງເປັນສະຫາຍ, ທັງເປັນອ້າຍນ້ອງ, ຮ່ວມທຸກຮ່ວມສຸກ, ແບ່ງທຸກແບ່ງຍາກນຳກັນ.
ການນໍາສອງທ່ານເນັ້ນໜັກວ່າ ສອງຝ່າຍພ້ອມກັນສົມທົບກັນຢ່າງແໜ້ນແຟ້ນໃນການຜັນຂະຫຍາຍການປະຕິບັດບັນດາຂໍ້ຕົກລົງລະຫວ່າງການນໍາຂັ້ນສູງສອງພັກ, ສອງລັດຢ່າງມີປະສິດທິຜົນ; ເພີ່ມທະວີການແລກປ່ຽນ, ແບ່ງປັນບົດຮຽນໃນການວາງແນວທາງ, ຜັນຂະຫຍາຍການປະຕິບັດພາລະກິດສ້າງສາ ແລະພັດທະນາປະເທດ, ນໍາການພົວພັນຮ່ວມມືສອງຝ່າຍໃຫ້ນັບມື້ນັບເຂົ້າສູ່ລວງເລິກ, ແທດຈິງ ແລະມີປະສິດທິຜົນ.
la.qdnd.vn


text:
ຄວາມແຕກຕ່າງທີ່ ສຳ ຄັນລະຫວ່າງ sulfite ແລະ sulfur trioxide ແມ່ນວ່າ sulfite ແມ່ນທາດປະສົມ ionic ທີ່ມີ anion sulfate (IV) ໃນຂະນະທີ່ trioxide sulfur ແມ່ນທາດປະສົມທີ່ບໍ່ແມ່ນ ionic. Sulfite ແລະ sulfur trioxide ແມ່ນທາດປະສົມເຄມີທີ່ມີອະຕອມຊູນຟູຣິກ. ຄຳ ວ່າ sulfites referາຍເຖິງທາດປະສົມທາດ ionic ທີ່ບັນຈຸທາດ anion sulfite ຜູກມັດກັບ cation ທີ່ແຕກຕ່າງກັນ. ທາດຊູນຟູຣິກໄດອອກໄຊເປັນ […]
ຄວາມແຕກຕ່າງລະຫວ່າງ Perlite ແລະ Zeolite
ຄວາມແຕກຕ່າງທີ່ ສຳ ຄັນລະຫວ່າງ perlite ແລະ zeolite ແມ່ນວ່າ perlite ປະກົດເປັນສີຂາວໃນຂະນະທີ່ zeolite ປະກົດເປັນສີເຫຼືອງ, ສີຟ້າ, ຫຼືສີຂຽວ. Perlite ແມ່ນທາດປະສົມອະນົງຄະທາດທີ່ມີປະລິມານນ້ ຳ ຂ້ອນຂ້າງສູງ, ແລະມັນເປັນແກ້ວແກ້ວພູເຂົາໄຟຊະນິດ ໜຶ່ງ. ໃນທາງກົງກັນຂ້າມ, Zeolite ແມ່ນແຮ່ທາດ aluminosilicate microporous. ເນື້ອໃນ 1. ພາບລວມ […]
ຄວາມແຕກຕ່າງລະຫວ່າງ Ferro Manganese ແລະ Silico Manganese
ຄວາມແຕກຕ່າງທີ່ ສຳ ຄັນລະຫວ່າງ ferro manganese ແລະ silico manganese ແມ່ນວ່າ ferro manganese ແມ່ນປະເພດຂອງໂລຫະປະສົມ manganese ທີ່ປະກອບດ້ວຍ manganese ແລະທາດເຫຼັກພ້ອມກັບກາກບອນ ຈຳ ນວນ ໜຶ່ງ, ໃນຂະນະທີ່ silico manganese ມີ silicon ແລະ manganese ພ້ອມກັບຄາບອນ ຈຳ ນວນ ໜຶ່ງ. Ferro manganese ແລະ silico manganese ແມ່ນສອງປະເພດຂອງໂລຫະປະສົມຂອງ manganese ທີ່ […]
ຄວາມແຕກຕ່າງລະຫວ່າງ Ammonia ແລະ Boron Trifluoride
ຄວາມແຕກຕ່າງທີ່ ສຳ ຄັນລະຫວ່າງແອມໂມເນຍແລະ boron trifluoride ແມ່ນວ່າແອມໂມເນຍແມ່ນໂມເລກຸນຂົ້ວໂລກ, ໃນຂະນະທີ່ boron trifluoride ແມ່ນໂມເລກຸນທີ່ບໍ່ແມ່ນຂົ້ວ. ແອມໂມເນຍແລະ boron trifluoride ມີປະລໍາມະນູຄ້າຍຄືກັນແລະມີການເຊື່ອມຕໍ່ທີ່ຄ້າຍຄືກັນຢ່າງໃກ້ຊິດຂອງອາຕອມ, ແຕ່ວ່າມີຄູ່ເອເລັກໂຕຣນິກຢູ່ຄົນດຽວຢູ່ເທິງອະຕອມໄນໂຕຣເຈນໃນໂມເລກຸນແອມໂມເນຍໃນຂະນະທີ່ບໍ່ມີເອເລັກໂຕຣນິກດ່ຽວ […]
ຄວາມແຕກຕ່າງລະຫວ່າງ KH2PO4 ແລະ K2HPO4
ຄວາມແຕກຕ່າງທີ່ ສຳ ຄັນລະຫວ່າງ KH2PO4 ແລະ K2HPO4 ແມ່ນວ່າ KH2PO4 ແມ່ນ monobasic ແລະສາມາດປ່ອຍທາດໂພແທດຊຽມໃນປະລິມານຕ່ ຳ ໃນຂະນະທີ່ K2HPO4 ແມ່ນ dibasic ແລະສາມາດປ່ອຍທາດໂພແທດຊຽມໃນປະລິມານສູງເມື່ອ ນຳ ໃຊ້ໃນປຸຍ. ຄຳ ສັບ monobasic ແລະ dibasic referາຍເຖິງ ຈຳ ນວນຂອງໂພແທດຊຽມທີ່ຜູກມັດກັບໂມເລກຸນຟອສເຟດ. ໃນ […]
ຄວາມແຕກຕ່າງລະຫວ່າງ Glucosamine Sulfate ແລະ Glucosamine Sulfate Potassium Chloride
ຄວາມແຕກຕ່າງທີ່ ສຳ ຄັນລະຫວ່າງ glucosamine sulfate ແລະ glucosamine sulfate potassium chloride ແມ່ນວ່າ glucosamine sulfate ເປັນສານທີ່ເກີດຂຶ້ນຕາມ ທຳ ມະຊາດຢູ່ໃນຮ່າງກາຍຂອງມະນຸດ, ໃນຂະນະທີ່ glucosamine sulfate potassium chloride ເປັນສານສັງເຄາະ. ທັງ glucosamine sulfate ແລະ glucosamine sulfate potassium chloride ແມ່ນມາຈາກນ້ ຳ ຕານ amino glucosamine. ເນື້ອໃນ 1. ພາບລວມແລະຄວາມແຕກຕ່າງທີ່ ສຳ ຄັນ 2. Glucosamine ແມ່ນຫຍັງ 3. ແມ່ນຫຍັງ […]
ຄວາມແຕກຕ່າງລະຫວ່າງ Chlorite ແລະ Chloride
ຄວາມແຕກຕ່າງທີ່ ສຳ ຄັນລະຫວ່າງ chlorite ແລະ chloride ແມ່ນທາດ chlorite ion ເປັນຕົວແທນຜຸພັງທີ່ແຂງແຮງ, ໃນຂະນະທີ່ chloride ບໍ່ແມ່ນຕົວແທນຜຸພັງ. Chlorite ແລະ chloride ແມ່ນທາດ anions ມາຈາກປະລໍາມະນູ chlorine. ທາດ anions ເຫຼົ່ານີ້ສາມາດເພີ່ມສະພາບການຜຸພັງຂອງພວກມັນໄດ້ໃນລະຫວ່າງປະຕິກິລິຍາທາງເຄມີ, ແຕ່ມີພຽງທາດ ion chlorite ເທົ່ານັ້ນທີ່ສາມາດຫຼຸດສະຖານະການຜຸພັງຂອງມັນໄດ້ອີກ, ໃນຂະນະທີ່ chloride [... ]
ຄວາມແຕກຕ່າງລະຫວ່າງອະລູມິນຽມຊັນເຟດແລະແອມໂມນຽມຊັນເຟດ
ຄວາມແຕກຕ່າງທີ່ ສຳ ຄັນລະຫວ່າງອາລູມິນຽມຊັນເຟດແລະແອມໂມນຽມຊັນເຟດແມ່ນອາລູມິນຽມຊັນເຟດເປັນເກືອໂລຫະ, ໃນຂະນະທີ່ແອມໂມນຽມຊັນເຟດເປັນເກືອອະນົງຄະທາດ. ອາລູມິນຽມຊັນເຟດເປັນເກືອໂລຫະທີ່ມີສູດເຄມີ Al2 (SO4) 3, ໃນຂະນະທີ່ Ammonium sulfate ເປັນສານປະສົມອະນົງຄະທາດທີ່ມີສູດເຄມີ (NH4) 2SO4. ເນື້ອໃນ 1. ພາບລວມແລະຄວາມແຕກຕ່າງທີ່ ສຳ ຄັນ 2. ອະລູມິນຽມແມ່ນຫຍັງ […]
ຄວາມແຕກຕ່າງລະຫວ່າງ Nascent Iodine ແລະ Lugol's Iodine
ຄວາມແຕກຕ່າງທີ່ ສຳ ຄັນລະຫວ່າງທາດໄອໂອດິນທີ່ເກີດຂື້ນໃi່ແລະທາດໄອໂອດິນຂອງ Lugol ແມ່ນວ່າທາດໄອໂອດິນທີ່ເກີດຂຶ້ນໃallows່ຊ່ວຍໃຫ້ຮ່າງກາຍດູດຊຶມທາດໄອໂອດິນໄດ້ຢ່າງມີປະສິດທິພາບ, ໃນຂະນະທີ່ທາດໄອໂອດິນຂອງ Lugol ສະແດງໃຫ້ເຫັນປະສິດທິພາບຕໍ່າໃນການດູດຊຶມທາດໄອໂອດິນເນື່ອງຈາກທາດໄອໂອດິນຢູ່ໃນມັນຖືກຜູກມັດກັບໂພແທດຊຽມເກືອແຮ່ທາດ. ທາດໄອໂອດິນທີ່ຕັ້ງຢູ່ແລະທາດໄອໂອດິນຂອງ Lugol ແມ່ນຢາທີ່ມີທາດໄອໂອດິນເປັນສ່ວນປະກອບ. ທາດໄອໂອດິນທີ່ຕັ້ງຢູ່ແມ່ນ […]
ຄວາມແຕກຕ່າງລະຫວ່າງອາຊິດ Phosphoric ແລະອາຊິດ Citric
ຄວາມແຕກຕ່າງທີ່ ສຳ ຄັນລະຫວ່າງອາຊິດ phosphoric ແລະກົດ citric ແມ່ນວ່າກົດ phosphoric ເປັນກົດແຮ່ທາດທີ່ອ່ອນແອ, ໃນຂະນະທີ່ກົດ citric ແມ່ນກົດອິນຊີທີ່ອ່ອນແອ. ອາຊິດ phosphoric ແລະອາຊິດ citric ແມ່ນອາຊິດອ່ອນແອ. ສະນັ້ນ, ອາຊິດເຫຼົ່ານີ້ບໍ່ສາມາດແຍກອອກເປັນທາດໄອອອນໄດ້ຢ່າງສົມບູນ; ເຂົາເຈົ້າພຽງແຕ່ສາມາດແຍກເຂົ້າໄປໃນໄອອອນໄດ້ບາງສ່ວນ. ເນື້ອໃນ 1. ພາບລວມແລະຄວາມແຕກຕ່າງທີ່ ສຳ ຄັນ […]
- 1
- 2
- 3
- …
- 53
- ໜ້າ ຕໍ່ໄປ»


text:
ກອງປະຊຸມສ້າງແຜນກໍານົດພະນັກງານນໍາພາ-ບັນຊາຂັ້ນສູນກາງພັກຄຸ້ມຄອງ.
ກະຊວງປ້ອງກັນຄວາມສະຫງົບ,ຈັດກອງປະຊຸມສ້າງແຜນກໍານົດພະນັກງານນໍາພາ-ບັນຊາຂັ້ນສູນກາງພັກຄຸ້ມຄອງ, ໃນວັນທີ 26 ກັນຍາ 2022 ນີ້, ພາຍໃຕ້ການເປັນປະທານ ຂອງພົນເອກ ວິໄລ ຫຼ້າຄໍາຟອງ ກໍາມະການກົມການເມືອງສູນກາງພັກ,ຮອງນາຍົກລັດຖະມົນຕີ, ລັດຖະມົນຕີກະຊວງປ້ອງກັນຄວາມສະຫງົບ, ມີບັນດາທ່ານຮອງລັດຖະມົນຕີ, ຫົວໜ້າກົມໃຫ່ຍ, ວິທະຍາຄານ,ກອງບັນຊາການປ້ອງກັນຄວາມສະຫງົບນະຄອນຫຼວງວຽງຈັນ, ບັນດາກອງບັນຊາການປ້ອງກັນຄວາມສະຫງົບແຂວງ, ກົມກອງອ້ອມຂ້າງກົມໃຫ່ຍແລະພະນັກງານຫຼັກແຫຼ່ງນໍາພາບັນຊາແລະຂະແໜງການທີ່ກ່ຽວຂ້ອງເຂົ້າຮ່ວມ.


text:
La Tudor Rose (ບາງຄັ້ງກໍ່ເອີ້ນວ່າ Union rose ຫລື ທຳ ມະດາ ອັງກິດ Rose) ແມ່ນເຄື່ອງ ໝາຍ ແຫ່ງຊາດຂອງປະເທດອັງກິດຕັ້ງແຕ່ທ້າຍອາຍຸກາງ. ດອກໄມ້ນີ້ໃຊ້ຊື່ຂອງມັນຈາກ ເຮືອນ Tudor, ລາຊະວົງທີ່ເຕົ້າໂຮມບັນດາເຮືອນທີ່ສູງສົ່ງຂອງ Lancaster ແລະ York.
ໃນ ໄສ້ປະເພນີຂອງປະເທດອັງກິດ, ດອກກຸຫລາບນີ້ແມ່ນສະແດງດ້ວຍຫ້າກີບດອກສີຂາວ (ເປັນຕົວແທນໃຫ້ແກ່ House of York) ແລະຫ້າສີແດງ (ເປັນຕົວແທນໃຫ້ແກ່ House of Lancaster). ເຖິງຢ່າງໃດກໍ່ຕາມ, ໃນໂລກຂອງການຂາຍດອກໄມ້, ດອກກຸຫລາບ Tudor ແມ່ນສີບົວ, hue ທີ່ເປັນຜົນມາຈາກການປະສົມຂອງດອກກຸຫລາບແດງແລະດອກກຸຫລາບຂາວ.
ຕົ້ນ ກຳ ເນີດທາງປະຫວັດສາດ
ດອກກຸຫລາບ Tudor ມີຄ່າໃຊ້ຈ່າຍທີ່ມີສັນຍາລັກທີ່ມີປະສິດທິພາບຍ້ອນວ່າມັນສະແດງເຖິງການສິ້ນສຸດຂອງການໂທ ສົງຄາມຂອງດອກກຸຫລາບ, ຂໍ້ຂັດແຍ່ງປະກອບອາວຸດທີ່ປະເຊີນ ໜ້າ ກັບສອງຄອບຄົວທີ່ມີ ອຳ ນາດສູງສຸດໃນປະເທດອັງກິດໃນສະຕະວັດທີ XNUMX.
ສົງຄາມສິ້ນສຸດລົງດ້ວຍໄຊຊະນະຂອງ Henry ຂອງ Lancaster ໃນ ການສູ້ຮົບຂອງສະ ໜາມ Bosworth (1485). ຜູ້ຊະນະໄດ້ປະກາດຕົນເອງວ່າເປັນກະສັດໂດຍຊື່ຂອງ ເຮັນຣີທີ VII, ເຖິງແມ່ນວ່າປີຕໍ່ມາລາວໄດ້ເປັນພັນລະຍາຂອງລາວ ເອລີຊາເບັດຂອງຢອກ, ດັ່ງນັ້ນຈຶ່ງເຮັດໃຫ້ທັງສອງຄອບຄົວສາມັກຄີກັນແລະສ້າງຄວາມເປັນເອກະພາບກັນ. ເພື່ອສະແດງເຖິງຄວາມສາມັກຄີ ໃໝ່ ນີ້ໃນສັນຍາລັກອັນດຽວ, ດອກກຸຫລາບສອງສີ (ດອກກຸຫລາບຕໍ່ມາ) ໄດ້ຖືກຮັບຮອງເອົາ, ເຊິ່ງຕັ້ງແຕ່ເວລານັ້ນເປັນທີ່ຮູ້ຈັກກັນວ່າດອກກຸຫລາບຫລືດອກກຸຫລາບ.
ນອກ ເໜືອ ຈາກນິທານ, ຄວາມເປັນຈິງທາງປະຫວັດສາດຢັ້ງຢືນວ່າໃນໄລຍະສົງຄາມກາງເມືອງອັງກິດທີ່ນອງເລືອດພຽງແຕ່ສັນຍາລັກຂອງດອກກຸຫລາບຂາວທີ່ມີຢູ່, ໃຊ້ໂດຍເຮືອນຂອງຢອກ. ປາກົດຂື້ນ, ດອກກຸຫລາບສີແດງໄດ້ຖືກຮັບຮອງເອົາຫຼັງຈາກສິ້ນສຸດການຂັດແຍ້ງເພື່ອຈຸດປະສົງດຽວຂອງການສ້າງເຄື່ອງ ໝາຍ ໃໝ່. ສື່ກາງໃນການໂຄສະນາເຜີຍແຜ່ຄວາມສາມັກຄີແຫ່ງຊາດ ໃໝ່ ແລະປະທັບຕາບາດແຜເກົ່າ.
ນັບຕັ້ງແຕ່ນັ້ນມາ, ຕະຫຼອດປະຫວັດສາດຂອງປະເທດອັງກິດດອກກຸຫຼາບ Tudor ໄດ້ຖືກສະແດງອອກມາໃນຫຼາຍຮູບແບບທີ່ຫຼາກຫຼາຍ. ບາງຄັ້ງຄາວເປັນ ເພີ່ມຂຶ້ນສອງເທົ່າ, ຄົນອື່ນກັບ ດອກກຸຫລາບ ໜ່ວຍ ໜຶ່ງ ຂອງດອກກຸຫຼາບໃນອີກດ້ານ ໜຶ່ງ ແລະ, ປົກກະຕິແລ້ວ, ດຽວ ເພີ່ມຂຶ້ນຂົ້ວ. ການເປັນຕົວແທນຂອງດອກກຸຫລາບທີ່ຢູ່ເທິງຍອດຂອງມົງກຸດກໍ່ແມ່ນເລື່ອງ ທຳ ມະດາ, ເປັນສັນຍາລັກຂອງຈັກກະພັດອັງກິດທີ່ເປັນເອກະພາບ.
ດອກກຸຫຼາບ Tudor: ສັນຍາລັກຂອງອັງກິດ
ໃນມື້ນີ້, ດອກກຸຫລາບ Tudor ໄດ້ຖືກພິຈາລະນາ ສັນຍາລັກຢ່າງເປັນທາງການຂອງອັງກິດ, ເຖິງແມ່ນວ່າບໍ່ແມ່ນສະຫະລາດຊະອານາຈັກ. ໃນຄວາມເປັນຈິງແລ້ວ, ແຕ່ລະ XNUMX ປະເທດທີ່ສ້າງຕັ້ງປະເທດໃຊ້ເຄື່ອງ ໝາຍ ຂອງຕົວມັນເອງ: ສະກັອດແລນ ມີສຽງໂຫວດ, ກະແລັມ leek ໄດ້ e ໄອແລນ ເໜືອ shamrock, ເຊິ່ງກໍ່ແມ່ນສັນຍາລັກຂອງສາທາລະນະລັດໄອແລນ.
ດອກກຸຫລາບ Tudor ແມ່ນພົບຢູ່ໃນເຄື່ອງ ໝາຍ ທີ່ເປັນທາງການຂອງ Guardians of the ຫໍລອນດອນ ແລະຮ່າງກາຍຂອງຜູ້ປົກຄອງພະລາຊິນີ. ມັນຍັງໄດ້ປະກົດຕົວເປັນເວລາຫລາຍປີກ່ຽວກັບການປີ້ນກັບກັນຂອງພຣະ ຄຳ ພີມໍມອນ 20 ຫຼຽນເງິນ. ແນ່ນອນ, ລາວຍັງເປັນປະທານ ເປືອກຫຸ້ມນອກຂອງແຂນຂອງສະຫະປະຊາຊະອານາຈັກ ແລະຂອງ ສານສູງສຸດ ຈາກປະເທດນີ້.
ນອກ ເໜືອ ໄປຈາກນີ້, ແຟນເພງຂອງ rugby ພວກເຂົາຮູ້ດີວ່າສະຫະພາບແຮງສູງແມ່ນມີຢູ່ໃນເສື້ອຂອງນັກເຕະຂອງທີມຊາດອັງກິດ.
ບັນດາຕົວເມືອງແລະຕົວເມືອງຫຼາຍພາສາອັງກິດພູມໃຈໃນຕົວເມືອງ ອັງກິດ Rose ໃນສັນຍາລັກທ້ອງຖິ່ນຂອງທ່ານ. ຫນຶ່ງໃນທີ່ຮູ້ຈັກດີທີ່ສຸດແມ່ນ ສຸທິຕັນ Coldfield, ໃກ້ກັບ Birmingham, ເຊິ່ງ Henry VIII ເອງໄດ້ຍອມຮັບຖານະຂອງ Ciudad Real. ດອກກຸຫລາບດອກກຸຫລາບຍັງປະກົດຢູ່ເທິງເສື້ອຄຸມຂອງຕົວເມືອງມະຫາວິທະຍາໄລ Oxford.
ເຊັ່ນດຽວກັນ, ຄວນສັງເກດວ່າດອກກຸຫລາບແມ່ນໃຊ້ໃນເອກະສານແລະສະຖານທີ່ທັງ ໝົດ ຂອງປື້ມ ຫ້ອງການນັກທ່ອງທ່ຽວອັງກິດ (ຢ້ຽມຢາມເອັນແລນແລນ), ແມ້ແຕ່ວ່າມີການອອກແບບ monochrome.
ດອກກຸຫລາບໄກຈາກປະເທດອັງກິດ
ແຕ່ວ່າສະຫະພັນທີ່ມີຊື່ສຽງກໍ່ລ້ວນແຕ່ປະກົດຕົວຢູ່ໃນສະຖານທີ່ອື່ນຫ່າງຈາກປະເທດອັງກິດ. ຍົກຕົວຢ່າງ, the district and county of ຄິວຢູ່ນະຄອນນິວຢອກ, wears a Tudor rose on the flag and its official official. ປ້າຍໂຄສະນາຂອງ Annapolis ໃນ Maryland, ລັກສະນະຂອງ Tudor ໄດ້ລຸກຂື້ນພ້ອມກັບສຽງໂຫວດທັງສອງຂອງ Scottish, ທັງເປັນຍອດຂອງມົງກຸດ.
ໂດຍບໍ່ອອກຈາກສະຫະລັດອາເມລິກາ, ມັນກໍ່ມີອີກ ຄວາມຢາກຮູ້ທາງປະຫວັດສາດແລະພູມສາດໃນລັດ South Carolina. ຢູ່ທີ່ນັ້ນພວກເຮົາສາມາດຊອກຫາເມືອງທີ່ເອີ້ນວ່າ York, ເປັນທີ່ຮູ້ຈັກເປັນ«ເມືອງຂອງດອກກຸຫລາບຂາວ». ພຽງແຕ່ 50 ກິໂລແມັດຫ່າງຈາກພາກຕາເວັນອອກສຽງໃຕ້ແລະໂດຍບໍ່ອອກຈາກລັດ, ມີເມືອງ ໜຶ່ງ ອີກທີ່ຊື່ຂອງ Lancaster. ແລະແນ່ນອນຊື່ຫຼິ້ນຂອງເມືອງນີ້ແມ່ນ "ເມືອງດອກກຸຫຼາບແດງ".
ສຸດທ້າຍ, ພວກເຮົາຍັງສາມາດພົບເຫັນດອກກຸຫຼາບດອກກຸຫລາບຢູ່ໃນ ເປືອກຫຸ້ມນອກຂອງແຂນຂອງການາດາເຊິ່ງເປັນຊຸດອາພອນຂອງຍຸກອານານິຄົມອັງກິດທີ່ໄດ້ອົດທົນຕໍ່ເວລາ.


text:
ກົມຄຸ້ມຄອງທຸລະກິດການທ່ອງທ່ຽວ ສັງກັດໃນໂຄງປະກອບກົງຈັກການຈັດຕັ້ງ ຂອງຖະຊວງຖະແຫຼງຂ່າວ, ວັດທະນະທໍາ ແລະ ທ່ອງທ່ຽວ. ມີຊື່ຂຽນເປັນຕົວອັກສອນຫຍໍ້ “ຄລທ” ແລະ ຂຽນເປັນພາສາອັງກິດວ່າ: Tourism Business Management Department ຂຽນເປັນຕົວອັກສອນຫຍໍ້ “TMD” . ມີພາລະບົດບາດຊ່ວຍລັດຖະມົນຕີ ກະຊວງຖະແຫຼງຂ່າວ, ວັດທະນະທໍາ ແລະ ທ່ອງທ່ຽວ ໃນການສຶກສາຄົ້ນຄວ້າ, ກໍານົດແຜນຍຸດທະສາດ, ນິຕິກໍາ, ເຜີຍແຜ່, ຕິດຕາມກວດກາ, ຊຸກຍູ້ ແລະ ແນະນໍາວຽກງານຄຸ້ມຄອງການທ່ອງທ່ຽວໃນຂອບເຂດທົ່ວປະເທດ.
ກົມຄຸ້ມຄອງທຸລະກິດການທ່ອງທ່ຽວ ຄຸ້ມຄອງ ແລະ ອອກອະນຸຍາດວຽກງານການລົງທຶນໃນຂະແໜງການທ່ອງທ່ຽວ ເປັນຕົ້ນ: ສະຖານທີ່ພັກແຮມ, ຮ້ານອາຫານ, ສະຖານບັນເທີງ, ບໍລິສັດນໍາທ່ຽວ, ພະນັກງານນໍາທ່ຽວ, ສະຖານທິ່ທ່ອງທ່ຽວ.


text:
ໃນຕອນບ່າຍ ວັນທີ 27 ມິຖຸນາ 2022, ທ່ານ ນາງ ພອນວັນ ອຸທະວົງ ຮອງລັດຖະມົນຕີ ກະຊວງແຜນການ ແລະ ການລົງທຶນ ໄດ້ໃຫ້ການຕ້ອນຮັບການຢ້ຽມຂໍ່ານັບຂອງ ທ່ານ ໂກຈິ ໂອຊິກິຣິ (Koji OSHIKIRI) ຮອງຫົວໜ້າຫ້ອງການອົງການໄຈກາ ປະຈໍາ ສປປ ລາວ ຜູ້ເກົ່າ ແລະ ໃຫ້ການຕ້ອນຮັບທ່ານ ໂນຣິຢູກິ ອີໂຕ (Noriyuki ITO) ຮອງຫົວໜ້າອົງການໄຈກາ ປະຈຳ ສປປ ລາວ ຜູ້ໃໝ່.
ທ່ານ ນາງ ພອນວັນ ອຸທະວົງ ຮອງລັດຖະມົນຕີ ກະຊວງແຜນການ ແລະ ການລົງທຶນ ໄດ້ສະແດງຄວາມຂອບໃຈຢ່າງຈິງໃຈຕໍ່ ທ່ານ ໂກຈິ ໂອຊິກິຣິ (Koji OSHIKIRI) ທີ່ມາປະຕິບັດໜ້າທີ ແລະ ເຮັດວຽກຢູ່ ສປປ ລາວ ເປັນໄລຍະເວລາ 5 ປີ ຜ່ານມາ, ເຊິ່ງໄລຍະທີ່ ທ່ານດໍາລົງຕໍາແໜ່ງປະຕິບັດໜ້າທີນັ້ນ ທ່ານກໍເປັນຜູ້ໜຶ່ງທີ່ໄດ້ສຸມສະຕິປັນຍາ ແລະ ເຫື່ອແຮງ ໃນການຊຸກຍູ້ການຈັດຕັ້ງປະຕິບັດບັນດາກິດຈະກໍາ ແລະ ໂຄງການຊ່ວຍເຫຼືອຂອງລັດຖະບານຍີ່ປຸນ ແກ່ ລັດຖະບານ ສປປ ລາວ ໃນ 4 ຂົງເຂດວຽກງານບູລິມະສິດ ຄື:
- ແຜນພັດທະນາເສດຖະກິດ-ສັງຄົມ ແລະ ພື້ນຖານໂຄງລ່າງ.
- ພັດທະນາກະສິກໍາ ແລະ ປົກປັກຮັກສາປ່າໄມ້.
- ການປັບປຸງສະພາບແວດລ້ອມການສຶກສາ ແລະ ພັດທະນາຊັບພະຍາກອນມະນຸດ.
- ການປັບປຸງການໃຫ້ການບໍລິການສາທາລະນະສຸກ ແລະ ຂະແໜງການອຶ່ນໆ ເປັນຕົ້ນ ວຽກງານເກັບກູ້ລະເບີດ ບໍ່ທັນແຕກ.
ເຊິ່ງການຊ່ວຍເຫຼືອດັ່ງກ່າວໄດ້ປະກອບສ່ວນຢ່າງຕັ້ງໜ້າເຂົ້າໃນການບັນລຸເປົ້າໝາຍການພັດທະນາເສດຖະກິດ-ສັງຄົມ ຢູ່ ສປປ ລາວ ແລະ ທັງເປັນການເພີ່ມທະວີການຮ່ວມມື ພັດທະນາລະຫວ່າງສອງປະເທດ ແລະ ປະຊາຊົນລາວ ແລະ ຍີ່ປຸ່ນ. ໃນວາລະໂອກາດເຂົ້າອໍາລາຄັ້ງນີ້, ທ່ານ ນາງ ພອນວັນ ອຸທະວົງ ຮອງລັດຖະມົນຕີ ກະຊວງແຜນການ ແລະ ການລົງທຶນ ຕາງໜ້າໃຫ້ກະຊວງແຜນການ ແລະ ການລົງທຶນ ກໍຄື ລັດຖະບານ ແລະ ປະຊາຊົນລາວ ສະແດງຄວາມຂອບໃຈ ຢ່າງສຸດຊຶງ ໃນການປະກອບສ່ວນທີ່ມີ ຄຸນຄ່າຢ່າງສູງ ຂອງທ່ານ ໂກຈິ ໂອຊິກິຣິ (Koji OSHIKIRI) ແລະ ຂໍອວຍພອນໄຊ ໃຫ້ທ່ານ ປະສົບຄວາມສໍາເລັດໃນໜ້າທີ່ໃໝ່ ແລະ ເດີນທາງກັບປະເທດຍີ່ປຸນດ້ວຍຄວາມສະຫວັດດີພາບ.
ພ້ອມດຽວກັນນີ້, ທ່ານ ນາງ ພອນວັນ ອຸທະວົງ ຮອງລັດຖະມົນຕີ ກະຊວງແຜນການ ແລະ ການລົງທຶນ ກໍຂໍສະແດງຄວາມຍິນດີ ຢ່າງສູງຕອນຮັບ ທ່ານ ໂນຣິຢູກິ ອີໂຕ (Noriyuki ITO) ຮອງຫົວໜ້າຫ້ອງການອົງການໄຈກາ ປະຈໍາ ສປປ ລາວ ຜູ້ໃໝ່ ທີ່ຈະມາສືບຕໍ່ປະຕິບັດວຽກງານ ແທນທ່ານ ໂກຈິ ໂອຊິກິຣິ (Koji OSHIKIRI) ໃຫ້ເກີດດອກອອກຜົນ ແລະ ສຸດທ້າຍນີ້ ຫັວງຢ່າງຍິງວ່າ ອົງການໄຈກ້າ ກໍຄືລັດຖະບານຍີ່ປຸນ ຈະສືບຕໍ່ໃຫ້ການສະໜັບສະໜູນຊ່ວຍເຫຼືອດ້ານທຶນຮອນ ແລະ ວິຊາການ ແກ່ ສປປ ລາວ ເພື່ອປະກອບສ່ວນຈັດຕັ້ງປະຕິບັດແຜນພັດທະນາເສດຖະກິດ-ສັງຄົມ ໃຫ້ບັນລຸຜົນຕາມເປົ້າໝາຍວາງໄວ້.


text:
ຂ່າວສານ
ຫວຽດນາມ - ນິວຊີແລນ ເພີ່ມທະວີການພົວພັນລັດຖະສະພາ, ຊຸກຍູ້ເສດຖະກິດ, ການຄ້າ, ການລົງທຶນ ແລະ ການສຶກສາຢ່າງຮອບດ້ານ
ສະພາແຫ່ງຊາດຫວຽດນາມ ໄດ້ໃຫ້ຄຳໝັ້ນສັນຍາ ສ້າງທຸກເງື່ອນໄຂຄວາມສະດວກຊຸກຍູ້ບັນດານັກລົງທຶນ ຫວຽດນາມ ແລະ ນິວຊີແລນ ຊອກຮູ້, ແຊກຊຶມເຂົ້າຕະຫຼາດຂອງກັນ.
ນີ້ແມ່ນການຢືນຢັນຂອງ ທ່ານປະທານສະພາແຫ່ງຊາດ ຫວຽດນາມ ເວືອງດິ້ງເຫວະ ໃນຕອນບ່າຍວັນທີ 14 ພະຈິກ, ຢູ່ຫໍສະພາແຫ່ງຊາດ, ໃນການພົບປະແລກປ່ຽນຄຳຄິດຄຳເຫັນກັບ ທ່ານນາຍົກລັດຖະມົນຕີ ນິວຊີແລນ Jacinda Arden, ເນື່ອງໃນໂອກາດຢ້ຽມຢາມ ຫວຽດນາມ ຢ່າງເປັນທາງການ ຕາມຄຳເຊີນຂອງທ່ານ ນາຍົກລັດຖະມົນຕີ ຫວຽດນາມ ຟ້າມມິງຈິ້ງ.
ທ່ານປະທານສະພາແຫ່ງຊາດ ເວືອງດິ້ງເຫວະ ຫວັງວ່າ ລັດຖະບານ ນິວຊີແລນ ຈະໃຫ້ຄວາມສຳຄັນເພີ່ມທະວີການພົວພັນລະຫວ່າງສອງອົງການນິຕິບັນຍັດ; ເພີ່ມທະວີການແລກປ່ຽນຄະນະຜູ້ແທນບັນດາຂັ້ນ ແລະ ບັນດາຊຶອງທາງ, ໃນນັ້ນມີຊ່ອງທາງສະພາແຫ່ງຊາດ; ເສີມຂະຫຍາຍບົດບາດຂົວເຊື່ອມຕໍ່ ຂອງບັນດາສະມາຄົມມິດຕະພາບ ແລະ ບັນດາກຸ່ມສະມາຊິກລັດຖະສະພາມິດຕະພາບ ລະຫວ່າງສອງປະເທດຂຶ້ນກວ່າເກົ່າ… ຍູ້ແຮງການຜັນຂະຫຍາຍບັນດາເອກະສານທີ່ໄດ້ລົງນາມ, ໃນນັ້ນມີ ໂຄງການປະຕິບັດຜັນຂະຫຍາຍການພົວພັນຄູ່ຮ່ວມມືຍຸດທະສາດ ຫວຽດນາມ-ນິວຊີແລນ ໄລຍະ 2021-2024.
ທ່ານນາຍົກລັດຖະມົນຕີ ນິວຊີແລນ Jacinda Arden ຢືນຢັນວ່າ: ສຳລັບຄວາມເຄັ່ງຕຶງດ້ານຍຸດທະສາດໃນພາກພື້ນ, ການເຄົາລົບກົດໝາຍສາກົນກໍ່ຄືບັນດາກົດບັນຍັດສາກົນ ແມ່ນໜຶ່ງໃນບັນດາບັນຫາສຳຄັນ ແລະ ຈຳເປັນຕ້ອງສືບຕໍ່ເຈລະຈາ, ໂອ້ລົມສົນທະນານຳກັນເພື່ອແກ້ໄຂ ຢ່າງສັນຕິວິທີ.


text:
ວັນທີ 4 ກຸມພາ 2021ນີ້, ພົນເອກ ຈັນສະຫມອນ ຈັນຍາລາດ ກໍາ ມະການກົມການເມືອງສູນກາງພັກ ລັດ ຖະມົນຕີກະຊວງປ້ອງກັນປະເທດ ຄະນະກໍາມະການເລືອກຕັ້ງລະດັບຊາດ ພ້ອມດ້ວຍຄະນະໄດ້ລົງເຄື່ອນໄຫວກວດກາ ແລະ ຊີ້ນໍາກ່ຽວກັບການຫ້າງຫາກະກຽມໃຫ້ແກ່ການດໍາເນີນການປ່ອນບັດເລືອກຕັ້ງສະມາຊິກສະພາແຫ່ງຊາດຊຸດທີ 9 ແລະ ສະພາປະຊາຊົນຂັ້ນແຂວງ ຊຸດທີ 2 ຢູ່ແຂວງຫົວພັນ ໂດຍມີສະຫາຍ ວັນໄຊ ແພງຊຸມມາ ກໍາມະການສູນກາງງພັກ ເລຂາພັກແຂວງ ເຈົ້າແຂວງໆຫົວພັນ, ມີບັນດາສະຫາຍຄະນະປະຈໍາພັກແຂວງ, ຄະນະຮັບຜິດຊອບການປ່ອນບັດແຕ່ລະຂັ້ນ ແລະ ພະນັກງານຫຼັກແຫຼ່ງອ້ອມຂ້າງແຂວງເຂົ້າຮ່ວມ.
ໂອກາດນີ້, ທ່ານເຈົ້າແຂວງໆຫົວພັນໄດ້ລາຍງານຫຍໍ້ກ່ຽວກັບຜົນສໍາເລັດການຊີ້ນໍາໆພາຂອງອົງຄະນະພັກແຂວງຕໍ່ທຸກຂົງເຂດວຽກງານໂດຍສະເພາະແມ່ນຜົນສໍາເລັດໃນການຈັດຕັ້ງປະຕິບັດແຜນພັດທະນາເສດຖະກິດ-ສັງຄົມຂອງແຂວງໃນໄລຍະທີ່ຜ່ານມາ, ຈາກນັ້ນ ທ່ານ ນາງ ອໍາໄພວອນ ລ້ອມບຸນແພງ ກໍາມະການສໍາຮອງສູນກາງພັກ, ຮອງເລຂາພັກແຂວງ ຮອງປະທານສະພາປະຊາຊົນແຂວງຫົວພັນກໍໄດ້ລາຍງານກ່ຽວກັບຄວາມພ້ອມໃນການກະກຽມປ່ອນບັດເລືອກຕັ້ງສະມາຊິກສະພາແຫ່ງຊາດ ຊຸດທີ IX ແລະ ສະພາປະຊາຊົນຢູ່ແຂວງຫົວພັນ ມີຫຼາຍໜ້າວຽກໄດ້ຮັບການຈັດຕັ້ງປະຕິບັດມີຜົນສໍາເລັດ ໂດຍສະເພາະແມ່ນໄດ້ສໍາເລັດການກະກຽມ ແລະ ດໍາເນີນກອງປະຊຸມຄັ້ງປະຖົມມະລືກ ຂອງຄະນະກໍາມະການເລືອກຕັ້ງຂັ້ນແຂວງ ເພື່ອແບ່ງວຽກງານ, ແບ່ງຄວາມຮັບຜິດຊອບພາຍໃນຄະນະ; ສໍາເລັດການຈັດເຝິກອົບຮົມ ໃຫ້ແກ່ການນໍາຂັ້ນແຂວງ ແລະ ຄະນະກໍາມະການເລືອກຕັ້ງຂັ້ນແຂວງ, ຫົວໜ້າ, ຄະນະພະແນກການຂັ້ນແຂວງ ແລະ ຄະນະກໍາມະການເລືອກຕັ້ງຂັ້ນເມືອງ ແລະ ລົງຊຸກຍູ້ການເຝິກອົບຮົມ ຫຼື ເຊື່ອມຊຶມເອກະສານ ຢູ່ບັນດາພະແນກການ, ສອງກອງບັນຊາການທະຫານ ແລະ ຕໍາຫຼວດແຂວງ ແລະ 10 ເມືອງທົ່ວແຂວງ, ສໍາເລັດການຄັດເລືອກເປົ້າໝາຍຈໍານວນ ຜູ້ສະໝັກຮັບເລືອກຕັ້ງ ເປັນສະມາຊິກສະພາແຫ່ງຊາດ ຊຸດທີ IX ປະຈໍາເຂດເລືອກຕັ້ງທີ 8 ( ຜູ້ສະໝັກຈາກທ້ອງຖິ່ນ ) ແລະ ຜູ້ສະໝັກຮັບເລືອກຕັ້ງ ເປັນສະມາຊິກສະພາປະຊາຊົນແຂວງ ຊຸດທີ II ພ້ອມທັງເກັບກໍາຮູບ, ປະຫວັດຫຍໍ້ ຂອງຜູ້ສະໝັກຮັບເລືອກຕັ້ງ ສົ່ງໃຫ້ຄະນະກໍາມະການເລືອກຕັ້ງລະດັບຊາດ ທັນກໍານົດເວລາ ແລະ ອອກແບບ ບັດລົງຄະແນນສຽງ, ບັດຕິດເອິກ ຂອງຄະນະກໍາມະການ ແລະ ອະນຸກໍາມະການຊ່ວຍວຽກ ພ້ອມທັງແຕ່ງຕັ້ງໜ່ວຍງານໄປຈັດພິມ – ຈັດຊື້ຢູ່ນະຄອນຫຼວງວຽງຈັນ; ສໍາເລັດການເກັບກໍາສະຖິຕິຈໍານວນພົນລະເມືອງທົ່ວ ແຂວງຫົວພັນ ເບື້ອງຕົ້ນມີທັງໝົດ 315.889 ຄົນ, ຍິງ 151,709 ຄົນ. ໃນນີ້, ຜູ້ມີສິດປ່ອນບັດເລືອກຕັ້ງທັງໝົດ 160.596 ຄົນ, ຍິງ 76.513 ຄົນ ແລະ ມີໜ່ວຍປ່ອນບັດເລືອກຕັ້ງທັງໝົດ 420 ໜ່ວຍ; ສໍາລັບວຽກງານ ປກຊ – ປກສ ກໍ່ໄດ້ວາງແຜນການປ້ອງກັນການເລືອກຕັ້ງຄັ້ງນີ້ ໃຫ້ມີຄວາມສະຫງົບ, ເປັນລະບຽບຮ້ອຍ ແລະ ແກ້ໄຂໜໍ່ແໜງປະກົດການຫຍໍ້ທ້ໍຕ່າງໆ ທີ່ເປັນປັດໃຈກໍ່ຄວາມບໍ່ສະຫງົບ, ຄວາມບໍ່ເປັນລະບຽບຮຽບຮ້ອຍ ທີ່ຫວັງທໍາລາຍການເລືອກຕັ້ງຢ່າງທັນການ ແລະ ມີຄວາມສະຫງົບໂດຍພື້ນຖານ.
ໂອກາດດັ່ງກ່າວ, ພົນເອກ ຈັນສະຫມອນ ຈັນຍາລາດ ກຳມະການກົມການເມືອງສູນກາງພັກ, ລັດຖະມົນຕີກະຊວງປ້ອງກັນປະເທດກໍໄດ້ມີຄໍາເຫັນໂອ້ລົມບາງຕອນທ່ານກ່າວວ່າ: ການປ່ອນບັດເລືອກຕັ້ງສະມາຊິກສະພາແຫ່ງຊາດຊຸດທີ 9 ແລະ ສະພາປະຊາຊົນຂັ້ນແຂວງ ຊຸດທີ 2 ນີ້ແມ່ນເຫດການການເມືອງ ແລະ ມີຄວາມສຳຄັນເປັນຢ່າງຍິ່ງ ເພາະວ່າເປັນການສືບຕໍ່ສ້າງ ແລະ ບູລະນະລະບອບປະຊາທິປະໄຕປະຊາຊົນ, ໂດຍສະເພາະແມ່ນການບູລະນະສະພາແຫ່ງຊາດ ແລະ ສະມາຊິກສະພາປະຊາຊົນຂັ້ນແຂວງ ໃນຖານະທີ່ເປັນອົງການອຳນາດລັດໜຶ່ງໃນລະບອບການເມືອງຂອງ ສປປ ລາວ ໃຫ້ນັບມື້ມີຄວາມເຂັ້ມແຂງໜັກແໜ້ນ, ດັ່ງນັ້ນ ການຄັດເລືອກເອົາຕົວແທນແຫ່ງສິດ ແລະ ຜົນປະໂຫຍດຂອງປະຊາຊົນບັນດາເຜົ່າເຂົ້າໃນກົງຈັກຂອງສະພາແຫ່ງຊາດ ແລະ ສະພາປະຊາຊົນຂັ້ນແຂວງແມ່ນໜ້າທີ່ ແລະ ຄວາມຮັບຜິດຊອບຂອງທົ່ວພັກ, ທົ່ວລັດ, ທົ່ວກອງທັບ ແລະ ທົ່ວປວງຊົນລາວທັງຊາດ.
ພົນເອກ ຈັນສະໝອນ ຈັນຍາລາດ ຍັງໄດ້ ຊີ້ນໍາຫຼາຍບັນຫາທີ່ສໍາຄັນຕໍ່ການນໍາຂອງແຂວງໃນການເສີມຂະຫຍາຍທ່າແຮງບົ່ມຊ້ອນເພື່ອສູ້ຊົນພັດທະນາແຂວງຫົວພັນໃຫ້ຈະເລີນຮຸ່ງເຮືອງ ແລະ ຮຽກຮ້ອງໃຫ້ຄະນະຮັບຜິດຊອບການປ່ອນບັດຢູ່ແຕ່ລະບ່ອນຈົ່ງຍົກສູງຄວາມຮັບຜິດຊອບຫຼາຍກວ່າເກົ່າ, ແຕ່ລະພາກສ່ວນເພີ່ມທະວີການໂຄສະນາ-ສຶກສາອົບຮົມປະຊາຊົນບັນດາເຜົ່າເຂົ້າຮ່ວມຂະບວນການດັ່ງກ່າວຢ່າງຟົດຟື້ນ, ຮັບປະກັນເຮັດໃຫ້ການປ່ອນບັດເລືອກຕັ້ງຄັ້ງນີ້ປະສົບຜົນສໍາເລັດ. ຈາກນັ້ນ, ພົນເອກ ຈັນສະໝອນ ຈັນຍາລາດ ຍັງໄດ້ພົບປະໂອ້ລົມຄະນະພັກ-ຄະນະບັນຊາ ແລະ ພະນັກງານຫຼັກແຫຼ່ງສອງກໍາລັງ ປກຊ-ປກສ ແຂວງ ໂດຍໄດ້ເນັ້ນໜັກໃຫ້ສອງກໍາລັງຈົ່ງພ້ອມກັນປະຕິບັດໜ້າທີ່ຂອງຕົນໃນການເປັນກໍາລັງຫຼັກແຫຼ່ງຮັກສາຄວາມສະຫງົບ, ຮັບປະກັນໃຫ້ການປ່ອນບັດເລືອກຕັ້ງຢູ່ແຕ່ລະຈຸດມີຄວາມສະຫງົບປອດໄພ 100% ແລະ ປະສົບຜົນສໍາເລັດຕາມແຜນການ.


text:
ຮອງລັດຖະມົນຕີ ກະຊວງ ປກສ ຕ້ອນຮັບ ຄະນະຜູ້ແທນກົມວິທະຍາສາດ ຍຸດທະສາດ ແລະ ປະຫວັດສາດ ກະຊວງ ປກສ ຫວຽດນາມ
ວັນທີ 11 ພະຈິກ 2022, ສະຫາຍ ພົທ ກົງທອງ ພົງວິຈິດ ຮອງລັດຖະມົນຕີ ກະຊວງປ້ອງກັນຄວາມສະຫງົບ ແຫ່ງ ສປປ ລາວ ໃຫ້ກຽດຕ້ອນຮັບ ສະຫາຍ ເຈີນ ວີ ເຢີນ ຫົວໜ້າກົມວິທະຍາສາດ, ຍຸດທະສາດ ແລະ ປະຫວັດສາດ ກະຊວງ ປກສ ແຫ່ງ ສສ ຫວຽດນາມ ໃນໂອກາດມາເຄື່ອນໄຫວເຮັດວຽກຢູ່ ສປປ ລາວ.
ພາຍຫຼັງສໍາເລັດກອງປະຊຸມພົບປະແລກປ່ຽນ ວຽກງານຄົ້ນຄວ້າວິທະຍາສາດ, ຍຸດທະສາດ ປ້ອງກັນຄວາມສະຫງົບ ແລະ ລົງນາມບົດບັນທຶກການເຮັດວຽກ ໃນປີ 2023 ສອງຝ່າຍ ລະຫວ່າງ ກົມຄົ້ນຄວ້າວິທະຍາສາດ ແລະ ປະຫວັດສາດ ກະຊວງ ປກສ ແຫ່ງ ສປປ ລາວ ແລະ ກົມວິທະຍາສາດ, ຍຸດທະສາດ ແລະ ປະຫວັດສາດ ກະຊວງ ປກສ ແຫ່ງ ສສ ຫວຽດນາມ, ຄະນະຜູ້ແທນ ກົມວິທະຍາສາດ, ຍຸດທະສາດ ແລະ ປະຫວັດສາດ ກະຊວງ ປກສ ແຫ່ງ ສສ ຫວຽດນາມ ນໍາໂດຍສະຫາຍ ພົຕ ເຈີນ ວີ ເຢີນ ພ້ອມດ້ວຍຄະນະ ກໍໄດ້ເຂົ້າຢ້ຽມ ສະຫາຍ ພົທ ກົງທອງ ພົງວິຈິດ ຮອງລັດຖະມົນຕີ ກະຊວງປ້ອງກັນຄວາມສະຫງົບ.
ເຊິ່ງ ສະຫາຍ ພົຕ ເຈີນ ວີ ເຢີນ ໄດ້ລາຍງານຜົນສໍາເລັດຂອງກອງປະຊຸມສອງຝ່າຍ ແລະ ຈຸດປະສົງຂອງການມາຢ້ຽມຢາມເຄື່ອນໄຫວເຮັດວຽກຢູ່ ສປປ ລາວ ໂດຍສະເພາະຢູ່ກະຊວງປ້ອງກັນຄວາມສະຫງົບລາວ ແມ່ນໄດ້ສໍາເລັດຕາມແຜນທີ່ວາງໄວ້ຢ່າງຈົບງາມ.
ໃນໂອກາດດັ່ງກ່າວ, ທ່ານຮອງລັດຖະມົນຕີ ກະຊວງປ້ອງກັນຄວາມສະຫງົບລາວ ໄດ້ສະແດງຄວາມຍ້ອງຍໍຊົມເຊີຍ ແລະ ຕີລາຄາສູງຕໍ່ຜົນສໍາເລັດກອງປະຊຸມສອງຝ່າຍ ແລະ ຮຽກຮ້ອງໃຫ້ສືບຕໍ່ຮ່ວມມືກັນ ໃນຂົງເຂດວຽກງານຄົ້ນຄວ້າວິທະຍາສາດ ແລະ ຍຸດທະສາດ ປ້ອງກັນຄວາມສະຫງົບ ໂດຍກຳນົດເນື້ອໃນ 4 ດ້ານ ແນໃສ່ຮັບປະກັນໃຫ້ວຽກງານດັ່ງກ່າວມີຜົນສຳເລັດ.
ສະແດງຄວາມຮູ້ບຸນຄຸນຢ່າງລົ້ນເຫຼືອ ມາຍັງການນໍາ ກະຊວງປ້ອງກັນຄວາມສະຫງົບ ແຫ່ງ ສສ ຫວຽດນາມ ໂດຍສະເພາະແມ່ນ ຄະນະກົມວິທະຍາສາດ, ຍຸດທະສາດ ແລະ ປະຫວັດສາດ ກະຊວງ ປກສ ແຫ່ງ ສສ ຫວຽດນາມ ທີ່ໃຫ້ການອູ້ມຊູຊ່ວຍເຫຼືອໃນການກໍ່ສ້າງ, ບໍາລຸງວຽກງານວິຊາສະເພາະ ໃຫ້ກໍາລັງປ້ອງກັນຄວາມສະຫງົບ ປະຊາຊົນລາວ, ຊ່ວຍເຫຼືອທາງດ້ານວັດຖຸ-ເຕັກນິກ, ພາຫະນະ ແລະ ອື່ນໆ ເພື່ອປະກອບສ່ວນເຂົ້າໃນການຈັດຕັ້ງປະຕິບັດວຽກງານວິຊາສະເພາະ, ເຮັດໃຫ້ປະເທດຊາດມີສະຖຽນລະພາບທາງດ້ານການເມືອງ, ສັງຄົມມີຄວາມເປັນລະບຽບຮຽບຮ້ອຍ ແລະ ປອດໄພ.


text:
ໃນຕອນບ່າຍຂອງວັນທີ 1 ກໍລະກົດ 2022, ພະນະທ່ານ ສີສະຫວາດ ອິນພະຈັນ, ເອກອັກຄະລັດຖະທູດວິສາມັນຜູ້ມີອຳນາດເຕັມແຫ່ງ ສປປລາວ ປະຈຳສະຫະລັດອາເມລິກາ ແລະ ການາດາ ພ້ອມດ້ວຍຄະນະ ໄດ້ຕ້ອນຮັບການເຂົ້າຢ້ຽມຂໍ່ານັບໂດຍຄະນະນັກທຸລະກິດຄົນອາເມລິກາ ແລະ ຄົົນເຊື້ອຊາດລາວຈຳນວນໜຶ່ງ ລວມມີ ທ່ານ Rodney, ອະດີດລັດຖະມົນຕີກະຊວງຄົມມະນາຄົມອາເມລິກາ; ທ່ານ Frank Samolis, ປະທານຮ່ວມໜ່ວຍງານການຄ້າສາກົນ, ຜູ້ຊ່ຽວຊານດ້ານກົດ ໝາຍ ແລະ ນະໂຍບາຍການຄ້າສາກົນ, ແລະ ທ່ານ Michael Curto, ຜູ້ຈັດການ ແລະ ຫຸ້ນສ່ວນຂອງບໍລິສັດ Squire Patton Boggs. ບໍລິສັດດັ່ງກ່າວເປັນບໍລິສັດທີ່ປຶກສາດ້ານກົດໝາຍທີ່ໃຫຍ່ ແລະ ມີຊື່ສຽງໃນສ.ອາເມລິກາ ທີ່ໃຫ້ບໍລິການດ້ານກົດໝາຍໃຫ້ແກ່ພາກລັດ, ຫົວໜ່ວຍທຸລະກິດ ໃນການພັດທະນາເສດຖະກິດ, ໂຄງລ່າງພື້ນຖານ ແລະ ອື່ນໆ, ມີຫ້ອງການຫຼາຍກວ່າ 40 ແຫ່ງຢູ່ໃນ 20 ປະເທດທົ່ວໂລກ ແລະ ມີພະນັກງານຫຼາຍກວ່າ 1500 ຄົນ ລວມທັງ ຜູ້ທີ່ມີຊື່ສຽງ ແລະ ມີຄວາມຊ່ຽວຊານໃນການແກ້ໄຂບັນຫາຂໍ້ຂັດແຍ່ງໃນສານສາກົນ, ເຊິ່ງໃນປີ 2022 ບໍລິສັດດັ່ງກ່າວ ໄດ້ຖືກຈັດໃນອັດດັບສຸດຍອດຂອງບັນດາບໍລິສັດກົດໝາຍ ໂດຍວາລະສານ The Legal 500 United States, ເຊິ່ງເປັນວາລະສານທີ່ມີຊື່ສຽງໃນວົງການນັກກົດໝາຍ. ສໍາລັບຄະນະນັກທຸລະກິດຄົນເຊື້ອຊາດລາວທີ່ເຂົ້າຮ່ວມຄັ້ງນີ້ມີ ທ່ານ ນາງ ສຸພາ ໄຊປຣະສິດ-ເມ, ອະດີດຜູ້ສະໝັກເລືອກຕັ້ງຜູ້ວ່າການລັດອາຄັດຊໍ, ທ່ານ ວຽງໄຊ ວິໄລກຸນ, ປະທານບໍລິສັດ ວິໄລກຸນ ຂຸດຄົ້ນບໍ່ແຮ່ ຢູ່ ສປປລາວ ພ້ອມດ້ວຍຄະນະລວມທັງໝົດ 5 ທ່ານ.
ຈຸດປະສົງຫຼັກຂອງການພົບປະຄັ້ງນີ້, ແມ່ນເພື່ອຮັບຟັງການສະແດງຄວາມສົນໃຈໃນການຮ່ວມມືດ້ານທຸລະກິດ ແລະ ລົງທຶນ ຢູ່ ສປປລາວ ຮ່ວມກັບບໍລິສັດທີ່ລົງທຶນຢູ່ ສປປລາວ ໂດຍບໍລິສັດ Squire Patton Boggs, ເຊິ່ງໃນໂອກາດດັ່ງກ່າວພະນະທ່ານ ສີສະຫວາດ ອິນພະຈັນ, ໄດ້ສະແດງຄວາມຕ້ອນຮັບຄະນະນັກທຸລະກິດດັ່ງກ່າວ ແລະ ໄດ້ຖືໂອກາດນີ້ ແຈ້ງທ່າ ແຮງໃນການລົງທຶນຢູ່ ສປປລາວ ໃນດ້ານຕ່າງໆ ເຊັ່ນ: ດ້ານພະລັງານສະອາດ, ດ້ານໂຄງລ່າງພື້ນຖານ, ດ້ານກະສິກຳ, ການຂຸດຄົ້ນບໍ່ແຮ່, ເທັກໂນໂລຊີ ແລະ ອື່ນໆ, ພ້ອມທັງເຊີນຊວນໃຫ້ບໍລິສັດທີ່ສົນໃຈເດີນທາງໄປຢ້ຽມຢາມລາວ ເພື່ອສຶກສາໂອກາດທີ່ເປັນໄປໄດ້ໃນການລົງທຶນ ແລະ ສະຖານທູດລາວຈະຊ່ວຍສະໜອງຂໍ້ມູນຂ່າວສານອັນຖືກຕ້ອງ ແລະ ຊ່ວຍອຳນວຍຄວາມສະດວກ ໃນການປະສານງານລະຫວ່າງພາກສ່ວນທີ່ກ່ຽວຂ້ອງຂອງສ.ອາເມລິກາ ແລະ ສປປລາວ. ໃນໂອກາດດຽວກັນ, ຄະນະນັກທຸລະກິດອາເມລິກາ ໄດ້ສະແດງຄວາມຊົມເຊີຍຕໍ່ທ່ານທູດ ສີສະຫວາດ ອິນພະຈັນ ທີ່ໄດ້ຮັບການແຕ່ງຕັ້ງໃຫ້ເປັນເອກອັກຄະລັດຖະທູດແຫ່ງ ສປປລາວ ປະຈຳສ.ອາເມລິກາ ແລະ ການາດາ, ພ້ອມທັງສະແດງຄວາມເຊື່ອໝັ້ນວ່າ ທ່ານຈະສາມາດປະຕິບັດໜ້າທີ່ອັນມີກຽດສະຫງ່າດ້ວຍຜົນສຳເລັດອັນຈົບງາມ ໃນການສົ່ງເສີມສາຍພົວພັນອັນດີລະຫວ່າງສອງປະ ເທດ ລວມທັງການຊຸກຍູ້ການຮ່ວມມືດ້ານທຸລະກິດ ເພື່ອນຳເອົາຜົນປະໂຫຍດມາສູ່ສອງປະເທດ. ພ້ອມນີ້, ຍັງໄດ້ສະແດງຂອບໃຈຕໍ່ການຕ້ອນຮັບອັນອົບອຸ່ນ ແລະ ເປັນກັນເອງຄັ້ງນີ້.


text:
ກອງປະຊຸມບັນດາເຈົ້າຄອງນະຄອນຫຼວງ ອາຊຽນ ຄັ້ງທີ IV
ກອງປະຊຸມບັນດາເຈົ້າຄອງນະຄອນຫຼວງອາຊຽນ ຄັ້ງທີ IV ປີ 2016 ໄດ້ຈັດຂຶ້ນໃນຕອນເຊົ້າຂອງວັນທີ 15 ພະຈິກ 2016 ນີ້ ທີ່ຫໍປະຊຸມແຫ່ງຊາດນະຄອນຫຼວງວຽງຈັນ ໂດຍການເປັນປະທານຂອງທ່ານ ປອ ສິນລະວົງ ຄຸດໄພທູນ ເຈົ້າຄອງນະຄອນຫຼວງວຽບຈັນ ມີບັນດາເຈົ້າຄອງນະຄອນຫຼວງ ຈາກບັນດາປະເທດສະມາຊິກອາຊຽນເຂົ້າຮ່ວມ.
ປອ ສິນລະວົງ ຄຸດໄພທູນ ເຈົ້າຄອງນະຄອນຫຼວງວຽງຈັນ ໄດ້ກ່າວໄຂກ່າວກອງປະຊຸມ ຢ່າງເປັນທາງການ ເຊິ່ງທ່ານໄດ້ຕີລາຄາສູງ ຕໍ່ການເຂົ້າຮ່ວມກອງປະຊຸມຂອງບັນດາ ທ່ານເຈົ້າຄອງ ແລະ ຕົວແທນຈາກບັນດາປະເທດສະມາຊິກອາຊຽນ ເຊິ່ງສະແດງໃຫ້ເຫັນ ການສະໜັບສະໜູນ ແລະ ຄວາມພ້ອມທີ່ຈະປະຕິບັດນະໂຍບາຍການເຊື່ອມອາຊຽນ ໃນທ້ອງຖິ່ນຂອງອາຊຽນ ພ້ອມດຽວກັນນັ້ນ ກໍສະແດງໃຫ້ເຫັນວ່າ: ການປືກສາຫາລື ແລກປ່ຽນບົດຮຽນ ລະຫວ່າງນະຄອນຫຼວງນຳກັນ ກໍ່ມີຜົນປະໂຫຍດໂດຍກົງໃຫ້ບັນດານະຄອນຫຼວງອາຊຽນເຊັ່ນກັນ. ໃນກອງປະຊຸມບັນດາເຈົ້າຄອງນະຄອນຫຼວງອາຊຽນ ຄັ້ງທີ III ຜ່ານມາ ແມ່ນມີຜົນສຳເລັດເປັນຢ່າງດີ ເຮັດໃຫ້ບັນດານະຄອນຫຼວງ ມີຄວາມໃກ້ຊິດກັນຫຼາຍຂື້ນ ໂດຍໄດ້ມີການແລກປ່ຽນບົດຮຽນນຳກັນໃນດ້ານຕ່າງໆ ທີ່ພົວພັນເຖິງນະໂຍບາຍ 3 ເສົາຄ້ຳ ຂອງການເຊື່ອມໂຍງອາຊຽນເຊັ່ນ: ການພັດທະນາຕົວເມືອງຕາມທິດຍືນຍົງ, ການແກ້ໄຂບັນຫາລົດຕິດ, ການສ້າງຕົວເມືອງສີຂຽວ, ການທ່ອງທ່ຽວ ແລະ ອຸດສາຫະກຳທ່ອງທ່ຽວ, ການກໍ່ສ້າງແຮງງານ ແລະ ການແລກປ່ຽນວັດທະນະທຳ.
ສຳລັບກອງປະຊຸມ ບັນດາເຈົ້າຄອງນະຄອນຫຼວງອາຊຽນ ຄັ້ງທີ IV ເຈົ້າໜ້າທີ່ອາວຸໂສໄດ້ເລືອກເອົາ ຄຳຂວັນ ຫຼື ຫົວຂໍ້ກວມລວມທີ່ວ່າ: ພັນທະ ແລະ ໜ້າທີ່ຂອງນະຄອນຫຼວງອາຊຽນ ໃນພາລະກິດເຊື່ອມໂຍງອາຊຽນ ເຊິ່ງປະກອບມີ 4 ຫົວຂໍ້ຄື: ສ້າງນະຄອນຫຼວງໜ້າຢູ່, ຮັບປະກັນຄວາມປອດໄພ ສາທາລະນະ, ຮັກສາ ແລະ ສົ່ງເສີມມໍລະດົກທາງວັດທະນະທຳ ແລະ ການຮ່ວມມືດ້ານແຮງງານ. ໂດຍລວມແລ້ວ ຄຳຂວັນ ແລະ ຫົວຂໍ້ ກອງປະຊຸມຄັ້ງນີ້ ແມ່ນສອດຄ່ອງການຄວາມຮຽກຮ້ອງຕ້ອງການ ຂອງບັນດານະຄອນຫຼວງ ແລະ ສອດຄ່ອງກັບນະໂຍບາຍ 3 ເສົາຄ້ຳຂອງການເຊື່ອມໂຍງອາຊຽນ ທີ່ລັດຖະບານປະເທດອາຊຽນກຳນົດເອົາແລ້ວ.
ໃນວາລະຂອງກອງປະຊຸມ ບັນດາຄະນະຜູ້ແທນຈະໄດ້ພວມກັນ ປະກອບຄຳຄິດຄຳເຫັນໃສ່ ແຕ່ລະຫົວຂໍ້ ແລະ ຄັດເລືອກເຈົ້າພາບ ຈັດກອງປະຊຸມເຈົ້າຄອງນະຄອນຫຼວງອາຊຽນ ຄັ້ງທີ V ປີ 2017, ຜ່ານຖະແຫຼ່ງການຮັບຮອງເອົາຖະແຫຼ່ງການນະຄອນຫຼວງວຽງຈັນ.


text:
ກ່າວຄຳເຫັນທີ່ກອງປະຊຸມ, ທ່ານ ປອ. ເລືອງງອກມິນ, ຮອງອະທິການບໍດີມະຫາວິທະຍາໄລຮ່າໂນ້ຍ ໃຫ້ຮູ້ວ່າ: ກອງປະຊຸມໄດ້ສຸມໃສ່ບັນດາບັນຫາຄື:
ທີໜຶ່ງ, ການແປພາສາຈີນ ແລະ ການສຶກສາພາສາຈີນໃນຍຸກໃໝ່: ແລກປ່ຽນຂໍ້ມູນຂ່າວສານ, ຄົ້ນຄ້ວາຮອບດ້ານການຮຽບຮຽງຕຳລາການຮຽນ, ທັກສະການແປພາສາຫວຽດນາມ-ຈີນ ແລະ ທ່າອ່ຽງພັດທະນາການສອນພາສາຈີນໃນຍຸກໃໝ່.
ທີສອງ, ວັນນະຄະດີ ແລະ ວັດທະນະທຳ: ແລກປ່ຽນຂໍ້ມູນຂ່າວສານ, ຄົ້ນຄ້ວາທີ່ປຽບທຽບກັບເອກະສານ ແລະ ວັນນະຄະດີຫວຽດນາມ ແລະ ຈີນ, ຍົກອອກວິທີການສອນໃນແງ່ມູມວັດທະນະທຳ ແລະ ສະພາບການຮຽນພາສາຈີນຂອງນັກສຶກສາຫວຽດນາມ.
ທີສາມ, ໄວຍະກອນພາສາຈີນ: ການແລກປ່ຽນຂໍ້ມູນຂ່າວສານ, ການຄົ້ນຄ້ວາກ່ຽວກັບໄວຍະກອນພາສາຈີນ, ໂດຍສະເພາະແມ່ນປະເພດຄໍາສັບຕ່າງໆໃນພາສາຈີນ. ນອກນີ້, ຍັງເຕື້ອງເຖິງຂະບວນການຮັບຮູ້ພາສາຂອງນັກສຶກສາຫວຽດນາມ.
ທີສີ່, ຕຳລາຮຽນພາສາຈີນ: ແລກປ່ຽນຂໍ້ມູນຂ່າວສານ, ຄົ້ນຄວ້າຮຽບຮຽງປຶ້ມຕຳລາແບບຮຽນພາສາຈີນ ແລະ ວັດທະນະທຳຫວຽດນາມ ເປັນພາສາຈີນ, ຜົນສະທ້ອນຂອງຕຳລາແບບຮຽນຕໍ່ລະດັບຄວາມສາມາດດ້ານພາສາຕ່າງປະເທດຂອງນັກສຶກສາ ຫວຽດນາມ.
ທີຫ້າ, ປຽບທຽບພາສາຫວຽດນາມ-ຈີນ: ແລກປ່ຽນຂໍ້ມູນຂ່າວສານ, ການຄົ້ນຄວ້າປຽບທຽບຄຳສັບ ແລະ ໄວຍາກອນສອງພາສາຫວຽດນາມ-ຈີນ ຈາກແງ່ມູມຂອງພາສາສາດປຽບທຽບ.
ທີຫົກ, ການຮຽນ-ການສອນພາສາຈີນ: ແລກປ່ຽນຂໍ້ມູນຂ່າວສານ, ຄົ້ນຄວ້າວິທີການຮຽນ ແລະ ການສອນພາສາຈີນ ຢູ່ບັນດາມະຫາວິທະຍາໄລຫວຽດນາມ, ຍົກອອກບັນດາຂໍ້ສະເໜີແນະກ່ຽວກັບວິທີການຮຽນ ແລະ ການສອນ ເພື່ອບັນລຸໄດ້ໝາກຜົນທີ່ດີກວ່າ.
ບຸນຄົງ


text:
ຄະນະຜູ້ແທນຂັ້ນສູງກະຊວງ ປກສ ລາວ ເດີນທາງຢ້ຽມຢາມເຮັດວຽກຢູ່ ສາທາລະນະລັດ ປະຊາຊົນຈີນ ແລະ ສປປ ເກົາຫຼີ
ຄະນະຜູ້ແທນຂັ້ນສູງກະຊວງ ປກສ ນຳໂດຍ ພົຈວ ສົມແກ້ວ ສີລາວົງ ກຳມະການສູນກາງພັກ ລັດຖະມົນຕີວ່າການກະຊວງ ປກສ ສປປລາວ ພ້ອມທັງຄະນະໄດ້ອອກເດີນທາງໄປຢຽມຢາມ ແລະເຮັດວຽກຢູ່ ສປ ຈີນ ແລະ ສປປ ເກົາຫຼີ ໃນວັນທີ 22 ຕາລາ 2015 ນີ້ .
ການເດີນທາງໄປເຄື່ອນໄຫວຢ້ຽມຢາມ ແລະ ເຮັດວຽກຢູ່ສອງປະເທດ ຂອງຄະນະຜູ້ແທນຂັ້ນສູງກະຊວງ ປກສ ລາວຄັ້ງນີ້: ແມ່ນໄປຢຽມຢາມ ແລະ ຈີນ ເພື່ອກອງປະຊຸມຄູ່ເຂລະຈາລັດຖະມົນຕີ, ສປ ຈີນບວກອາຊຽນ ຕາມກົນໄກ ‘ວຽກງານປ້ອງກັນຄວາມສະຫງົບ ເພື່ອຄວາມຂະເລີນຮຸ່ງເຮືອງ; ເຂົ້າຮ່ວມກອງປະຊຸມລັດຖະມົນຕີ ວຽກງານວ່າດ້ວຍການປະຕິບັດການປະຕິບັດກົດໝາຍ ໃນການຮ່ວມມື, ຄວາມປອດໄພ ຂອບເຂດຕາມລຳແມ່ນ້ຳຂອງລະຫວ່າງຂີນ-ອາຊຽນແລະ ພົບປະຢ້ຽມຢາມຢ່າງເປັນທາງການ ກັບກະຊວງຄວາມໜັ້ນຄົງແຫ່ງ ສປ ຈີນ. ພາຍຫຼັງທີ່ສຳເລັດການເຄື່ອນໄຫວເຮັດວຽກຢູ່ ສປ ຂີນ ແລ້ວຄະນະຜູ້ແທນຂັ້ນສູງກະຊວງ ປກສ ລາວ ຍັງຈະໄດ້ເດີນທາງໄປເຄື່ອນໄຫວຢຽມຢາມກະຊວງປກສ ສປປ ເກົາຫຼີ. ທັງນີ້, ກໍເປັນການປະກອບສ່ວນເສີມຂະຫຍາຍສາຍພົວພັນແລະ ການຮ່ວມມີກັບປະເທດເພືອນມິດເພື່ອຍົກສູງ ການຈັດຕັ້ງປະຕິບັດໜ້າທີ່ວຽກງານ ປ້ອງກັນຄວາມສະຫງົບແນ່ໃສ່ປັບປຸງ-ພັດທະນາ ກຳລັງປະກອບອາວຸດ ກໍຄືວຽກງານ ປກສ ຂອງ 3 ປະເທດເພື່ອນມິດ ກະຊວງ ປກສ ລາວ, ກະຊວງຄວາມໝັ້ນຄົງແຫ່ງລັດຈີນ ແລະກະຊວງປ້ອງກັນຄວາມສະຫງົບ ສປປ ເກົາຫຼີ ໃຫ້ເຕີບໃຫຍ່ເຂັ້ມແຂງ ກ້າວຂຶ້ນເຮັດສຳເລັດໜ້າທີ່ວິຊາສະເພາະ ປກສ ຮັບປະກັນໃຫ້ທົ່ວສັງຄົມ ມີຄວາມເປັນລະບຽບຮຽບຮ້ອຍ ແລະ ມີຄວາມສະຫງົບປອດໄພຮອບດ້ານ ເພື່ອກະກຽມຄວາມພ້ອມກະກຽມຄວາມພ້ອມຂອງວຽກງານປ້ອງກັນຄວາມສະຫງົບກ້າວເຂົ້າສູ່ປະຊາຄົມເສດຖະກິດອາຊຽນໃນທ້າຍປີ 2015 ຮັບປະກັນໃຫ້ທົ່ວປວງຊົນມີຄວາມສະຫງົບ, ເປັນລະບຽບຮຽບຮ້ອຍ, ມີສະຖຽນລະພາບການເມືອງໝັ້ນຄົງ. ການເດີນທາງເຄື່ອນໄຫວຢຽມຢາມ ແລະ ເຮັດວຽກຢູ່ສອງປະເທດຂອງຄະນະດັ່ງກ່າວ ແມ່ນຂະໄດ້ເຕື່ອນໄຫວເຮັດວຽກແຕ່ວັນທີ 22-30ຕາລາ 2015


text:
-
ລາວ ຮັບຮອງເອົາຂີດຄວາມສາມາດ ຂອງຜະດຸງຄັນ
ໂດຍ: ສີເປື້ອນມື
29 ມີນາ 2021 (14.44 ນ.)
Read : 2,751
ໃນວັນທີ 26 ມີນາ 2021 ທີ່ນະຄອນຫລວງວຽງຈັນ, ກະຊວງສາທາລະນະສຸກ ແລະ ອົງການສະຫະປະຊາຊາດ ກອງທຶນສຳລັບປະຊາກອນ (UNFPA) ໄດ້ຮ່ວມກັນຈັດກອງປະຊຸມຜ່ານ ແລະ ຮັບຮອງຂີດຄວາມສາມາດຂອງຜະດຸງຄັນ ເພື່ອໃຫ້ແພດ ແລະ ຜູ້ມີອຳນາດຕັດສິນໃຈ ແລະ ຜູ້ ອຳນວຍການທາງການແພດທຸກຄົນ ເຂົ້າໃຈເຖິງບົດບາດຂອງຜະດຸງຄັນ ແລະ ສ້າງສະພາບແວດລ້ອມໃນການເຮັດວຽກສຳລັບພວກເຂົາ ເພື່ອໃຫ້ແມ່ຍິງ ແລະ ຄອບຄົວສາມາດເຂົ້າເຖິງການບໍລິການສຸຂະ ພາບທາງເພດ ແລະ ສຸຂະພາບຈະເລີນພັນໄດ້ຢ່າງເຕັມທີ່ ພາຍໃຕ້ຂອບເຂດຜະດຸງຄັນ, ເຊິ່ງເອກະ ສານດັ່ງກ່າວ ຍັງຈະຖືກນຳໃຊ້ເປັນພື້ນຖານ ສຳລັບການປັບປຸງຫລັກສູດ 3 ປີ ຂອງຜະດຸງຄັນທີ່ຈະເລີ່ມປະຕິບັດໃນປີນີ້.
ທ່ານ ດຣ. ນາງ ແສງມະນີ ຄຳບຸນເຮືອງ ຮອງຫົວໜ້າກົມການສຶກສາ ກະຊວງສາທາລະນະສຸກ ໄດ້ກ່າວວ່າ: ພວກເຮົາໄດ້ມີຄວາມກ້າວໜ້າ ໃນການພັດທະນາແບບຍືນຍົງ ທີ່ກ່ຽວຂ້ອງກັບສຸຂະ ພາບ ໂດຍໄດ້ຮັບການສະໜັບສະໜູນທາງດ້ານເຕັກນິກ ແລະ ການເງິນຈາກອົງການ UNFPA ເຮັດໃຫ້ອັດຕາການຕາຍຂອງເດັກນ້ອຍ ແລະ ເດັກເກີດໃໝ່ ໄດ້ຫລຸດລົງຢ່າງຫລວງຫລາຍ. ການລົງທຶນກ່ຽວກັບສຸຂະພາບ ແມ່ນສິ່ງທີ່ສຳຄັນຕໍ່ການພັດທະນາເສດຖະກິດ-ສັງຄົມຂອງມະນຸດ, ເຊິ່ງສຸຂະພາບ ແມ່ນສ່ວນປະກອບທີ່ສຳຄັນຂອງມະນຸດ ຍ້ອນວ່າປະຊາຊົນ ຈະມີສະມັດຕະພາບ ແລະ ການລົງທຶນຫລາຍຂຶ້ນເມື່ອມີສຸຂະພາບທີ່ແຂງແຮງ.
ທ່ານ ນາງ ມາຣຽມ ເອ. ຄານ ຜູ້ຕາງໜ້າອົງການ UNFPA ປະຈຳ ສປປ ລາວ ໄດ້ກ່າວວ່າ: ກະຊວງສາທາລະນະສຸກ ແລະ ອົງການ UNFPA ໄດ້ສະໜັບສະໜູນນັກຮຽນທີ່ມາຈາກຊົນເຜົ່າຕ່າງໆ ໃຫ້ກາຍເປັນຜະດຸງຄັນ ໃນການປັບປຸງການເບິ່ງແຍງຕາມຊຸມຊົນ. ການເຮັດວຽກຜະດຸງຄັນແບບມືອາຊີບໃນລາວ ແມ່ນພື້ນຖານໃນການເຮັດໃຫ້ລັດຖະບານລາວ ມີຄວາມຕັ້ງໃຈສູງ ບັນດາຄາດໝາຍລວມ ທັງການຍຸດຕິການຕາຍຂອງແມ່ໃນປີ 2030, ໂດຍເພີ່ມອັດຕາສ່ວນຂອງແມ່ຍິງ ເຂົ້າໃນການຝຶກທັກສະ ໃນການເກີດລູກໃຫ້ໄດ້ 90%; ເພີ່ມອັດຕາການຄຸມກຳເນີດທີ່ທັນສະໄໝເປັນ 70% ແລະ ສຸກສາລາທັງໝົດຄວນມີຜະດຸງຄັນຢ່າງໜ້ອຍໜຶ່ງຄົນ.
ທີ່ມາ: ປະເທດລາວ Pathedlao


text:
ຕອນເຊົ້າວັນທີ 15 ກຸມພາ 2022 ທ່ານ ຄໍາພັນ ພົມມະທັດ ປະທານຄະນະກວດກາສູນກາງພັກ, ປະທານອົງການກວດກາແຫ່ງລັດ ຫົວໜ້າອົງການຕ້ານການສໍ້ລາດບັງຫລວງຂັ້ນສູນກາງໄດ້ຖະແຫລງ ຕໍ່ສື່ມວນຊົນ ໂອກາດວັນສ້າງຕັ້ງອົງການກວດກາພັກ-ລັດ ຄົບຮອບ 40 ປີ, ເຊິ່ງທ່ານໄດ້ຍົກໃຫ້ເຫັນ ປະຫວັດ ການສ້າງຕັ້ງອົງການກວດກາພັກ-ລັດ ຂອງ ສ ປປລາວ ອັນເປັນຂີດໝາຍທີ່ສຳຄັນໃນຂະບວນວິວັດ ເພີ່ມທະວີບົດບາດການນຳພາຂອງພັກໃນການຄຸ້ມຄອງລັດ, ຄຸມຄອງສັງຄົມຕາມກົດໝາຍຢູ່ປະເທດເຮົາ. ເພາະກ່ອນການສ້າງຕັ້ງພັກຢ່າງເປັນທາງການໃນວັນທີ 22 ມີນາ 1955 ພາຍໃຕ້ການຊີ້ນຳຂອງ ປະທານ ໄກສອນ ພົົມວິຫານ ກໍ່ຄືບັນດາສະຫາຍການນຳທີ່ເປັນແກນສານເວລານັ້ນ ໄດ້ມີການກວດກາສະມາຊິກພັກກອມມູນິດອິນດູຈີນສັງກັດຄະນະພັກແຄວ້ນລາວ ຈໍານວນ 600 ສະຫາຍ, ເພື່ອກັ່ນກອງວ່າ ສະມາຊິກພັກທີ່ຍັງຄົບມາດຖານເງື່ອນໄຂແທ້ໆມີເທົ່າໃດ? ປະກົດວ່າມີພຽງແຕ່300 ກວ່າສະຫາຍທີ່ຍັງຄົບມາດຖານເງື່ອນໄຂ.
ນັບແຕ່ມື້ໄດ້ຮັບການສ້າງຕັ້ງເປັນຕົ້ນມາພັກເຮົາໄດ້ຖືວຽກງານກວດກາພາຍໃນພັກເປັນໜຶ່ງໃນພາລະບົດບາດນຳພາທີ່ຂາດບໍ່ໄດ້ ໂດຍຍຶດໝັ້ນທັດສະນະທີ່ວ່າ ການນຳພາຕ້ອງຕິດພັນກັບການກວດກາ, ຖ້າບໍ່ມີການກວດກາກໍ່ເໝືອນບໍ່ມີການນຳພາ. ໃນດ້ານການຈັດຕັ້ງຂອງວຽກງານກວດກາພັກ, ເລີ່ມແຕ່ກອງປະຊຸມໃຫຍ່ຄັ້ງທີ II ຂອງພັກ ປີ 1972 ໄດ້ກໍານົດໃນກົດລະບຽບຂອງພັກ ໂດຍລະບຸວ່າ:“ກອງປະຊຸມຄະນະບໍລິຫານງານສູນກາງ, ແຂວງ ແລະກຳແພງເມືອງ ເລືອກເອົາກຳມະການພັກຈຳນວນໜຶ່ງມາຈັດຕັ້ງເປັນຄະນະກວດກາຂອງຕົນ ອາດຈະເລືອກເອົາພະນັກງານຢູ່ນອກຄະນະບໍລິຫານງານພັກເຂົ້າຮ່ວມໃນຄະນະກວດກາກໍ່ໄດ້, ຢູ່ຂັ້ນເມືອງຕ້ອງແບ່ງໃຫ້ກຳມະການພັກຜູ້ໜຶ່ງຮັບຜິດຊອບວຽກງານກວດກາ, ຢູ່ຂັ້ນພື້ນຖານຕ້ອງແບ່ງໃຫ້ກຳມະການຜູ້ໜຶ່ງເພື່ອຕິດຕາມການປະຕິບັດວິໄນຕໍ່ສະມາຊິກພັກ”
ພາຍຫຼັງ ສະຖາປະນາເປັນປະເທດ ສາທາລະນະລັດ ປະຊາທິປະໄຕ ປະຊາຊົນລາວ, ພັກໄດ້ກາຍເປັນພັກກຳອຳນາດນຳພາຮອບດ້ານ ນັບແຕ່ຂົງເຂດຊີວິດການເມືອງ, ເສດຖະກິດ, ວັດທະນະທຳ-ສັງຄົມຈົນເຖິງການພົວພັນຕ່າງປະເທດ ຊຶ່ງບໍ່ສະເພາະແຕ່ຮຽກຮ້ອງໃຫ້ເພີ່ມທະວີການກວດກາພາຍໃນພັກເທົ່ານັ້ນ ຫາກຍັງມີຄວາມຈຳເປັນຕ້ອງກວດກາ ຕໍ່ການຄຸ້ມຄອງບໍລິຫານຂອງບັນດາອົງການລັດ ແລະທົ່ວລະບົບການເມືອງອີກດ້ວຍ. ດັ່ງນັ້ນ,ກອງປະຊຸມຄົບຄະນະບໍລິຫານງານສູນກາງພັກຄັ້ງທີ 8 ສະໄໝທີ II ປີ 1980 ໄດ້ກໍານົດວ່າ: “ຕ້ອງຈັດຕັ້ງຄະນະກວດກາຂຶ້ນທັນທີ ເພື່ອຊ່ວຍສູນກາງພັກ, ລັດຖະບານ ແລະສະພາປະຊາຊົນສູງສຸດ ໃນການກວດກາການປະຕິບັດມະຕິຂອງພັກ, ກົດໝາຍ ແລະ ຂໍ້ກໍານົດຕ່າງໆຂອງລັດ”. ອີງໃສ່ຈິດໃຈມະຕິດັ່ງກ່າວ, ສູນກາງພັກປະຊາຊົນປະຕິວັດລາວ, ຄະນະປະຈຳສະພາປະຊາຊົນສູງສຸດ ແລະສະພາລັດຖະມົນຕີແຫ່ງ ສປປ ລາວ ໄດ້ອອກດໍາລັດກໍານົດໃຫ້ສ້າງຕັ້ງຄະນະກຳມະການກວດກາພັກ-ລັດຂຶ້ນຢູ່ຂັ້ນສູນກາງ, ແຂວງ, ເມືອງ ແລະແບ່ງກຳມະການພັກຂັ້ນຂອງຕົນ 1 ສະຫາຍຮັບຜິດຊອບ. ອີງໃສ່ດໍາລັດນີ້ ໃນປີ 2012 ກົມການເມືອງສູນກາງພັກໄດ້ມີມະຕິຕົກລົງຮັບຮອງເອົາວັນທີ 16/2/1982 ເປັນວັນສ້າງອົງການກວດກາພັກ-ລັດ ສປປ ລາວ.
ນັບແຕ່ກອງປະຊຸມໃຫຍ່ຄັ້ງທີ IIIຂອງພັກ ປີ1982 ເປັນຕົ້ນມາ ຄະນະກວດກາພັກໄດ້ສ້າງຕັ້ງ ແລະປັບປຸງຕາມກົດລະບຽບຂອງພັກແຕ່ລະສະໄໝກຳນົດ ເຊິ່ງໄດ້ເລືອກຕັ້ງເອົາຄະນະກວດກາຂອງຄະນະພັກແຕ່ລະຂັ້ນ ແລະສ້າງຕັ້ງເປັນອົງການເອກະລາດ; ໃນກົດລະບຽບຂອງພັກແຕ່ລະສະໄໝ ໄດ້ກຳນົດໜ້າທີ່, ຂອບເຂດສິດຈະແຈ້ງ, ຮັດກຸມ; ດ້ານກົງຈັກຊ່ວຍວຽກຂອງຄະນະກວດກາພັກ, ກວດກາລັດໄດ້ປັບປຸງເປັນແຕ່ລະສະໄໝກອງປະຊຸມຈາກຈຳນວນໜ້ອຍກ້າວໄປຫາຈຳນວນຫຼາຍ ແລະມີຄຸນນະພາບເປັນກ້າວໆມາ. ກົງຈັກການຈັດຕັ້ງອົງການກວດກາພັກ ແລະກວດກາລັດຢູ່ຂັ້ນສູນກາງມີບາງໄລຍະໄດ້ໂຮມເຂົ້າກັນ ແລະບາງໄລຍະໄດ້ແຍກອອກ, ບາງໄລຍະໄດ້ໂຮມເຂົ້າກັບການຈັດຕັ້ງອື່ນເຊັ່ນ:ປີ1987-1988 ໄດ້ໂຮມຄະນະຈັດຕັ້ງສູນກາງພັກກັບຄະນະກໍາມະການກວດກາພັກ-ລັດສູນກາງ ຈັດຕັ້ງເປັນກະຊວງຈັດຕັ້ງ-ກວດກາ, ຜ່ານການເຄື່ອນໄຫວວຽກງານ ເຫັນວ່າບໍ່ສອດຄ່ອງກັບສະພາບຕົວຈິງມາຮອດປີ 1989 ສູນກາງພັກໄດ້ຕົກລົງແຍກອອກເປັນສອງອົງການຄືເມື່ອກ່ອນ; ປີ 1993 ນາຍົກລັດຖະມົນຕີໄດ້ອອກດຳລັດສ້າງຕັ້ງ ແລະແຕ່ງຕັ້ງຄະນະກຳມະການສະເພາະກິດສະກັດກັ້ນ ແລະຕ້ານການສໍ້ລາດບັງຫຼວງຂັ້ນສູນກາງ, ພ້ອມນີ້ ໄດ້ສ້າງຕັ້ງຄະນະກວດກາລັດຖະບານ ຂຶ້ນກັບສຳນັກງານນາຍົກລັດຖະມົນຕີ; ຮອດທ້າຍປີ 1996 ໄດ້ຕົກລົງຍຸບເລີກຄະນະສະເພາະກິດຕ້ານການສໍ້ລາດບັງຫຼວງຂັ້ນສູນກາງ, ຍຸບເລີກຄະນະກວດກາລັດຖະບານ ແລະໄດ້ມອບວຽກຂອງການຈັດຕັ້ງດັ່ງກ່າວໃຫ້ຄະນະກຳມະການກວດກາຂັ້ນສູນກາງຮັບຜິດຊອບ; ປີ 2001 ໄດ້ແຍກກວດກາພັກ, ກວດກາລັດອອກເປັນ 2 ອົງການຄື: ຄະນະກຳມະການກວດກາສູນກາງພັກ ແລະອົງການກວດກາແຫ່ງລັດ. ໃນປີ 2004 ນາຍົກລັດຖະມົນຕີໄດ້ອອກຂໍ້ຕົກລົງແຕ່ງຕັ້ງຄະນະຊີ້ນໍາຕ້ານການສໍ້ລາດບັງຫຼວງຂຶ້ນ.
ທ່ານ ຄໍາພັນ ພົມມະທັດ ໃຫ້ຮູ້ວ່າ: ຕະຫຼອດໄລຍະ 40 ປີຜ່ານມາຄະນະກວດກາແຕ່ລະຂັ້ນໄດ້ມີການເຄື່ອນໄຫວປະຕິບັດພາລະບົດບາດການກວດກາເປົ້າໝາຍຢ່າງຕໍ່ເນື່ອງ ແລະນັບມື້ນັບເຂັ້ມແຂງເລື້ອຍໆ, ໃນນັ້ນການກວດກາພາຍໃນພັກຕົ້ນຕໍ ໄດ້ສຸມໃສ່ຕິດຕາມ, ກວດກາປົກກະຕິຕໍ່ການປະຕິບັດບັນດາມະຕິ, ຄຳສັ່ງ, ກົດລະບຽບຂອງພັກ, ການດຳເນີນຊີວິດການເມືອງຂອງອົງຄະນະພັກ,ຕິດຕາມ, ກວດກາ ການນໍາພາຮອບດ້ານຂອງຄະນະພັກການປະເມີນຜົນຄຸນນະພາບຂອງການກໍ່ສ້າງໜ່ວຍພັກ 4 ຮູ້, ການກໍ່ສ້າງໜ່ວຍພັກແຂງຮອບດ້ານ, ການກໍ່ສ້າງໜ່ວຍພັກເຂັ້ມແຂງຮູ້ນຳພາຮອບດ້ານ, ກວດກາການປະຕິບັດແຜນການກໍ່ສ້າງໜ່ວຍພັກປອດໄສເຂັ້ມແຂງໜັກແໜ້ນ; ກວດກາຄຸນທາດການເມືອງ, ຄຸນສົມບັດສິນທໍາປະຕິວັດຂອງສະມາຊິກພັກ, ກວດກາແບບແຜນນຳພາ, ແບບແຜນວິທີເຮັດວຽກ ແລະ ແບບແຜນດຳລົງຊີວິດຂອງຄະນະພັກ ແລະສະມາຊິກພັກ, ກວດກາການເງິນຂອງພັກ.
ວຽກງານກວດກາລັດ, ສະກັດກັ້ນ ແລະ ຕ້ານການສໍ້ລາດບັງຫຼວງ ໄດ້ດຳເນີນກວດກາປົກກະຕິ, ຕາມຄຳສັ່ງ ແລະຕາມຄຳສະເໜີຂອງພົນລະເມືອງ ເປັນຕົ້ນກວດກາການຈັດຕັ້ງປະຕິບັດບັດດານະໂຍບາຍກົດໝາຍ ແລະລະບຽບການຕ່າງໆຂອງລັດ, ການປະຕິບັດພາລະບົດບາດ, ໜ້າທີ່, ສິດ ແລະຄວາມຮັບຜິດຊອບການຄຸ້ມຄອງບໍລິຫານລັດ, ການປະຕິບັດລະບຽບວິຊາສະເພາະ, ເຕັກນິກ ແລະຫຼັກການຂອງຂະແໜງການ, ການປະຕິບັດແຜນພັດທະນາເສດຖະກິດ-ສັງຄົມ, ລາຍຮັບ-ລາຍຈ່າຍງົບປະມານ ແລະການນຳໃຊ້ແຫຼ່ງທຶນຕ່າງໆ, ການລົງທຶນກໍ່ສ້າງພື້ນຖານໂຄງລ່າງ, ການປະມູນ, ຈັດຊື້-ຈັດຈ້າງ ແລະການກໍ່ສ້າງສອມແປງດ້ວຍທຶນຂອງລັດ, ການຄຸ້ມຄອງ ແລະນຳໃຊ້ຊັບພະຍາກອນທຳມະຊາດ; ອົງການກວດກາລັດ ແລະ ຕ້ານການສໍ້ລາດບັງຫຼວງແຕ່ລະຂັ້ນ ຍັງເຮັດໜ້າທີ່ຢ່າງຕັ້ງໜ້າໃນການຄຸ້ມຄອງ ແລະ ກວດກາເອກະສານແຈ້ງຊັບສິນ, ທັງດຳເນີນການກວດກາພະນັກງານ-ລັດຖະກອນ, ທະຫານ, ຕຳຫຼວດ ທີ່ມີພຶດຕິກຳສໍ້ລາດບັງຫຼວງຕາມທີ່ໄດ້ກຳນົດໃນກົດໝາຍ. ແຕ່ປີ 2014 ເປັນຕົ້ນມາຍັງໄດ້ຮັບມອບໝາຍໃຫ້ກວດກາຕາມຜົນຂອງການກວດສອບ ແລະຕິດຕາມ, ກວດກາໂຄງການລົງທຶນຂອງລັດເລີ່ມແຕ່ຫົວທີ.
ກົງຈັກການຈັດຕັ້ງຄະນະກວດກາແຕ່ລະຂັ້ນ ໄດ້ມີການປັບປຸງເຕີບໃຫຍ່ຂະຫຍາຍຕົວນັບມື້ເພີ່ມຂຶ້ນທາງດ້ານຈຳນວນ ແລະຄຸນນະພາບ ເຊິ່ງສະແດງອອກໃນປີ 1983ທົ່ວປະເທດມີພະນັກງານກວດກາອາຊີບ 50ຄົນ, ມາຮອດທ້າຍປີ 2021 ມີພະນັກງານກວດກາອາຊີບໃນທົ່ວປະເທດທັງໝົດ 4.355 ຄົນ, ຍິງ 1.388ຄົນ (ສະເພາະຢູ່ຄະນະກວດກາສູນກາງພັກ, ອົງການກວດກາແຫ່ງລັດ ແລະອົງການຕ້ານການສໍ້ລາດບັງຫຼວງຂັ້ນສູນກາງມີພະນັກງານ 298 ຄົນ, ຍິງ 100 ຄົນ); ພະນັກງານກວດກາແຕ່ລະຂັ້ນໄດ້ຮັບການຍົກລະດັບວຽກງານກວດກາ, ວິຊາສະເພາະດ້ານຕ່າງໆທັງຢູ່ພາຍໃນ ແລະ ຕ່າງປະເທດ.
ຜ່ານການດຳເນີນການກວດກາໄດ້ຢັ້ງຢືນຄວາມຖືກຕ້ອງ ແລະ ຊອກເຫັນດ້ານຕັ້ງໜ້າ ເພື່ອສົ່ງເສີມ ຊອກເຫັນຂໍ້ຂາດຕົກບົກຜ່ອງໃນການປະຕິບັດແນວທາງນະໂຍບາຍຂອງພັກແລ້ວສະເໜີໃຫ້ປັງປຸງບັນດານິຕິກຳທີ່ກ່ຽວຂ້ອງ ໃຫ້ສອດຄ່ອງກັບສະພາບຄວາມເປັນຈິງ, ສຶກສາອົບຮົມພະນັກງານ – ສະມາຊິກພັກໃຫ້ມີສະຕິເຄົາລົບ ແລະ ປະຕິບັດກົດລະບຽບຂອງພັກ, ກົດໝາຍຂອງລັດຢ່າງເຂັ້ມງວດ, ໄດ້ຊ່ວຍຄຸ້ມຄອງ ແລະ ປ້ອງກັນພະນັກງານ – ສະມາຊິກພັກ ເຊິ່ງເປັນການປະກອບສ່ວນເຂົ້າໃນການຕອບຕ້ານເລ່ລ່ຽມກົນອອຸບາຍຫັນປ່ຽນໂດຍສັນຕິຂອງອິດທິກຳລັງປໍລະປັກເກັບກູ້ ຊັບສິນ ແລະເງິນທີ່ຖືກຍັກຍອກສໍ້ໂກງ, ຕົກເຮ່ຍເສຍຫາຍໄປແລ້ວຄືນມາໃຫ້ລັດ, ລວມໝູ່ ແລະບຸກຄົນ ໄດ້ຈຳນວນຫຼາຍ.
ຈາກໝາກຜົນຂອງການເຄື່ອນໄຫວວຽກງານກວດກາຄືດັ່ງກ່າວ, ໃນໂອກາດສະເຫຼີມສະຫຼອງວັນສ້າງຕັ້ງອົງການກວດກາພັກ-ລັດຄົບຮອບ 30 ປີ (ໃນປີ 2012) ພັກ ແລະລັດ ໄດ້ຕົກລົງມອບຫຼຽນໄຊອິດສະຫຼະຊັ້ນ I ຢ່າງສົມກຽດໃຫ້ແກ່ຄະນະກວດກາສູນກາງພັກ ແລະອົງການກວດກາລັດຖະບານໃນຖານະເປັນຕົວແທນໃຫ້ແກ່ຄະນະກວດກາພັກ-ລັດແຕ່ລະຂັ້ນ.
ຄະນະກວດກາພັກ-ລັດແຕ່ລະຂັ້ນຍາດໄດ້ຜົນງານດັ່ງກ່າວຍ້ອນຄະນະບໍລິຫານງານສູນກາງພັກ, ກົມການເມືອງສູນກາງພັກ, ຄະນະເລຂາທິການສູນກາງພັກ, ສະພາແຫ່ງຊາດ ແລະລັດຖະບານແຕ່ລະສະໄໝ ໄດ້ອອກບັນດາມະຕິ, ຄຳສັ່ງ, ຂໍ້ກຳນົດ, ກົດໝາຍ, ດຳລັດ ກ່ຽວກັບວຽກງານກວດກາ; ຄະນະກວດກາສູນກາງພັກ ແລະ ອົງການກວດກາລັດຖະບານ ໄດ້ອອກບົດແນະນຳລະອຽດໃນການຈັດຕັ້ງປະຕິບັດຕົວຈິງ. ການນຳອົງການປົກຄອງມີຄວາມຮັບຮູ້ເຂົ້າໃຈ, ໄດ້ນຳພາ-ຊີ້ນຳ, ສ້າງເງື່ອນໄຂອຳນວຍຄວາມສະດວກດ້ານຕ່າງໆໃຫ້ຄະນະກວດກາປະຕິບັດພາລະບົດບາດ, ໜ້າທີ່ ແລະຂອບເຂດສິດຕາມທີ່ໄດ້ກຳນົດໄວ້. ບັນດາອົງການຈັດຕັ້ງໃນລະບົບການເມືອງ, ສະມາຊິກພັກ, ພະນັກງານ, ປະຊາຊົນ ແລະສື່ມວນຊົນສ່ວນຫຼາຍໄດ້ໃຫ້ການສະໜັບສະໜູນ ແລະເຂົ້າຮ່ວມໃນວຽກງານຕິດຕາມ, ກວດກາ.
ທ່ານ ຄໍາພັນ ພົມມະທັດ ປະທານຄະນະກວດກາສູນກາງພັກ, ປະທານອົງການກວດກາແຫ່ງລັດ ຫົວໜ້າອົງການຕ້ານການສໍ້ລາດບັງຫລວງຂັ້ນສູນກາງ ໄດ້ຍົກໃຫ້ເຫັນຜົນງານທີ່ເຮັດໄດ້ ແລະຂໍ້ຈໍາກັດບາງດ້ານທີ່ຈະຕ້ອງໄດ້ສືບຕໍ່ປະຕິບັດວ່າ: ການປະຕິບັດບົດບາດເປັນເສນາທິການໃຫ້ຄະນະພັກ, ການນຳອົງການປົກຄອງ ໃນການເຮັດວຽກງານກວດກາພັກ, ກວດກາລັດ, ສະກັດກັ້ນ ແລະຕ້ານການສໍ້ລາດບັງຫຼວງໃນໄລຍະຜ່ານມາຂອງອົງການກວດກາພັກ-ລັດຍັງມີຂໍ້ຈຳກັດ ແລະຄວາມຫຍຸ້ງຍາກທີ່ຄະນະກວດກາແຕ່ລະຂັ້ນ ແລະພະນັກງານກວດກາທຸກຄົນຕ້ອງໄດ້ບຸກບືນ, ຕັ້ງໜ້າປັບປຸງແກ້ໄຂໃນຕໍ່ໜ້າ, ວຽກງານກວດກາບໍ່ທັນເປັນຂະບວນການແຂງແຮງຂອງທຸກການຈັດຕັ້ງ, ຄວາມຮັບຜິດຊອບຕໍ່ວຽກງານກວດກາຂອງຄະນະພັກຈຳນວນໜຶ່ງບໍ່ທັນສູງ, ບໍ່ທັນເອົາໃຈໃສ່ປັບປຸງການຈັດຕັ້ງຄະນະກວດກາຂັ້ນຕົນໃຫ້ສອດຄ່ອງກັບໜ້າທີ່ການເມືອງ ແລະ ນຳພາ-ຊີ້ນຳວຽກງານກວດກາທີ່ກອງປະຊຸມໃຫຍ່ຂອງພັກ ແລະ ກົດລະບຽບພັກແຕ່ສະໄໝໄດ້ກຳນົດ, ປະກົດການຫຍໍ້ທໍ້ທີ່ກວດກາເຫັນແລ້ວ ຫຼາຍບ່ອນແກ້ໄຂບໍ່ເຂັ້ມງວດ ແລະ ຈຳນວນໜຶ່ງບໍ່ໄດ້ຮັບການແກ້ໄຂ. ການກໍ່ສ້າງພະນັກງານຍັງບໍ່ທັນໄດ້ຕາມຄວາມຮຽກຮ້ອງຕ້ອງການຂອງໜ້າທີ່ການເມືອງ.
ເພື່ອສືບຕໍ່ເສີມຂະຫຍາຍມູນເຊື້ອອັນດີງາມຂອງອົງການກວດກາພັກ-ລັດ, ແກ້ໄຂບັນດາຂໍ້ຄົງຄ້າງ ແລະເພີ່ມທະວີການຈັດຕັ້ງປະຕິບັດວຽກງານກວດກາໃຫ້ມີຄຸນນະພາບໂດຍຕິດພັນກັບການປະຕິບັດກົດລະບຽບຂອງພັກ, ກົດໝາຍຂອງລັດຢ່າງເຂັ້ມງວດນັ້ນ ໃນຕໍ່ໜ້າຄະນະພັກ, ອົງການປົກຄອງ ແລະຄະນະກວດກາແຕ່ລະຂັ້ນຕ້ອງໄດ້ເອົາໃຈໃສ່ປະຕິບັດດັ່ງນີ້:
ສືບຕໍ່ສ້າງບາດກ້າວບຸກທະລຸຕື່ມອີກດ້ານຈິນຕະນາການ, ຄວາມຮັບຮູ້ຕໍ່ວຽກງານກວດກາ, ຕີຖອຍທັດສະນະຖືເບົາຕໍ່ວຽກງານຕິດຕາມ, ກວດກາ, ຢ້ານການກວດກາ,ເຂົ້າໃຈວ່າກວດກາຫາແຕ່ຈຸດອ່ອນ ແລະຂໍ້ຜິດພາດ; ຕ້ານທັດສະນະອັກຄະຕິຕໍ່ກັນລະຫວ່າງຜູ້ກວດກາ ແລະ ຜູ້ຖືກກວດກາ.
– ສ້າງນິຕິກຳໃໝ່ ແລະປັບປຸງບັນດານິຕິກຳ,ລະບຽບການຂອງຂະແໜງການທີ່ມີແລ້ວໃຫ້ຮັດກຸມ, ແທດເໝາະກັບສະພາບໃນປັດຈຸບັນໃຫ້ມີລັກສະນະຄົບຖ້ວນ, ເນື້ອໃນຈະແຈ້ງ-ຮັດກຸມ; ປັບປຸງກົນໄກ, ລະບຽບການ ແລະວິທີການກວດກາ ໂດຍເລັ່ງໃສ່ແກ້ໄຂສະພາບການກວດກາຊັກຊ້າ-ແກ່ຍາວ, ກວດກາແລ້ວແກ້ໄຂບໍ່ເຂັ້ມງວດ ເດັດຂາດ ແລະບໍ່ແກ້ໄຂ ເຊິ່ງສັງຄົມໄດ້ເລັ່ງທວງຕໍ່ຄະນະກວດກາໃນໄລຍະຜ່ານມາ; ເອົາໃຈໃສ່ຄົ້ນຄວ້າເຊື່ອມຊຶມເຜີຍແຜ່ບັນດາມະຕິ, ຄໍາສັ່ງ, ຂໍ້ກຳນົດ, ກົດລະບຽບຂອງພັກ ແລະກົດໝາຍຂອງລັດ ໂດຍສະເພາະແມ່ນບັນດານິຕິກຳກ່ຽວກັບວຽກງານກວດກາໃຫ້ແກ່ພະນັກງານ, ສະມາຊິກພັກ, ທະຫານ, ຕໍາຫຼວດ, ປະຊາຊົນບັນດາເຜົ່າ, ທຸກຊັ້ນຄົນໃຫ້ຮັບຮູ້ເຂົ້າໃຈຢ່າງກວ້າງຂວາງເລິກເຊິ່ງທົ່ວເຖິງ ທັງຕ້ອງເຮັດເປັນປົກກະຕິຕໍ່ເນື່ຶອງ.
ເພີ່ມທະວີການນຳພາ ແລະຄວາມຮັບຜິດຊອບຂອງຄະນະພັກ, ຄະນະກວດກາທຸກຂັ້ນໃນການຕິດຕາມ, ກວດກາການຈັດຕັ້ງ ແລະ ບຸກຄົນທີ່ຂຶ້ນກັບການຄຸ້ມຄອງຂອງຕົນກ່ຽວກັບການປະຕິບັດກົດລະບຽບ, ມະຕິ, ຄຳສັ່ງຂອງພັກ, ກົດໝາຍ ແລະ ລະບຽບການຕ່າງໆຂອງລັດໃຫ້ເປັນປົກກະຕິ; ເອົາໃຈໃສ່ຢ່າງຕັ້ງໜ້າ ຕໍ່ການແກ້ໄຂລັດທິເອກະຊົນ, ພະຍາດອາດຍາສິດ ແລະ ການສໍ້ລາດບັງຫຼວງ ໃນກົງຈັກການຈັດຕັ້ງ ແລະ ຖັນແຖວສະມາຊິກພັກ, ພະນັກງານ-ລັດຖະກອນ, ທະຫານ, ຕຳຫຼວດ ໃຫ້ເຂັ້ມງວດ, ຖືວຽກນີ້ເປັນຄວາມຮັບຜິດຊອບໂດຍກົງຂອງຄະນະພັກ ແລະ ທຸກການຈັດຕັ້ງ.
ເປັນເຈົ້າການພົວພັນຮ່ວມມືແລກປ່ຽນບົດຮຽນກ່ຽວກັບວຽກງານກວດກາ, ສະກັດກັ້ນ ແລະ ຕ້ານການສໍ້ລາດບັງຫຼວງກັບບັນດາປະເທດເພື່ອນມິດຍຸດທະສາດ, ບັນດາປະເທດໃນພາກພື້ນ ແລະ ອົງການຈັດຕັ້ງສາກົນ ເພື່ອມາໝູນໃຊ້ໃຫ້ສອດຄ່ອງກັບສະພາບຕົວຈິງຂອງປະເທດເຮົາ.
ເພີ່ມຄວາມເອົາໃຈໃສ່ສູງຂຶ້ນ ຕໍ່ການປັບປຸງກົງຈັກການຈັດຕັ້ງຄະນະກວດກາແຕ່ລະຂັ້ນ, ແຕ່ລະຂະແໜງການ; ກໍ່ສ້າງ ແລະ ບຳລຸງພະນັກງານກວດກາ ພ້ອມທັງສ້າງເງື່ອນໄຂໃຫ້ຄະນະກວດກາແຕ່ລະຂັ້ນປະຕິບັດພາລະບົດບາດຂອງຕົນໃຫ້ມີປະສິດຕິພາບສູງຂຶ້ນ; ຄະນະກວດກາ, ພະນັກງານກວດກາເປັນເຈົ້າການປັບປຸງ ແລະຍົກສູງຄວາມຮັບຜິດຊອບຂອງຕົນ, ບໍລິສຸດສັດຊື່, ກຳແໜ້ນແນວທາງ ແຜນນະໂຍບາຍ, ກົດລະບຽບຂອງພັກ, ກົດໝາຍ ແລະລະບຽບການຂອງລັດ, ມີຄວາມກ້າຫານ, ກ້າຄິດ, ກ້າເຮັດກ້າຮັບຜິດຊອບເດັດຂາດເຂັ້ມງວດ, ທ່ຽງທຳ, ນີ້ມນວນ, ຄ່ອງແຄ້ວຕາມກົດລະບຽບພັກ, ກົດໝາຍ ແລະ ລະບຽບການຂອງລັດ.
ໃນໂອກາດວັນຄົບຮອບ 40 ປີທີ່ມີຄວາມໝາຍສຳຄັນ, ຄະນະກວດກາສູນກາງພັກ, ອົງການກວດກາແຫ່ງລັດ ແລະອົງການຕ້ານການສໍ້ລາດບັງຫຼວງສູນກາງຮຽກຮ້ອງມາຍັງຄະນະພັກ-ອົງການປົກຄອງ ແລະຄະນະກວດກາແຕ່ລະຂັ້ນຈົ່ງຈັດຕັ້ງການໂຄສະນາເຜີຍແຜ່ມູນເຊື້ອ, ການເຕີບໃຫຍ່ຂະຫຍາຍຕົວ, ຜົນງານຂອງຂະແໜງກວດກາພັກ-ລັດ ແລະຕ້ານການສໍ້ລາດບັງຫຼວງຢູ່ທຸກການຈັດຕັ້ງ, ພະນັກງານສະມາຊິກພັກ ແລະທົ່ວສັງຄົມ ໃຫ້ຮັບຮູ້ເຂົ້າໃຈຢ່າງເລິກເຊິ່ງ, ກວ້າງຂວາງທັງປຸກລະດົມໃຫ້ທຸກພາກສ່ວນ, ທຸກການຈັດຕັ້ງໃນລະບົບການເມືອງ-ສັງຄົມເຮັດວຽກງານກວດກາ ແລະເຂົ້າຮ່ວມເຮັດວຽກງານກວດກາຢ່າງແຂງແຮງຕາມຂອບເຂດຄວາມຮັບຜິດຊອບຂອງຕົນ.


text:
ໃນຕອນເຊົ້າຂອງວັນທີ 27 ເມສາ 2021, ທີ່ກະຊວງການຕ່າງປະເທດ ທ່ານບຸນເຫຼືອພັນດານຸວົງ, ຮອງລັດຖະມົນຕີກະຊວງການຕ່າງປະເທດແຫ່ງ ສປປ ລາວ ໄດ້ນຳພາຄະນະຜູ້ແທນລາວເຂົ້າຮ່ວມກອງປະຊຸມໃຫ່ຍປະຈຳປີຄັ້ງທີ 77 ຂອງຄະນະກຳມາທິການເສດຖະກິດ – ສັງຄົມ ສປຊປະຈຳພາກພື້ນອາຊີ-ປາຊີຟິກ (UNESCAP) ຜ່ານລະບົບປະຊຸມທາງໄກ (Video Conference), ໂດຍການເປັນປະທານຂອງທ່ານ ມຸກຕາ ເລີແບດີ, (Mukhtar Tleuberdi), ຮອງນາຍົກລັດຖະມົນຕີ, ລັດຖະມົນຕີຕ່າງປະເທດກາຊັກສະຖານ, ມີຄະນະຜູ້ແທນຈາກປະເທດສະມາຊິກ ແລະ ປະເທດສັງເກດການ, ອົງການເຄືອຂ່າຍ ສປຊ ປະຈຳພາກພື້ນເຂົ້າຮ່ວມ. ກອງປະຊຸມຄັ້ງນີ້ດຳເນີນໄປພາຍໃຕ້ຫົວຂໍ້ “ການຟື້ນຟູຫຼັງຈາກວິກິດການໃຫ້ດີກ່ວາເກົ່າໂດຍຜ່ານການຮ່ວມມືໃນພາກພື້ນອາຊີ ແລະ ປາຊີຟິກ (Building back better from crises through regional cooperation in Asia and the Pacific)”, ຊຶ່ງຈະດຳເນີນໄປຈົນຮອດວັນທີ 29 ເມສາ 2021 ນີ້.
ໃນກອງປະຊຸມດັ່ງກ່າວ ເປັນກອງປະຊຸມປະຈຳປີ ເພື່ອປຶກສາຫາລືການຮ່ວມມືຂອງບັນດາປະເທດໃນພາກພື້ນ ອາຊີ-ປາຊີຟິກ ໃນວຽກງານການພັດທະນາເສດຖະກິດ-ສັງຄົມ. ອີງໃສ່ສະພາບການແຜ່ລະບາດຂອງ COVID-19, ໃນປີນີ້ ກອງປະຊຸມຈະໄດ້ສຸມໃສ່ ປຶກສາຫາລື ການຮ່ວມມືໃນການຮັບມືກັບການແຜ່ລະບາດຂອງພະຍາດ COVID-19 ແລະ ການຟື້ນຟູເສດຖະກິດ ພາຍຫຼັງການລະບາດ. ນອກຈາກນີ້, ບັນດາຄະນະຜູ້ແທນຈະໄດ້ພ້ອມກັນທົບທວນຄືນການຈັດຕັ້ງປະຕິບັດບັນດາຄວາມໝາຍໝັ້ນຕ່າງໆຂອງສາກົນ, ເປັນຕົ້ນ ທົບທວນຄືນການຈັດຕັ້ງປະຕິບັດແຜນງານອິດສະຕັນບູນ ສຳລັບປະເທດດ້ອຍພັດທະນາເພື່ອປະເມີນຄວາມຄືບໜ້າ ແລະ ສິ່ງທ້າທາຍທີ່ບັນດາປະເທດໃນພາກພື້ນກຳລັງປະເຊີນໜ້າ, ທົບທວນຄືນການຈັດຕັ້ງວາລະ 2030 ເພື່ອການພັດທະນາແບບຍືນຍົງໃນພາກພື້ນອາຊີ – ປາຊີຟິກ. ນອກຈາກນັ້ນ, ກອງປະຊຸມຍັງຈະໄດ້ປຶກສາຫາລື ແລະຊອກຫາທາງອອກຮ່ວມກັນໃນການແກ້ໄຂຜົນກະທົບທາງດ້ານເສດຖະກິດ-ສັງຄົມ ໃຫ້ດີກວ່າເກົ່າພາຍຫຼັງການລະບາດຂອງເຊື້ອພະຍາດໂຄວິດ-19 ໄດ້ສິ້ນສຸດລົງ.
ໃນໂອກາດດັ່ງກ່າວ, ທ່ານ ບຸນເຫຼືອ ພັນດານຸວົງ ໃນນາມຫົວໜ້າຄະນະຜູ້ແທນສປປລາວກໍ່ໄດ້ຂຶ້ນກ່າວຄຳເຫັນຕໍ່ກອງປະຊຸມ ໂດຍທ່ານໄດ້ຍົກໃຫ້ເຫັນເຖິງຄວາມສຳຄັນຂອງການຮ່ວມມືແບບຫຼາຍຝ່າຍ ໃນການຮັບມືກັບການແຜ່ລະບາດຂອງ COVID-19 ແລະ ການຟື້ນຟູເສດຖະກິດ. ທ່ານ ໄດ້ຢືນຢັນ ການສະໜັບສະໜູນຂອງ ສປປ ລາວ ຕໍ່ໂຄງການ COVAX Facilities ເພື່ອເຮັດໃຫ້ທຸກປະເທດສາມາດເຂົ້າເຖິງຢາວັກຊີນ ແລະ ໄດ້ຮຽກຮ້ອງ ໃຫ້ມີການຊ່ວຍເຫຼືອພິເສດຕໍ່ບັນດາປະເທດທີ່ມີຄວາມອ່ອນໄຫວສູງ, ໂດຍສະເພາະ ປະເທດດ້ອຍພັດທະນາ, ປະເທດກຳລັງພັດທະນາທີ່ບໍ່ມີຊາຍແດນຕິດທະເລ ແລະ ປະເທດເກາະດອນນ້ອຍພັດທະນາ. ທ່ານໄດ້ເຫັນດີ ຕໍ່ 4 ຂົງເຂດການຮ່ວມມືທີ່ຈະຕ້ອງໄດ້ເພີ່ມຄວາມເອົາໃຈໃສ່ ທີ່ສະເໜີໂດຍກອງເລຂາ ESCAP: ການປົກປ້ອງສັງຄົມ, ການລົງທຶນເພື່ອການຟື້ນຟູເສດຖະກິດແບບຢືນຍົງ, ການຮັດແໜ້ນການເຊື່ອມຈອດ ເພື່ອຮັບປະກັນຕ່ອງໂສ້ການຕອບສະໜອງສິນຄ້າ ແລະ ການປົກປ້ອງສິ່ງແວດລ້ອມ. ທ່ານໄດ້ຢືນຢັນ ສປປ ລາວ ພ້ອມແລ້ວທີ່ຈະໃຫ້ການຮ່ວມມືກັບວົງຄະນາຍາດສາກົນ ໃນການຮັບມືກັບການແຜ່ລະບາດຂອງ COVID-19 ແລະ ໄດ້ສະແດງຄວາມຂອບໃຈ ຕໍ່ການຊ່ວຍເຫຼືອຂອງປະເທດເພື່ອນມິດ ແລະ ອົງການຈັດຕັ້ງສາກົນ ທີ່ໄດ້ໃຫ້ການຊ່ວຍເຫຼືອອັນລໍ້າຄ່າຕໍ່ ສປປ ລາວ ໃນໄລຍະຜ່ານມາ ແລະ ຫວັງວ່າ ຈະສືບຕໍ່ໄດ້ຮັບການຊ່ວຍເຫຼືອຕື່ມອີກ. .
ຄະນະກຳມາທິການ UNESCAP ແມ່ນອົງກອນພາກພື້ນດ້ານການພັດທະນາຂອງອົງການສປຊ, ເຊິ່ງຖືກກໍ່ຕັ້ງຂຶ້ນໃນປີ 1947 ໂດຍມີສຳນັກງານຕັ້ງຢູ່ບາງກອກ, ປະເທດໄທ, ມີສະມາຊິກ 53 ປະເທດ, ເປັນເວທີເພື່ອທົບທວນ ແລະ ປຶກສາຫາລືບັນຫາເສດຖະກິດ-ສັງຄົມຢູ່ໃນພາກພື້ນ, ມີບົດບາດໃນການສົ່ງເສີມການຮ່ວມມືດ້ານຕ່າງໆ ແລະ ມີໜ້າທີ່ລາຍງານຕໍ່ສະພາເສດຖະກິດ-ສັງຄົມ ສປຊ. ນອກນັ້ນ, ກອງເລຂາ UNESCAP ຍັງມີໜ້າທີ່ໃນການຊ່ວຍເຫຼືອດ້ານເຕັກນິກ-ວິຊາການໃຫ້ແກ່ປະເທດສະມາຊິກ, ຊ່ວຍວາງແນວທາງນະໂຍບາຍ ແລະຈັດຕັ້ງປະຕິບັດບັນດາແຜນງານຕ່າງໆອີກດ້ວຍ.
ຂ່າວ: ກົມການຂ່າວ, ກະຊວງການຕ່າງປະເທດ


text:
ຕອນເຂົ້າວັນທີ 27 ກໍລະກົດ 2022 ທີ່ຫ້ອງປະຊຸມສະພາປະຊາຊົນແຂວງ (ສພຂ) ຈັດກອງປະຊຸມສະຫຼຸບຕີລາຄາການຈັດຕັ້ງປະຕິບັດວຽກງານຮອບດ້ານ ປະຈໍາ 6 ເດືອນຕົ້ນປີ ແລະ ທິດທາງແຜນການ 6 ເດືອນທ້າຍປີ 2022 ຂອງສະພາປະຊາຊົນແຂວງ ໂດຍການເປັນປະທານຂອງທ່ານ ທອງສີ ເສົາສຸລິພົມ ປະທານຄະນະປະຈໍາສະພາປະຊາຊົນແຂວງ (ຄປຈຂ); ມີທ່ານຄະນະປະຈໍາສະພາປະຊາຊົນແຂວງ, ຮອງປະທານຄະນະກໍາມະການ ສພຂ, ຮອງຄະນະເລຂາທິການ ສພຂ, ຫົວໜ້າ, ຮອງຫົວໜ້າຂະແໜງ ພ້ອມດ້ວຍພະນັກງານ-ລັດຖະກອນພາຍ ສພຂ ເຂົ້າຮ່ວມ.
ທີ່ກອງປະຊຸມຮັບຟັງທ່ານ ນາງ ພອນສະຫວັນ ສັກຕິຄຸນ ເລຂາທິການ ສພຂ ຂຶ້ນຜ່ານ ບົດສະຫຼຸບຕີລາຄາວຽກງານຮອບດ້ານ ປະຈໍາ 6 ເດືອນຕົ້ນປີ ແລະ ທິດທາງແຜນການ 6 ເດືອນທ້າຍປີ 2022 ຂອງສະພາປະຊາຊົນແຂວງ; ຈາກນັ້ນ, ເພື່ອເປັນບ່ອນອິງໃນການປັບປຸງບົດສະຫຼຸບດັ່ງກ່າວປະທານກອງປະຊຸມໄດ້ເຈາະຈິ້ມບາງບັນຫາເປັນຕົ້ນ: ດ້ານ ອ່ອນ, ຂໍ້ຄົງຄ້າງ ແລະ ບົດຮຽນທີ່ຖອດຖອນ ທີ່ ສພຂ ໄດ້ເຄື່ອນໄຫວວຽກງານໃນໄລຍະ 6 ເດືອນຜ່ານມາ. ພ້ອມກັນນັ້ນ, ຜູ້ເຂົ້າຮ່ວມກອງປະຊຸມ ກໍໄດ້ຜັດປ່ຽນກັນປະກອບຄໍາເຫັນ, ແລກປ່ຽນບົດຮຽນ ພ້ອມທັງຫາວິທີການແກ້ໃນຕໍ່ໜ້າ ເພື່ອຄວາມເປັນເອກະພາບ ຢ່າງກົງໄປກົງມາ ແລະ ສ້າງສັນ. ເພື່ອຮັບປະກັນໃຫ້ການເຄື່ອນໄຫວວຽກງານຂອງ ສພຂ, ທັງຮັບປະກັນໃຫ້ການປະຕິບັດພາລະບົດບາດ ຂອງ ສພຂ ໃນຖານະເປັນອົງການນິຕິບັນຍັດ ມີຄວາມເຂັ້ມແຂງ ໃນການສືບຕໍ່ສ້າງ ແລະ ປັບປຸງອໍານາດລັດທຸກຂັ້ນ ໃຫ້ມີຄຸນນະພາບ ແລະ ມີປະສິດທິພາບ, ປະສິດຜົນສູງ.
ມາໃນຕອນທ້າຍຂອງກອງປະຊຸມ ທ່ານ ທອງສີ ເສົາສຸລິພົມ ໄດ້ສັງລວມຄືນຜົນຂອງການດໍາເນີນກອງປະຊຸມໃນຄັ້ງນີ້ ເຊິງທ່ານກໍໄດ້ຕິລາຄາສູງຕໍ່ກັບຄວາມພະຍາຍາມ ຂອງຄະນະນໍາ, ພະນັກງານ – ລັດຖະກອນ ໃນການປັບປຸງລະບົບການເມືອງ ປະຊາທິປະໄຕ ໃນຂະແໜງການຂອງສະພາປະຊາຊົນແຂວງ ທີ່ແບກຫາບພາລະໜ້າທີ່ອັນໜັກໜ່ວງຕໍ່ທຸກການເຄື່ອນໄຫວຂອງສະພາປະຊາຊົນແຂວງທີ່ສະແດງອອກໃນບົດສະຫຼຸບຕິລາຄາການຈັດຕັ້ງປະຕິບັດວຽກງານຮອບດ້ານຂອງ ສພຂ ໃນ 6 ເດືອນຕົ້ນປີທີ່ຜ່ານມາ. ພ້ອມກັນນັ້ນ, ເພື່ອເປັນແນວທາງໃນການຈັດຕັງປະຕິບັດວຽກງານໃນຕໍ່ໜ້າທ່ານໄດ້ມີບາງຄໍາເຫັນ ເປັນຕົ້ນ: ດ້ານການເມືອງ-ແນວຄິດ; ດ້ານຄວາມຮັບຜິດຊອບຕໍ່ໜ້າທີ່ການເມືອງ; ແບບແຜນວິທີເຮັດວຽກ ແລະ ການປະສານງານຂອງສະພາປະຊາຊົນແຂວງ.
ພາບ-ຂ່າວ: ນາງ ສຸກສົມພອນ ແກ້ວແສງພະຈັນ.